
Introducere 


„Toată știința omenească nu are valoare decât dacă ne 
poate îndruma în purtarea noastră de zi cu zi.“ 
EPICUR 


Societatea contemporană ne propune o pletoră de 
bunuri care se presupune că ar trebui să contribuie la împli- 
nirea vieții omenești: bucurii intelectuale și artistice, dis- 
tracţii, magazine debordând de mărfuri... Totuși statisticile 
nu încetează să constate o creștere a numărului de persoane 
atinse de depresie, de stres, de plictiseală, de obezitate. 

Cum de am ajuns aici în doar o jumătate de secol? 
Răspunsul este simplu: din cauza unei frenezii a consu- 
mului în continuă creștere. Înainte de apariția societății de 
consum, fiecare se hrănea cu alimente din propria gră- 
dină, din propria curte, de pe câmp, cu pește sau cu vânat. 
Erai fericit dacă aveai un acoperiș deasupra capului, lemne 
în sobă şi o zi de odihnă pe săptămână. 

Însă, azi, societatea a făcut din noi niște oameni bol- 
navi, reducându-ne la rolul de simple mașini de consum, 
de esofaguri de umplut, iar și iar. Vitaminele, produsele 
de slăbit, curele de slăbire și alte consecinţe ale unei proaste 
igiene a vieții sunt ele însele o parte integrantă din această 

mașină insațiabilă. Uităm prea des că această dependență 
ne transformă în obiecte ale speculaţiei și ale profitului, 
în fiinţe cărora le dictezi, ca unui copil, ce ar fi mai bine 
pentru ele. De ce ne lăsăm manipulaţi într-o asemenea 
măsură? De ce încurajăm, prin stilul nostru de viață și de 
consum, ceea ce suntem conștienți că ne face rău? Ce s-a 
ales de bunul-simţ? 

Toată lumea ştie că majoritatea problemelor noastre 
provin adesea dintr-o lipsă de repere personale în ceea ce 
priveşte lucrurile cu care alegem să ne „hrănim” creierul, 
inima și stomacul. Noi, care proclamăm cu atâta vehe- 
menţă întoarcerea la natură, uităm că natura este, în pri- 
mul rând, în noi şi că ea nu ne-a creat astfel încât să fim 
graşi, stresaţi sau nefericiți. De ce distrugem oare acest dar 
minunat pe care ni l-a oferit viața, punându-ne în spate o 
asemena povară psihică şi fizică? 

În ceea ce privește alimentaţia, mai mult decât în alte 
privinţe, nu e foarte complicat să regăsești regulile bunu- 
lui-simț: să mănânci mai puţin, să nu consumi decât pro- 
duse de calitate, să gătești tu însuţi, să mănânci în tihnă și 
cu plăcere și, mai ales, să nu acorzi acestor activități mai 
multă importanţă decât au în realitate. Să nu uităm nicio 
clipă că gestul de a ne hrăni are drept scop menţinerea în 
stare de perfectă funcționare a corpului și a psihicului, 
care, la rândul lor, ne vor ajuta să atingem culmi mai înalte 
ale conștiinței. 

Tonusul psihic și bucuria de a trăi ne condiționează 
sănătatea mai mult decât toxinele și vitaminele. Dacă omul 
are nevoie de aer curat, de soare, de apă limpede și de exer- 
ciții fizice, tot așa are nevoie și de sentimente profunde, de 
prietenie, de dragoste, de bucurii intelectuale şi spirituale, 
ca și de frumuseţe. Un sandviș cu jambon înfulecat între 
două ședințe este pe atât de toxic pentru sănătate, pe cât 
este de benefic atunci când e savurat în tihnă şi cu plăcere, 
pe o pătură ecosez în mijlocul unui câmp de narcise. 

Nietzsche spunea că libertatea înseamnă să vrei să fii 
responsabil de tine însuți. Așadar, depinde de fiecare în 
parte să-și dezvăluie slăbiciunile ca să lupte mai eficient 
cu ele, să declanșeze un moment de conștientizare, ca să 
nu mai cedeze în faţa fricilor. Nici medicii, nici psihologii 
nu vor rezolva problema supraîndatorării, nu vor face 
dintr-un soț flușturatic unul fidel și nu ne vor arăta sensul 
vieţii. Lucrurile astea nu pot veni decât din noi înșine. 
Prea mulți oameni simt un gol în viața lor și-i poartă 
povara, nu doar în jurul lor, înecându-se într-un nor de 
activități și de plăceri pe cât de superficiale, pe atât de efe- 
mere, ci și asupra lor și în ei înșiși, printr-un exces de gră- 
sime și de toxine. Or, să te simţi „bine“ înseamnă să nu 
duci niciuna dintre aceste poveri. Înseamnă să-ţi dai seama 
că, în viaţă, nu există urcuș fără coborâș, dar nici coborâş 
fără urcuș! Întregul alcătuit de trupul și de spiritul nostru 
este singurul lucru ai cărui stăpâni și paznici suntem. 
Numai noi putem să-l îngrijim și să-l cunoaștem cu adevă- 
rat. Numai noi putem să ne conștientizăm identitatea 
gastronomică, constituția, gusturile, aspiraţiile, gândurile. 

Mâncarea e ca muzica: unora le plac foie-gras-ul și 
Mozart, altora le plac hamburgerii și Bob Marley, iar alții 
preferă liniștea și postul. Dar toți se hrănesc, în felul lor, cu 
ceea ce corespunde, în principiu sau la modul ideal, fiinţei 
lor interioare. 

Descoperiţi cine sunteți. Imaginaţi-vă că sunteți sin- 
guri, într-o sală de cinema. Luminile se sting. Staţi în întu- 
neric. Aşteptaţi nerăbdători, cu o plăcere extremă, pentru 
că știți că, dintr-o clipă în alta, pe ecranul uriaş va apărea 
imaginea eului vostru perfect, un eu complet, absolut 
sănătos, în 3D, un eu care se mișcă, vorbeşte, vibrează, 
râde, mănâncă, gătește, trăiește în conformitate cu alege- 
rile pe care le-a făcut. Acest exercițiu vă va ajuta să vă dați 
seama dacă viața pe care o duceți vă place, dacă sunteți 
una și-aceeași persoană, cea de pe acest ecran şi cea din 

realitate. Construindu-ne propriile vise, încetăm să le mai 
trăim pe ale altora. 

Avem în noi libertatea de a-i reda corpului nostru 
forma originală, avem libertatea de a nu mânca decât ce e 
bun pentru el, avem libertatea de a spune: „Îmi ajunge un 
pic de mâncare. Eu sunt corpul acesta și viaţa asta.“ 

Mai importantă decât plăcerea de a arăta bine e plăce- 
rea de a te simţi bine în propria piele. Ea este cea care sti- 
mulează creierul să acţioneze ca să obţină ceea ce dorește. 
Să mănânci mai puţin, mai bine, cu plăcere, ceea ce ai gătit 
chiar tu — iată poate prima rețetă pentru o viață mai bună, 
o viață mai liberă și mai ușoară. 


CUM SĂ MÂNCĂM MAI 


PUȚIN 


SĂ REDESCOPERIM FOAMEA ȘI SAȚIETATEA 


CE ESTE SAȚIETATEA? 


„Trebuie să ai răbdare și să te asculţi înainte de o masă sau 
de o gustare, ca să-ţi identifici adevăratele pofte şi să nu 
acționezi doar din obișnuinţă.“ 

ARIANE GRUMBACH, dietetician 


Să te hrănești cu voluptate, dar frugal... nu e oare 
aceasta dorința secretă a tututor? Nu e imposibil să te hră- 
nești fără frustrare, cu sobrietate, fără excese ori complica- 
ţii, și să savurezi, îmbucătură după îmbucătură, mâncarea 
pe care o alegi. Dar asta se învaţă. Sau se reînvaţă. Ne-am 
îndepărtat prea mult de moderație și de reținere de când 
avem norocul să trăim într-o perioadă în care mâncarea e 
la dispoziţia noastră peste tot, oricând avem nevoie de ea. 

Mâncatul n-ar trebui să fie nicio tradiție impusă, niciun 
reflex condiţionat, ci un act important, menit a ne menţine 
în viaţă. Este deci important să-ţi găsești propriile repere 
alimentare. Nu abţinându-te sau ţinând un regim de slă- 
bire te simţi mai bine. Dimpotrivă, echilibrul îl poți afla 


ARTA FRUGALITĂŢII ŞI A VOLUPTĂŢII 13 


hrănindu-te doar când ţi-e foame și doar cu o cantitate de 
hrană care să-ţi potolească foamea. Însă, pentru asta, tre- 
buie să-ţi readuci stomacul la dimensinile normale şi să-l 
reînveţi ce înseamnă foamea și saţietatea. Să-i lași corpului 
timp să-ţi ceară ce și cât are nevoie! 


Saţietatea e o senzație. Aceea de a nu mai simţi nevoia 
de a mânca. Se poate spune că e starea de ne-foame. Dar 
atunci de ce mâncăm adesea mai mult decât ne cere corpul? 

La unii oameni, foamea şi saţietatea sunt senzații natu- 
rale, care le reglează firesc apetitul. Însă, pentru mulți alții, 
dacă foamea e înnăscută, apetitul, în schimb, e ceva mult 
mai complex. Corpul, care şi-a pierdut reperele firești, tre- 
buie reeducat pentru a memora senzațiile care decurg din 
ingerarea unui aliment, așa cum le-a simţit după mesele 
anterioare. A reînvăţa să mănânci este pentru mulți dintre 
noi o necesitate, care ne aminteşte că o gustare nemotivată 
de senzația de foame nu atrage după sine senzaţia de sație- 
tate. Și nici plăcerea! 


SĂ NE ASCULTĂM FOAMEA 


„— Cum faceți să rămâneţi așa slab? Ce regim ţineţi? 
- Niciunul. Mă mulțumesc să mănânc atunci când mi-e 
foame și să mă opresc atunci când nu-mi mai este.“ 


Să-ţi asculți senzațiile de foame și de sațietate înseamnă, 
mai întâi, să înveți să recunoști când ţi-e foame și când eşti 
sătul. Asta înseamnă și să nu mănânci când nu ţi-e foame, 
chiar dacă e vorba de micul dejun sau de prânz. În reali- 
tate, să mănânci fără să-ţi fie foame înseamnă să mănânci 
prea mult și fără plăcere. 

Uitaţi de diete. După mai multe luni de mese frugale, 
corpul vostru va înțelege că așa se simte mai bine; va 


14 Dominique Loreau 


căpăta un soi de instinct: creierul nu-și va mai spune: „Tre- 
buie să mănânc asta, prăjiturile îngrașă“. Corpul vostru va 
refuza singur prăjiturile, pentru că nu va mai dori să pri- 
mească alimente care-l îngreunează. Când începeți să vă 
spuneţi că aţi avea poftă să mâncaţi, întrebați-vă dacă 
stomacul vă cere realmente mâncare. Dacă da, întrebaţi-l 
ce vrea: ceva dulce? Sărat? O porţie mare? O gustare? O 
schimbare de activitate? Un pic de aer curat? Răspunsul 
vă va arăta ce-i trebuie corpului în acel moment. Cel mai 
important este să aveţi încredere în propriul organism. 


CUM SĂ REGĂSIM SENZAŢIA DE SAȚIETATE? 


„Singurele mijloace prin care poți să-ți păstrezi greutatea 
pe termen lung, fără frustrări, este să-ţi asculți și să-ți res- 
pecţi senzațiile de foame și de saţietate. Corpul are o 
capacitate extraordinară de autoreglare, e de ajuns să-i 
asculți semnalele.“ 

ARIANE GRUMBACH, dietetician 


Saţietatea moderată e o stare imprecisă, spre deosebire 
de starea de sațietate completă, când te simţi „plin“. Ade- 
sea mâncăm fără limită, pentru că mâncăm fără să ne fie 
foame. Când un animal are stomacul plin, nu mai mănâncă. 
Până la trei ani, copilul se oprește din mâncat când e sătul. 
Doar după această vârstă continuă să mănânce, ca și adul- 
ţii, chiar și când stomacul îi este plin. Omul e, de altfel, 
singura ființă care nu știe instinctiv în ce stadiu să se 
oprească. Când a mâncat atât cât îi permite stomacul, se 
simte încă gol, cu poftă de a obţine satisfacţii suplimen- 
tare. Oare asta vine dintr-o incertitudine, din conștientiza- 
rea faptului că aprovizionarea constantă cu hrană nu e o 
certitudine? Oare o voce din străfundul lui îi șoptește: 
„Hrăneșşte-te cu cât de mult poţi. Lumea în care trăiești nu 

e deloc sigură, iar plăcerea e atât de precară! Exploatează 
la maximum plăcerea de a mânca“? Sociologii americani 
au determinat că subiecţii obezi acordă multă importanţă 
caracteristicilor externe ale alimentelor (miros, gust, 
savoare, plăcere preconizată...) și forțează limitele sațietă- 
ţii mâncând tot mai mult. În acest caz, pofta înlocuiește 
foamea. În general, subiecții obezi doresc alimente grase și 
dulci. Dar problema e că, atunci când nu există foame, nu 
există nici saţietate, ceea ce înseamnă că nu ai motiv să te 
oprești din mâncat, dar ai motiv să continui. 

Pentru a regăsi semnalele psihosenzoriale fiziologice, 
singura soluţie este ca, mai întâi, să redescoperi plăcerea 
adevărată de a mânca și să înveţi să mănânci altfel, mai cu 
seamă încet. Realitatea e că creierul are nevoie de aproxi- 
mativ douăzeci de minute de mestecat și ingurgitat pentru 
a-i transmite corpului semnalul că e sătul. Ca să mănânci 
cât mai puţin posibil, în decursul acestor douăzeci de 
minute, secretul este să iei îmbucături mici și să mesteci 
insistent (de unde și importanţa hranei „solide“). Un medic 
indian mi-a recomandat cândva să reîncep să mestec încă o 
dată, încet, fiecare îmbucătură de mâncare pe care m-aș fi 
pregătit s-o înghit. Doar folosind tehnica asta, mi-a explicat 
el, și-ai să pierzi mai multe kilograme într-un an întreg... 
M-a avertizat și în privinţa grăsimilor și zahărului, care nu 
dau decât o senzaţie de saţietate superficială. 


SĂ MÂNCĂM VARIAT, CA SĂ MÂNCĂM MAI PUȚIN 
„Cât e de minunat, dacă alegi regimul potrivit, să constați 
ce cantitate extraordinar de mică îţi ajunge!“ 


GANDHI 


Niciun medic nu poate nega că doar o alimentație variată 
şi completă ne restabilește echilibrul psihologic și fizic. Nu 

vă încredeţi în dietele care spun: „Puteţi mânca atât din 
asta, cu condiţia s-o eliminaţi pe cealaltă“. Unele diete sunt 
contra hidraţilor de carbon, altele contra grăsimilor, altele 
contra dulciurilor. Or, tuturor acestor diete le lipsește o 
noţiune primordială: varietatea. Adică să mănânci variat, 
ca să nu te plictisești — așa și consumi mai puţine alimente. 
Și să găsești un echilibru precis între plăcerea de a mânca 
puţin și aceea de a te simţi bine fizic și mental. Într-adevăr, să 
te hrănești cu puţin, dar obținând maximum de satisfacție, 
nu înseamnă totuși nimic dacă între mese mori de foame. 


CIUGULITUL E CEVA NORMAL? 


„Contrar opiniilor exprimate în mod tradițional de nutri- 
ționişti, nu ești obligat să mănânci la micul dejun dacă nu 
ţi-e foame.“ 

ARIANE GRUMBACH, dietetician 


Ce de polemici pe subiectul ăsta! Când ţi-e puţin foame 
trebuie să mănânci puţin. Nu aștepta niciodată ca foamea 
să devină prea presantă, căci atunci îţi va fi aproape impo- 
sibil să mai controlezi cantitatea de alimente pe care o con- 
sumi. Cel mai bun răspuns la foame este să mănânci. Dar 
o foame moderată te îndreptățește să mănânci... moderat. 
Un iaurt sau câţiva biscuiţi sunt, în general, de-ajuns. Dacă 
ţi-e foame puţin mai mult, poți să „ataci“ ceva mai consis- 
tent: un sandviș cu șuncă slabă, o porție de paste cu legume 
(fără șuncă, brânză, unt, smântână...), un copan mic de 
pui... Data viitoare când veţi mânca, pentru că vă e foame 
cu-adevărat, observați că vă sunt de-ajuns câteva îmbucă- 
turi ca să vă potoliți foamea și să vă simţi bine. Și nu uitaţi 
să mâncaţi aceste gustări fără să încercaţi să le ascundeți 
de propria conștiință: dacă ești conștient că ciugulești 
înseamnă că deja începi să-ţi schimbi felul de a ciuguli. 

Așa puteţi începe să vă obișnuiți corpul cu mâncatul 
regulat. Cronobiologia a dovedit că organismul are nevoie 
de circa cinci ore pentru a permite celulelor să elimine gră- 
simile pe care le-au depozitat timp de o oră după masă. 
Dacă-i oferim corpului aceste miniposturi de cinci ore, 
între două mese (chiar și un măr sau zahărul din cafea va 
întrerupe postul), putem obţine sau păstra un corp zvelt. 
Cel mai delicat e să iei mese nici prea ușoare — ca să eviți 
micile accese de foame timp de cinci ore —, nici prea grele. 
Faptul de a ști că o să mănânci peste câteva ore (mai ales la 
orele pe care ţi le-ai fixat) are multe avantaje: nu doar că nu 
te îngrași, dar îţi eliberezi mintea de gândul permanent la 
mâncare, mânânci cu o foame adevărată (și deci cu plă- 
cere) și îți simplifici viața hotărând, odată pentru tot- 
deauna, să nu mai mânânci decât la anumite ore. Dacă voi 
aveţi program neregulat, încercați să vă pregătiți un pachet 
(de pildă, un sandviș și salată într-o casoletă) și să-l mâncaţi 
într-un interval orar „normal“ (orele 12-14 sau 18-22). 


DACĂ CIUGULIM, S-O FACEM CU ARTĂ 


Odată ce ţi-e clar că e mai bine să mănânci la ore fixe 
decât neregulat, nu trebuie să te simţi vinovat dacă mai și 
ciugulești câte ceva. Antidotul pentru vinovăţie este să-ți 
accepți „derapajele“, să ţi le asumi și, dacă tot le comiţi, să 
te alegi cu ceva. Pentru asta, haideţi să ciugulim cu artă: 
când deschideţi un pachet cu biscuiţi, aveți grijă să vă pre- 
gătiți și un ceai. Chiar dacă aveţi intenţia să mâncaţi doar 
un biscuit sau doi (doar vă cunoașteţi foarte bine, nu?), 
puneţi-i pe o farfurie drăgălașă. Acest aranjament o să vă 
permită, în mod surprinzător, să nu mai dați gata tot 
pachetul și să eliminați impresia că v-aţi îndopat. Din con- 
tră, o să vi se pară că aţi petrecut un moment încântător. 
Dacă vă vine pofta de brânză sau de cârnaţi, procedați la 

fel: începeți prin a așeza totul pe un platou, tăiați pâinea, 
scoateţi băutura preferată, luaţi loc pe scaun și lăsați-vă 
duși de val. Mâncaţi în tihnă, bucuraţi-vă de ce aveți în 
farfurie... încet, încet, pentru că doar așa vă veţi putea 
domoli. Păstraţi mereu în minte această scurtă frază: „NU 
EȘTI MAI FERICIT DUPĂ CE AI MÂNCAT.“ Și nu uitaţi 
că orice început e greu, dar că acela care și-l închipuie uşor 
deja îl face mult mai puţin dificil. Dacă obiceiurile proaste 
sunt o a doua natură pentru voi, gândiţi-vă că şi cele bune 
pot să devină obișnuință! 


PROTEINE, CA SĂ NE SĂTURĂM 


„Dacă mănânci pește, n-o să-ţi fie foame!“ 


Vechi proverb din Aomori (provincie japoneză) 


Multe proverbe vechi au luat-o înaintea dieteticii 
moderne! Anumite alimente ne satură, altele ne fac poftă 
să mâncăm mai mult. De pildă, se știe că proteinele (car- 
nea, peștele, ouăle, legumele uscate...) ne satură mai bine 
şi pentru mai mult timp decât alte alimente, precum dul- 
ciurile și grăsimile. Ca atare e simplu de înțeles de ce multe 
alte popoare mănâncă dimineaţa ouă, jambon sau pește! 

Dacă vreţi să luaţi o gustare mai serioasă, răsfățați-vă 
cu unul dintre aceste alimente care, ingerate separat, nu 
numai că nu îngrașă, dar chiar ajută la slăbire: 


e o friptură de vită preparată fără grăsime; 

e un ou fiert tare sau moale, o omletă... cu un strop de 
dulceaţă pe o felie de pâine prăjită; 

e linte (sub formă de supă, salată, chiar și cu un cârnat; 
lintea și alte legume uscate sunt recomandate de medi- 
cii japonezi la gustare, pentru că taie foamea și sunt 
excelente pentru sănătate); 

o bucată de brânză cu puţine grăsimi (brânză de capră, 
Babybel...); 

o bucată de carne rece, slabă (un copan de pui, o bucăţică 
de antricot de vită fiert...), cu un strop de muștar; 

o bucată de peşte gătită pe grătar sau la abur, bine ase- 
zonată; 

o porție mică de mâncare gătită (mult mai sănătoasă, 
de exemplu, decât batoanele cu proteine). 


CUM NE ADUCEM STOMACUL 


LA DIMENSIUNILE LUI NORMALE? 


„Trebuie să slăbești ca să mănânci mai puţin.“ 


Proverb japonez 
CARE SUNT DIMENSIUNILE STOMACULUI? 


Ce întrebare caraghioasă, trebuie să-și spună pisica 
noastră când ne vede ezitând în legătură cu o problemă 
atât de ridicolă! Fără îndoială că ar vrea să ne răspundă: 
„Păi, fireşte, cele care corespund cu cantitatea de mâncare 


[4 


pe care poţi s-o îndeși în el!“ Iar noi i-am replica: „Și de 
asta cum îmi dau seama?“ 

Câtă confuzie în minţile noastre, în alegerile noastre, în 
felul în care ne hrănim! Cu câte complicaţii ne confrun- 
tăm: numărăm caloriile, ne simţim vinovaţi pentru că am 
mâncat prea mult sau prea puțin...! 

Dimensiunile normale ale stomacului reprezintă echiva- 
lentul unei mâini făcute pumn. Dar stomacul este un buzu- 


nar extensibil, care își poate mări de cinci ori volumul. Se 

adaptează obiceiurilor noastre alimentare, ca atare e inca- 
pabil să ne trimită semnale când e plin. Așadar, înainte de 
orice, trebuie să-l aducem la dimensiunile lui firești. 
Căutaţi prin dulap un bol având volumul echivalent cu 
pumnul vostru. Veţi ști astfel în mod precis care vă sunt 
dimensiunile stomacului. Spre comparaţie, stomacul unei 
femei este cam cât un grepfrut mic, cel al unui bărbat, cât un 
grepfrut mare. Asta vă va permite să vă dați seama care este 
cantitatea de alimente digerabilă de un stomac normal. 


SĂ NE REGĂSIM DIMENSIUNILE FIREȘTI 
ALE STOMACULUI CU UN KILOGRAM DE PERE 


„Dacă organismul nu-ţi cere, nu trebuie să mănânci 
niciun bob de orez.” 


Proverb catalan 


E oare posibil ca în ziua de azi să punem în aplicare un 
asemenea sfat înţelept? În Japonia, totul se măsoară: 
măsura de bază, folosită în mod frecvent până acum câteva 
decenii, e „masu“, o cutiuță pătrată, din lemn de chiparos, 
care conţine exact 180 de mililitri. Cu această cutiuță, 
gospodina măsoară orezul pentru mâncare, în funcţie de 
numărul de guri pe care le are de hrănit, iar bărbaţii beau 
sake în baruri. Şi azi se mai dă uneori comanda: „Încă un 
masu, vă rog!“ Tot cu masu se măsoară, la piață, legumele 
uscate sau melcii. Totul e deci foarte precis. Poporul acesta 
nu are mulți obezi, pentru că respectă tradiţiile și... 
proporţiile. 

Prin urmare, perechea „bol de orez — ceașcă de ceai“ a 
femeii (cu motive asortate cu cele ale perechii pe care o 
folosește soțul) este ceva mai mică decât a soţului. Urmând 
aceeași logică, în anumite restaurante, femeilor li se servesc 
porţii mai mici decât bărbaţilor. 

Pentru a vă readuce stomacul la dimensiunile lui firești, 
trebuie să vă reobișnuiți să nu consumaţi mai mult decât 
încape în bolul de care am pomenit mai devreme (nu 
întâmplător în medicină se folosește expresia „bol alimen- 
tar“, care desemnează conţinutul stomacului). Pentru asta, 
trebuie să recurgeţi la o abţinere „forțată“ de două-trei 
zile. Nu mai mult! Dacă nu cumva aveţi stomacul foarte 
destins. Pentru a regăsi calea cea dreaptă, am împrumutat 
de la Mireille Guiliano, autoarea volumului Franțuzoaicele 
nu se îngrașă, ideea de a profita de un weekend ca să reve- 
nim în formă folosind un regim simplu: 


e Fierbeţi un kilogram de pere la foc mic, în 1,5 litri de 
apă ușor sărată, 25 de minute după ce apa a început 
să clocotească. 

e Scoateți fructele și, din sucul rezultat, beţi câte un bol la 
fiecare 2-3 ore. Sâmbătă la prânz, seara și duminică 
dimineață, mâncaţi perele cu un pic de ulei de măsline 
şi de suc de lămâie și, facultativ, cu sare, piper și 
pătrunjel tocat. 

e Duminică seara, mâncaţi 125 de grame de carne sau de 
pește şi câteva legume fierte la abur, asezonate cu o 
bucăţică de unt cât o nucă sau cu puţin ulei. 


O să vedeţi că luni foamea va fi deja atenuată. 

(De remarcat că această veche rețetă a bunicilor noastre 
este excelentă și pentru orice deranjament intestinal sau 
după o masă prea copioasă.) 


BENEFICIILE POSTULUI 
„Să postești e ca și cum ai porni la o plimbare solitară pe 
sub stele. Trebuie să faci singur primul pas.“ 


DONALD ALTMAN, Arta hranei interioare 

La 10 kilograme distanţă de fericire? V-aţi gândit până 
acum să postiți? Postul e recomandat în majoritatea reli- 
giilor. Puteţi începe printr-un post scurt, de 24 de ore. 
După aceea veţi aprecia mai mult mâncarea. 

Multe persoane ţin regulat post sau monodiete, mer- 
gând de la trei până la 10 zile. Toate spun cât de odihnit își 
simt organismul; mai constată și că lipsa de mâncare pen- 
tru o anumită perioadă — desigur, scurtă — poate fi la fel de 
agreabilă ca belșugul de mâncare. Postul îţi poate conferi 
sentimentul că te debarasezi de tot felul de poveri și îţi 
poate aduce o senzaţie de eliberare, de ușurare extraordi- 
nară, atât pentru fizic, cât și pentru psihic. Postul ușurează 
sistemul digestiv încărcat, reduce retenţia de apă și dure- 
rile cauzate de kilogramele de grăsime pe care articula- 
ţiile trebuie să le suporte. În plus, reprezintă o soluție 
radicală pentru readucerea stomacului la dimensiunile lui 
normale — după o perioadă de post, stomacul ne cere mai 
puţină mâncare. 

Momentul ideal pentru a începe să ţinem un post de 
24 de ore este de la prânz până la prânzul din ziua urmă- 
toare — sărim peste cină, apoi peste micul dejun, deci nu 
mai mâncăm nimic până la prânzul de a doua zi. Acesta 
poate deveni un obicei benefic, o ocazie de a observa feno- 
menul de saturație din societate. Miniposturile cu fructe — 
nu te hrănești decât cu fructe proaspete o zi întreagă — sunt 
şi ele foarte agreabile. 

Puteţi să postiţi și atunci când mergeţi cu avionul pe 
distanţe lungi. Hrana este adesea mediocră, așa că nicio 
tentație nu se profilează la orizont! La sosire, organismul 
vostru va fi mai odihnit, vă veţi simţi mai concentrați și 
mai liberi în raport cu pofta de anumite alimente și cu 
emoțiile voastre. Astfel veți avea răgazul să reflectaţi la 
ceea ce v-ar plăcea cu adevărat... și la excesele alimentare 
anterioare. 

NU DIETE, CI LIMITĂRI AUTOIMPUSE 


NICI CONSTRÂNGERI, NICI NEPĂSARE 


„— Maestre, arată-mi calea spre eliberare! 
— Cine te-a înlănţuit? întreabă maestrul. Arată-mi-l! 
- Nimeni, răspunde discipolul. 
— Atunci de ce cauţi eliberarea?“ 
HENRI BRUNEL, Povești zen 


Libertatea nu înseamnă lipsa oricăror limitări, dar 
tocmai în aceste limitări autoimpuse se găsește un plus 
de libertate. Limitările autoimpuse (orare, de proporţii) 
reprezintă soluţia ideală pentru leneși, pentru cei care 
„n-au voinţă“, pentru cei instabili. În Japonia, unele per- 
soane sunt spitalizate pentru a fi învăţate cu un nou regim 
alimentar. Pacientul (un diabetic, de exemplu) urmează, 
pe parcursul fiecărei zile de spitalizare, cursuri de gătit, în 
cadrul cărora se obișnuiește cu noul său regim, învățând 
să-și măsoare porţiile și să-și stabilească meniul, iar corpul 
lui învaţă să „memoreze“ ce îi trebuie ca să fie sănătos. 
Medicii se asigură că pacientul și-a însușit realmente noul 
stil de viață înainte de a-l lăsa să părăsească spitalul. 

În Occident, metodele de autodisciplină sunt relativ 
puţin dezvoltate. Se consideră că o persoană, dându-și sin- 
gură seama de ce poate face pe plan personal, va şti să se 
autodisciplineze pentru a-și atinge obiectivul în materie de 
greutate corporală. Dar dacă omul este capabil să accepte 
un regim spartan atunci când vrea să intre în clubul de 
fotbal preferat, nu vede asta ca o disciplină academică și 
nici nu aplică metoda în toate domeniile vieţii lui. La japo- 
nezi, dimpotrivă, autodisciplina se învaţă din copilărie, 
fiind privită ca o valoare intrinsecă obligatoriu de dobândit; 
autodisciplina are un loc aparte în viața japonezului, al 
cărei scop este să devină competent în privința propriei per- 
soane, pentru a deveni competent în tot ceea ce întreprinde. 

Autocontrolul trece drept retrograd în Occident, pe când 
în Asia e considerat (în artele marţiale, de exemplu) cea mai 
de preț comoară. Or, epicurismul, uităm adesea, se înte- 
meiază pe aceleași principii: mâncarea puţină îţi permite să 
accezi la alte plăceri. Mâncatul frugal nu e totuna cu a ţine 
regim. Orice om care pierde în greutate e de două ori fericit: 
nu doar că se simte ușurat, dar își exercită controlul asupra 
propriei persoane. Nimic nu se interpune între dorinţele și 
gesturile sale. Corpul şi spiritul îi sunt, în sfârșit, la unison. 
Nu se mai simte dependent de exterior și are convingerea 
intimă că poate face față oricărei situații, pentru că deține 
controlul asupra propriei persoane. Cu alte cuvinte, se 
simte LIBER, INDEPENDENT, AUTONOM. Moderaţia 
trebuie simțită ca o decizie ce face parte integrantă din tine, 
şi nu o constrângere ce vine din exterior. 


MAI ÎNTÂI, SĂ NE CÂNTĂRIM 
Să ne cântărim e primul pas. Cântarul e cel mai de 
nădejde aliat al nostru. Unii nutriționiști ne sfătuiesc să 


uităm de cântar și să ne încredem mai degrabă într-un 

metru de croitorie sau în jeanșii noștri cei mai strâmțţi. Dar, 
pentru a ne ţine sub control și a nu cădea într-o stare de 
totală nepăsare, cel mai sigur este să ne cântărim zilnic. 
Nu putem să ne îngrășăm cu un kilogram pe zi, chiar dacă 
vedem pe cântar un kilogram în plus. Kilogramul respec- 
tiv poate să se datoreze unei rețineri de apă determinate 
de o masă prea sărată sau unui tranzit intestinal defec- 
tuos... Însă, dacă după mai multe zile constatăm că greu- 
tatea pe care o arată cântarul crește, e bine să începem să 
mâncăm mai puţin. Invers: orice pierdere în greutate, 
oricât de minoră, este cel mai bun stimulent şi o mare 
bucurie. Unul dintre cei mai mari inamici ai stării de bine 
și ai bucuriei de a trăi este sentimentul eșecului, după ce 
te-ai abătut de la reguli. Problema are un singur leac: să-ți 
faci curaj și să te cântăreşti, în ciuda exceselor comise în 
ziua, în săptămâna sau în luna respectivă, şi să-ți notezi 
greutatea zilnică. Instalaţi-vă un cântar într-un loc ușor 
accesibil și luaţi-vă un calendar care împarte anul pe două 
pagini și are loc pentru notițe. Acest feedback „negru pe 
alb“ vă va motiva și vă va oferi un control asupra progre- 
sului sau a abaterilor. Adesea avem nevoie de câteva zile 
de eforturi pentru a reveni iar pe drumul cel bun. Aceste 
câteva zile sunt importante, mai ales pentru moral. Ele 
reprezintă o „luptă“ minut de minut, oră de oră, dar, când 
cântarul va anunţa câteva sute de grame mai puţin, vom 
căpăta brusc mai mult curaj. 


ATENȚIE LA RIGIDITATE ÎN PRIVINŢA 
RESTRICŢIILOR ALIMENTARE 


„Interdicţiile aduc frustrare. Niciun aliment nu trebuie i, 
diabolizat. Fiecare trebuie savurat cu plăcere și fără vreun 
sentiment de vinovăţie.“ 

ARIANE GRUMBACH, dietetician E, 

Prea mult control duce la excese. Reechilibrarea trebuie 
realizată progresiv. Doar suplețea, precum bambusul în 
bătaia vântului, nu se frânge niciodată. Noţiunea de „totul 
sau nimic“ este un comportament rigid, de o fragilitate 
periculoasă. Adoptaţi suplețea feminităţii, nu pe aceea a 
unui militar. Asta nu vă va împiedica să aveţi propriile 
voastre reguli, „regulile de aur“. Dacă sunteți topiți după 
ciocolată, nu vă privaţi de un pătrăţel în fiecare zi. Dar nu 
mai mult. Să respecţi regulile e bine, să le ai pe ale tale, e și 
mai bine. Când vrei să avansezi în viață, trebuie să fii fidel 
alegerilor tale. Şi, pentru asta, secretul este să alegi lucruri 
care îţi fac... plăcere! De ce să nu vă stabiliți câteva principii 
„temporare“, pentru o săptămână să spunem, și să decideți 
apoi dacă vreţi să le urmaţi pe termen lung sau nu? Puteți 
alterna o săptămână mic dejunuri cu proteine — ouă, un 
iaurt, o bucată de jambon sau de carne slabă însoțite de un 
ceai sau o cafea fără zahăr — cu mic dejunul vostru obișnuit 
și să vă studiaţi senzațiile. În orice caz, este excelent ca, din 
când în când, să rupeți rutina. Puteţi, de asemenea, să vă 
oferiţi un „brunch“ în weekend - ouă, pâine prăjită, dul- 
ceață... — și să vă mulțumiți cu un mic dejun mai frugal — 
cafea și iaurt — în timpul săptămânii. Nu vă costă nimic să 
faceți mai multe încercări, până ce veți găsi formula potri- 
vită. Cu cât perioada în care vă hrăniți corect va fi mai 
lungă, cu atât senzaţia de bine ulterioară va deveni o stare 
naturală și vă va intra în obișnuinţă. Încetul cu încetul, cor- 
pul vostru va învăţa să rețină aceste binefaceri și, chiar și 
după câteva rătăciri, va reveni în mod natural la hrana care 
îi induce senzaţia de bine. Schimbând doar câteva obiceiuri, 
veţi putea pierde mai multe kilograme pe nesimţite. Înlo- 
cuiți, de pildă, ouăle ochiuri cu ouăle fierte moi, carnea de 
porc cu cea de vițel, laptele integral cu lapte degresat, o 
jumătate de baghetă cu două felii de pâine integrală, două 
pahare de vin banal cu un pahar de vin bun, vinegreta tra- 
dițională, cu mult ulei, cu un sos cu lămâie și doar un strop 
de ulei, peștele prăjit în ulei cu unul preparat la abur... 

DERAPAJELE ȘI SUPLEȚEA 


„Doar devenind conștienți de bogăţia noastră interioară, dez- 
voltând-o, reducem nevoia de a ne umple cu mâncare. Nu 
împietrindu-ne voinţa. Slăbirea ține de o metamorfoză, care 
nu se poate realiza decât atunci când facem ceea ce am decis 
noi înşine, și nu un doctor sau cineva din preajma noastră.“ 

DR. APFELDORFER, Cheia kilogramelor în minus 


În fiecare clipă, putem să ne schimbăm felul de a trăi și 
să începem o viață nouă. Convingerea că puterea de a ne 
schimba se află în noi este temelia acestei transformări. De 
cele mai multe ori ajunge un mic declic pentru a ne repune 
instinctiv pe roate și a avea pofta necesară să ne revenim la 
forma ideală. Nu putem explica de unde se iscă declicul 
acesta, dar el funcționează ca prin magie. Alteori disperarea 
(adesea cauzată de o greutate prea mare sau de o senzaţie 
de rău) și impresia că am ajuns la capătul liniei sunt cele 
care ne determină să acționăm ca să revenim pe linia de plu- 
tire, asemenea înotătorului care, atingând fundul piscinei, 
lovește tare cu picioarele pentru a reveni la suprafaţa apei. 

De îndată ce vă daţi seama că aveţi kilograme de pierdut, 
că trebuie să vă asumaţi responsabilitatea pentru propria 
sănătate, sunteți pe calea cea bună. Esenţial este să nu lăsați 
pe mâine decizia, ci să începeţi imediat să faceți ceva, acel 
ceva care vă va reda încrederea în voi. Și, dacă găsiți un 
mijloc de a pierde în greutate fără suferință, veţi avea cu atât 
mai mult siguranţa că veți fi capabili să vă atingeți scopul. 


DOUĂ ZILE DE DERAPAJ, 
DOUĂ ZILE DE RECUPERARE 


„Calea disciplinei este cea care duce la libertate.“ 
IN AYAT KHAN, Note din Muzica fluidă 

Să mânânci mai puţin după o serie de excese culinare 
este modul firesc de a reacționa: orice persoană care are un 
bun reglaj ponderal şi care mănâncă mai mult o zi sau două 
va mânca mai puțin în ziua sau în zilele următoare. Și se va 
ușura din nou. Să-ţi permiţi excese este natural, dar și 
pentru aceste depășiri de limite trebuie să ai principii. De 
exemplu: „Două zile de derapaj, două zile de recuperare.“ 

Dacă aveţi chef să încălcaţi regulile din când în când, 
faceţi-o inteligent. Dacă v-aţi săturat de ciorba fără grăsime, 
de ce să nu adăugaţi în ea un pic de unt sau de parmezan, 
în loc să dați fuga la borcanul cu dulceaţă? Dacă vă tentează 
un croasant (sau doi...), amintiţi-vă că unul singur conţine 
mai multă grăsime decât un sfert de baghetă cu unt. Dacă 
e să cedaţi, măcar s-o faceți pentru o plăcere care să vă 
coste mai puţin. Acestea sunt compromisurile care, pe 
termen lung, fac toată diferența. Schimbați-vă încet, dar 
sigur, obiceiurile proaste; iubiţi-vă. Nu uitaţi că aveţi toată 
libertatea să vă alegeţi mâncarea. 


PROPRIILE „REGULI DE AUR“ 


„Să mănânci bine și corect.“ 
Precept al lui MOLIERE 


Cum să ne protejăm unica şi adevărata noastră 
comoară: corpul propriu? El este singurul nostru adăpost. 
Știm realmente ce ne dorim? Avem noi o idee destul de 
limpede asupra noţiunii de plăcere, ca să ne spunem cu 
fermitate „Nu, nu vreau asta, pot să aleg să nu mănânc 
orice și să mă răsfăț doar cu ceea ce îmi face bine“? Sigur 
că e imperativ să mâncăm cu plăcere, lucruri care ne fac 
bine, dar pentru asta trebuie să avem propriile noastre 
principii. Și să le respectăm, indiferent de situație, indife- 
rent dacă suntem singuri sau în doi, în familie sau între 

prieteni, în timpul săptămânii sau în week-end, la noi 
acasă sau în vacanţă. Se spune că Jackie Kennedy, femeia cea 
mai elegantă din lume, avea un principiu pe care nu îl aban- 
dona niciodată: un ceai, un suc de portocale și un biscuit fără 
unt la micul dejun. Deși ocaziile presărate cu mic dejun-uri 
copioase probabil că apăreau în viaţa ei la tot pasul... 

Să ai propriile tale principii nu înseamnă să trăieşti sau 


să te hrănești în mod rigid. Toate stilurile de mâncare sunt __] 


permise și chiar benefice. Putem foarte bine ca într-o zi să 
mâncăm mâncare italienească (spaghete și chianti), în alta 
mâncare chinezească (un bol de supă și pacheţele de pri- 
măvară), în alta mâncare țărănească (pateu, ardei, pâine 
integrală și un pahar de vin), iar în alta mâncare rafinată 
(un pic de foie gras și șampanie) și așa mai departe. Impor- 7] 
tant e să ne stabilim câteva „reguli de aur“ și să ne folosim 
imaginaţia și creativitatea pentru ca, orice am mânca și 
orice am bea, să rămânem în limitele pe care ni le-am fixat. 
Putem oricând decide, odată pentru totdeauna, că o singură 
felie de pâine, o jumătate de banană, o linguriţă de dulceaţă 
și o jumătate de porţie de foie gras ne sunt de-ajuns. 


CÂTEVA SUGESTII DE „REGULI DE AUR“ 


Stabiliți-vă câteva reguli, dar nu prea multe, altfel ris- 
caţi să nu le respectaţi. Alegerea lor trebuie făcută cu grijă! 


Iată câteva exemple: 


Acasă: 

e nu mâncaţi și nu beți în timp ce gătiți; 

e nu mâncaţi direct din frigider sau din cămară: întot- 
deauna puneţi mâncarea pe o farfurie, într-un bol... 

e chiar dacă nu e vorba decât de o gustare, nu mâncaţi în 
picioare, ci aşezaţi-vă, pentru a vă bucura cât mai mult; 

începeţi întotdeauna mesele cu o supă sau cu o salată; 
la sfârșitul mesei, înainte de a strânge, ambalaţi ime- 
diat ce rămâne, pentru a nu fi tentaţi să mai mâncaţi; 
totdeauna să aveţi o rezervă strategică în geantă — 
fructe uscate sau un baton cu proteine, ca să nu cedați 
tentaţiilor de pe stradă. 


La restaurant: 

comandați sosurile separat; 

cereţi să vi se pună la pachet, dacă v-aţi săturat (o practică 
de altfel curentă în Franţa!); 

nu mâncaţi pâine; 

împărţiţi aperitivul, împărțiți desertul. 


În fiecare zi a vieții: 

un pahar de apă la trezire și unul la culcare; 

trei mese ușoare; 

cu excepția legumelor, niciodată încă o porție; 

un singur pătrăţel de ciocolată (de cea mai bună calitate); 
la două zile de derapaj, două de recuperare; 

să mănânci cu prietenii, din plăcere, și singur, pentru 
sănătate; 

supe — iarna, salate de crudități — vara; 

nu mai mult de cinci mese la restaurant pe săptămână; 
numai în restaurante de calitate sau te mulțumești cu 
sandvișurile de acasă. 


SINGURUL REGIM ADEVĂRAT CARE EXISTĂ 


„Puterea mea de a rezista o pun pe seama obiceiurilor 
pe care le respect de multă vreme, în fiecare zi a vieții 
mele, legi simple cu privire la sănătate și la modul de a 
mânca. Nu mai e vorba de o autocenzură. Legile acestea 
mi-au intrat în instinct. Mesele regulate sunt un obicei 


Dominique Loreau 


pe care-l am de atât de multă vreme încât ele nu mai 
reprezintă nici măcar un subiect de reflecţie. Totul se 
întâmplă natural. Puterea mea de a rezista o pun pe 
seama bunelor obiceiuri alimentare, pe seama unei aten- 
ţii constante la regulile de somn, pe seama exerciţiului 
fizic şi a bucuriei.“ 


SOLON ROBINSON, Informaţii pentru fermieri, 1869 


Contrar principiului societății moderne, care ne împinge 
fără încetare către un consum din ce în ce mai accelerat, 
noi, oamenii, avem nevoie de relativ puține lucruri pentru 
a ne satisface nevoile. Corpului îi trebuie câte puţin din 
fiecare element; țelul e să descoperim noi înșine de ce 
avem nevoie în fiecare clipă. Toate persoanele care au 
urmat regimuri de slăbit „serioase“ pot concluziona că, în 
esenţă, între ele nu există decât foarte puţine diferenţe: 


* produse de calitate „bio“ (asta ar trebui să fie de la sine 
înţeles); 

* puţin zahăr sau deloc; 

* două sau trei linguri de ulei de cea mai bună calitate 
(de măsline, de nuci, de sâmburi de struguri...) pe zi; 

* legume și fructe zilnic; 

* pește, ouă sau carne slabă de două sau trei ori pe 
săptămână; 

* puţină sare — se înlocuiește cu muștar, mirodenii, ier- 
buri aromatice...; 

* mai degrabă pește decât carne, mai degrabă brânză de 
capră decât de vacă; 

* legumele nu se fierb prea mult — altfel vitaminele sunt 
distruse; 

* se mănâncă produse proaspete; 

* se evită toxinele (alcoolul, tutunul...); 

+ seevită grăsimile saturate, care, odată ajunse în organism, 
arată precum untura topită; 

e se mănâncă alimente de sezon; 

+ se bea apă îndeajuns; 

o se face mișcare, se merge pe jos — mușchii ard caloriile; 

o se iau cine ușoare — nu se poate digera mâncarea și 
dormi în același timp; 

+ micul dejun trebuie să fie îmbelșugat, pentru a mânca 
mai puţin la prânz; 

e se compensează excesele cu una-două zile de dietă; 

+ interdicțiile sunt interzise — corpul tiranizat se răzbună; 

e se evită ronțăitul — cinci ore de pauză între mese; 

* se mănâncă încet și se mestecă bine; II 

+ întotdeauna trebuie să te gândeşti la sănătatea ta când 
îți alegi mâncarea; CUM Să REDUCEM PORȚIILE 

o îţi gătești singur mâncarea; 

o se doarme la ore regulate și, pe cât posibil, se adoarme 
înainte de miezul nopții; 

e îți facitimpsănu faci nimic; 

e eviţi stresul și rutina care te determină să mănânci nu 
de foame, ci din nevoia de a te relaxa; 

e râzi, râzi cât mai mult. 


Iată, așadar, regimul universal. Ceea ce nu înseamnă că 
toată lumea trebuie să-l urmeze... El nu e decât un model 
care, în general, se potrivește majorității. Înainte de toate 
trebuie să te cunoști, să nu-ţi bruschezi organismul și să 
ştii să te detașezi de convenţii. Dacă nu putem să mâncăm 
nimic dimineaţa, nu trebuie să ne forțăm. Dacă nu ne place 
peștele și deci nu mâncăm deloc n-o să murim - mii de 
budiști sunt vegetarieni. Putem compensa lipsa peștelui 
din dietă cu brânză tofu și fasole uscată — ambele sunt 
bogate în proteine. Important este să ne simţim bine în 
corpul nostru şi în mintea noastră. 


CONCEPTUL DE PORŢIE: 


ADIO CALORII, ADIO CÂNTAR! 


PORȚIILE DE IERI ȘI CELE DE AZI 


„Două tatami, orezul alb pus la gătit împreună cu un ou 
pe un reșou mic... o adiere de fericire urca în ea la gândul 
că putea trăi și cu atât de puţin...“ 

FUMIKO HAYASHI, Nori plutitori 


Acum cincizeci de ani, totul era mai mic: tacâmurile, 
farfuriile, paharele, sandvișurile... Sandvișul englezesc 
era pe jumătatea celor pe care le găsim azi în Londra — 
sandvișuri din care curg maioneză și diverse legume, ast- 
fel că sunt imposibil de mâncat fără să te murdărești. Pe 
vremuri, gustarea unui copil era alcătuită dintr-o banană. 
În zilele noastre, un meniu Big Mac, un sandviș, o porţie 
de budincă, un prânz semipreparat, un baton de ciocolată, 
o cutie de băutură cu îndulcitori... toate acestea sunt porții 
considerate normale. Tot ce se prezintă „la bucată” este, în 
ceea ce ne privește pe cei mai mulți dintre noi, consumat 

în întregime. Le delegăm deciziile privind nevoile noastre 
celor care lucrează în industria alimentară, persoane care 
nu se preocupă de cantitățile de hrană pe care le poate 
primi stomacul nostru. Consumăm fără să ne gândim. În 
sinea noastră, suntem aproape mulțumiți că n-am mân- 
cat decât o singură porţie. Dar vi s-a întâmplat ca vreo- 
dată să vă gândiţi cine a decis asta ? Cine a decretat care 
este mărimea „normală“ a unui biscuit sau a unui croa- 
sant? Tot ce încearcă industria alimentară să facă este... 
profit. Publicitatea, promoţiile, produsele expuse con- 
form celor mai subtile tehnici strategice în raioanele 
supermarketurilor, toate au menirea să ne determine să 
consumăm, iar și iar; asta o ştim deja. Dar realizăm oare 
că, în ultimii treizeci de ani, porţiile s-au mărit considera- 
bil, fiind de două sau chiar de cinci ori mai generoase 
decât cele anterioare? Marketingul cheltuiește milioane 
de euro ca să ne determine să consumăm tot mai mult. 
Greg Critser, în lucrarea Țara Obezilor, citează următoa- 
rele cifre: un cornet de cartofi prăjiți la McDonald's a 
crescut de la 200 de calorii în 1960, la 320 la sfârșitul ani- 
lor 1970, la 450 la mijlocul anilor 1990 şi a ajuns la 610 
calorii în 2015! Meniurile au urcat ameţitor de la 590 de 
calorii la 1550, porţiile fiind mărite pentru a le da clienți- 
lor impresia că primesc ceva substanțial pentru banii pe 
care îi cheltuiesc, în ciuda calităţilor nutritive foarte 
modeste ale alimentelor respective. 


„MAI MULT LA UN PREȚ MAI MIC“? 


Sloganul publicitar „Mai mult la un preţ mai mic“ 
îndeamnă consumatorii să mănânce mai mult, tot mai 
mult. Cu cât pungile de snackuri și alte produse alimen- 
tare industriale sunt mai mari, cu atât fabricanții le vând 
mai scump. Costurile lor în plus sunt foarte mici, în 

schimb profiturile sunt foarte mari. Arta lor este de a 
înţelege cum să facă profit mizând pe satisfacția noastră, 
propunându-ne cantități sau dimensiuni tot mai mari. 
Dacă industria alimentară se preocupă azi ceva mai mult 
de calitatea a ceea ce mâncăm, ea compensează costul 
acestei calități asigurându-se că vom mânca mai mult. 
Ne încurajează să cumpărăm cantități din ce în ce mai 
mari (dimensiunea jumbo a pachetelor de chipsuri, de 
cereale, de paste, maxicroasantele sau cornurile cu cioco- 
lată, cornetele cu două cupe de înghețată, cartofii de 
dimensiuni S, M, L de la McDonald's...). Cărucioarele de 
la supermarketuri sunt din ce în ce mai voluminoase, 
dimensiunile frigiderelor noastre se conformează și ele, 
ca și cele ale farfuriilor, paharelor, dulapurilor și... ale 
posterioarelor noastre. 


DIMENSIUNILE UNUI MĂR, ALE UNUI OU, 
ALE UNUI CARTOF... 


Unităţile de măsură pe care ni le propune natura sunt 
perfecte: un ou, un cartof, un măr... De ce să nu ne acomo- 
dăm cu ele și să reducem volumul alimentaţiei? Sigur, e 
mult mai ușor să mănânci o porţie întreagă de pizza decât 
să păstrezi jumătate pentru mai târziu. Ce să faci cu 
jumătatea rămasă? În Japonia, e perfect acceptabil să ceri 
să ţi se împacheteze pentru acasă ceea ce nu ai reușit să 
mănânci la restaurant sau să împarţi o pizza cu mai multe 
persoane — cu condiţia ca fiecare să-și comande propria 
băutură. Când mergi la o ceremonie a ceaiului, care 
implică și mâncare, întotdeauna iei cu tine o gentuţă spe- 
cială, care conţine câteva foi de hârtie de orez, pentru a 
împacheta ceea ce n-ai mâncat. Când cineva e invitat la 
prânz sau la cină, gazda îi dă întotdeauna la plecare câteva 
preparate, împachetate frumos. 

ADIO, CALORII! 


„Regimul lui Gandhi: 
88 grame de germeni de grâu 
88 grame de legume rase 
88 grame de pastă de migdale dulci 
6 lămâi amare 
57 grame de miere.“ 
DR SCHROTT, Informații culinare 


Caloriile le permit mai ales specialiștilor să comunice 
între ei. De altfel, a văzut cineva vreo persoană cu greutate 
normală și stabilă care să consulte un tabel de calorii când își 
alege mâncarea? Chiar și cei mai buni specialiști admit că nu 
cunosc numărul exact de calorii al fiecărui aliment. În plus, 
nu suntem șoareci de laborator. Nu trăim în capsule spaţiale. 
Cum să numeri caloriile din alimentele pe care le mănânci la 
restaurant? Poţi să fii sănătos și fără să numeri caloriile, care 
şi-au făcut apariţia în cotidianul nostru abia acum cincizeci 
de ani. E suficient să vizualizăm și să ştim câte „porţii“ ne 
sunt de ajuns zilnic, din fiecare grupă de alimente, și să ne 
antrenăm ochiul pentru a măsura ceea ce ingurgităm. Cu cât 
o porție e mai mare, cu atât are mai multe calorii. E ceva la 
mintea copiilor! Dacă sunteți supraponderali, nu e nevoie să 
vă schimbaţi radical regimul alimentar. E suficient să consu- 
maţi aceleași alimente, dar reducând cantitățile la jumătate. 
Dacă în fiecare zi lăsaţi în farfurie câte puțin din porția de 
mâncare pregătită, puteţi slăbi 10 kilograme într-un singur 
an. Asemenea mici schimbări cotidiene sunt foarte simple și, 
conjugate, pot muta munții (de grăsime!) din loc. 


PRÂNZUL TIPIC FRANȚUZESC 


„Să pleci de la masă cu stomacul plin pe trei sferturi.“ 


Proverb japonez 

Dimineaţa, un croasant sau doi, una sau două tartine 
cu unt (ori dulceaţă) și o cafea cu lapte; la prânz, un antreu 
cu ulei și mezeluri, un fel principal cu carne (în medie, 200 
de grame), cartofi, brânză, pâine, câteva pahare cu vin, un 
desert... Seara, paste, din nou vin, brânză, pâine... Toate 
astea într-o singură zi şi pentru o singură persoană e mult 
prea mult. În Asia, o asemenea cantitate de mâncare ar 
hrăni trei persoane. 

În ceea ce privește meniul de la cină, e mult prea greu 
pentru a petrece o noapte liniștită. De altfel, cu cât îl 
umplem mai mult, cu atât stomacul nostru lucrează mai 
puțin. Stomacul este un servitor fidel, dar are înclinații 
spre lene. Persoana care ia zilnic trei mese de tipul celor 
descrise mai sus se va îmbolnăvi încet, dar sigur. 

Trebuie să ne lepădăm de obiceiurile greșite din cultura 
occidentală și să învăţăm să mâncăm mai puţin și mai bine. 

Japonezii recurg frecvent la acest vechi dicton pentru a 
refuza un ultim fel de mâncare: „Trebuie să te ridici de la 
masă cu stomacul pe trei sferturi plin.“ 

Dar, în societatea occidentală, porțiile mari sunt ca un 
drog. Or, e firesc: cu cât mănânci mai mult, cu atât foamea 
îţi va crește. În schimb, masa tradițională japoneză este 
alcătuită din „ichijiru san sai“, adică dintr-o supă de miso 
cu alge, cu fructe de mare... și trei porții mici: una de 
pește la grătar, una formată din câteva legume (câteodată 
acompaniate de brânză tofu) și ultima, bolul de orez. 

Acestea fiind zise, vestea bună e că, în Franţa și în Italia, 
porţiile mici revin la modă! 


SĂ NE MULŢUMIM CU JUMĂTĂŢI DE MĂSURĂ ȘI SĂ 
LUĂM ÎN CONSIDERARE CEEA CE NE FACE FERICIŢI 


„Prea mult din ceva e o lipsă de altceva.“ 


Proverb arab 

Noi, occidentalii, nu ne imaginăm dezgustul pe care îl 
simt, la prima lor vizită în Occident, orientalii care sunt 
serviţi cu un sandviș parizian, cu o porție de spaghete ita- 
lieneşti sau cu o salată Cezar. Pentru ei, asemenea porții ar 
hrăni patru persoane. Să iei mese miniaturale, să consumi 
porții reduse, ca acelea servite în marile restaurante, este 
la îndemâna oricui. Şi tocmai pentru că aceste porţii sunt 
minime, le savurăm cu atât mai bine, încet, îmbucătură 
după îmbucătură. lată o plăcere care te face să uiţi de toate 
celelalte lucruri: de tracasări, stres ori necazuri. Ritmul 
lent de degustare a acestui minimum necesar ne „umple“, 
ajutându-ne să reînnodăm legătura cu o parte fundamen- 
tală din noi înșine — e vorba de acordul dintre trup și spirit, 
dintre nevoi și dorinţe, dintre controlul de sine și seninăta- 
tea care decurge din el... Şi apoi, cine nu știe că doar prima 
gură de bere — sau o primă îmbucătură de mousse de somon 
— este cea mai bună? Un restaurant renumit din Tokyo, 
patronat de o femeie, nu servește decât un meniu, dar par- 
ticularitatea sa este aceea de a-l alcătui, pentru fiecare cli- 
ent, din douăzeci de feluri diferite reprezentând fiecare 
dimensiunile... unei singure îmbucături! 


SĂ ȘTIM EXACT CE INTRODUCEM ÎN STOMAC 


„Trebuie să fii atent la senzaţia de saturație și să nu 
mănânci în funcţie de dimensiunile farfuriei: cel care a 
pus mâncarea în ea nu ştie neapărat cât de foame ne este în 
ziua respectivă. Să uităm refrenul din copilărie: Termină tot 
din farfurie!“ 

ARIANE GRUMBACH, dietetician 


Un strop de Camembert, o mică tartină de pâine unsă 
cu puţin unt, o jumătate de croasant, doi biscuiţi... 


înseamnă puţine calorii. Esenţial este ca întotdeauna să ştii 

dinainte ce o să mănânci și să păstrezi în minte numărul 
total de „porţii“ necesare pe zi și grupele de alimente pe 
care poți să le consumi. Înţelegând acest sistem de control, 
veţi putea să renunțați pe vecie la orice „regim“ și să vă 
regăsiți echilibrul alimentar, indiferent unde vă aflaţi și 
indiferent de situaţie — acasă, singuri sau însoțiți, la resta- 
urant, la un bufet... Nu va mai trebui să oscilaţi, să evalu- 
ați raportul dintre rațiune și poftă. Niciodată nu vă veți 
mai teme că o felie de pâine o să vă îngrășe. Temerile, 
interdicțiile sunt cele care ne determină să încălcăm regu- 
lile. Faptul că nu-ți mai e teamă că te îngrași te poate ajuta 
să slăbeşti. Să te simți bine, să ai încredere în tine, să știi ce 
e bun pentru tine — asta îi permite corpului să reintre în 
formă şi să se elibereze de kilogramele în plus. 


SĂ MĂSURĂM PORŢIILE DIN OCHI 


„Orice turtă-ţi face burtă.“ 


Proverb 


Să-ţi ţii porţiile sub control e o chestiune care are 
treabă mai mult cu bunul-simţ decât cu disciplina. Scopul 
este să ne reducem progresiv porțiile pe măsură ce trec 
săptămânile și lunile și pe măsură ce conţinutul farfuriilor 
ni se diversifică. 

Ochiul ar trebui să înveţe să măsoare „calibrele“. Dacă 
ne cultivăm sensibilitatea gustativă reducând cantitățile, 
n-o să mai avem impresia că suntem chinuiți de privațiuni. 
Simplitatea exclude măsurarea fiecărui aliment și calcula- 
rea caloriilor — un pătrățel de ciocolată și un măr au același 
număr de calorii, dar nu și aceleaşi calități nutritive. Arta 
simplităţii înseamnă așadar să știi cu ce cantități trebuie să 
te hrănești și să măsori, dintr-o singură privire, ce ai în 
farfurie sau în bol. 

Cele mai simple două modalităţi de a vizualiza porțiile 
sunt să le măsurăm fie prin raportare la dimensiunile 
mâinii, fie prin comparaţie cu dimensiunile unor obiecte 
cunoscute. Astfel când ne vom lua de mâncare — sau când 
vom mânca ceea ce ni se servește — vom avea grijă să nu 
ingurgităm mai mult decât: 


e legume verzi: volumul pumnului strâns; 

* legume uscate: o minge de golf; 

e carne sau pește: un pachet de cărți de joc; 

* cereale, paste, orez, cartofi: un săpunel; 

+ cartofi prăjiți: nu mai mult de zece; 

e frişcă, sosuri: o nucă; 

* ulei de măsline, unt: un degetar; 

+ brânzeturi tari, mezeluri: o piesă de domino; 
* cremă de brânză: o minge de golf; 

* fructe uscate: o minge de golf; 

* patiserie: 5 cuburi de zahăr unul peste altul. 


Fiecare poate să aleagă alte obiecte la care să se rapor- 
teze, obiecte pe care poate să le rețină ușor. De asemenea, 
trebuie să luăm în considerare densitatea alimentelor. Un 
covrig are de cinci ori mai multe calorii decât o felie de 
pâine de aceleași dimensiuni, iar o felie de pâine din făină 
integrală sau un bol de orez integral sunt mai sănătoase 
decât omoloagele lor albe. E nevoie de trei portocale pen- 
tru un pahar de suc, iar o cutie cu o băutură acidulată 
conţine circa douăsprezece cuburi de zahăr. 


CANTITĂȚILE ZILNICE NECESARE ORGANISMULUI 
„Dacă m-aș hrăni ca toată lumea, aș fi enormă. Mănânc de 
toate, dar în cantități foarte mici. La prânz, o salată, un pic 


de pâine și de brânză îmi sunt de-ajuns. Mulţi mă critică 

pentru asta, reproșându-mi că nu mă interesează mânca- 
rea, dar eu știu că n-am nevoie de cantități mari și că, în 
plus, dacă mănânc mult, nu mai am mintea limpede ca 
să muncesc. Cheia este să-ți cunoști constituția și să te 

L hrăneşti în funcţie de nevoile proprii.“ 
O prietenă din Tokyo 


Numai noi înşine suntem în măsură să stabilim în fiecare 
zi de ce avem nevoie. Pentru unii dintre noi, asta înseamnă 
mult mai puţine alimente decât ne imaginăm. Majoritatea 
nu avem nevoie decât de: 


e două sau trei porţii de legume (crude sau gătite, inclusiv 
în supă); 

e un fruct sau două, în funcţie de dimensiune; 

e două sau trei porţii de cereale (pâine, orez, cartofi...); 

e două sau trei porţii de proteine (carne, pește, ouă, 
brânză tofu, legume uscate, brânză); 

e grăsimi cât două nuci (ulei, unt, maioneză... această can- 
titate poate părea minimă, dar există grăsimi și în deser- 
turi, biscuiţi, produse de patiserie, brânză, lapte, carne...) 

e un dulce zilnic (facultativ); 

e două pahare cu vin (facultativ). 


Un mic truc pentru a vizualiza tot ce vom mânca în 
timpul unei mese: să ne imaginăm că farfuria noastră este 
un orologiu. De la prânz la ora 6, punem legumele, de la 6 
la 9, proteinele, și de la 9 la miezul nopții, alimentele care 
conţin amidon. 


SĂ FACEM DIN PORȚIILE MICI UN MOD DE VIAȚĂ 


Când gătiți, gândiţi-vă la gustări. Pregătiți dinainte 
porţii mici (vizibil mai mici: jumătate sau o treime dintr-o 

porţie normală). Congelaţi alimentele în porţii unice (mân- 
căruri gratinate, supe, preparate la foc mic...). Acestea se 
vor dezgheţa mai rapid și, în plus, fiind puși în faţa unor 
cantități mai mici, vă veţi lupta cu mai puţine tentaţii. 
Congelați miniporţiile „lichide“ sub formă de cuburi de 
gheaţă (piureul de spanac, sosurile, deserturile...). Pen- 
tru cuptor, folosiți ramekin-uri individuale. În ceea ce 
privește ingredientele rețetelor, lucraţi cu jumătate din 
cantitățile indicate. 

La restaurant, împărțiți-vă alimentele în două părți 
inegale și mâncaţi-o pe cea mai mică. 

Când mâncaţi „hai-hui“ (pe stradă, în gară, în aeroport), 
nu consumați decât jumătate sau un sfert din sandvișul 
cumpărat. Dacă nu mâncaţi singuri, împărțiți cât mai mult 
mâncarea cu însoțitorii (la restaurant, limitaţi-vă la o bucată 
din prăjitura comandată sau optați pentru un fel principal 
și o salată împărţite la doi). Sau, la fel de nimerit, îndepăr- 
taţi felia de pâine de deasupra sandvişului ori anumite 
ingrediente din el (de pildă, grăsimea din jambon). Faceți 
astfel încât tot ce consumați să fie mai puţin consistent. 

Să devii adult înseamnă să ajungi deseori la constata- 
rea că „mai puţin“ reprezintă cea mai bună alternativă la 
„absolut nimic“. 


DIETA PERFECTĂ 


Dimineaţa 
* un iaurt sau miisli + 200 g de lapte degresat sau pâine 
integrală fără unt. 


Prânz 

e legume 

* 90 g de proteine (carne slabă, pește, chiar și gras, ouă 
sau brânză tofu) SAU glucide (spaghete, linte, orez, 

quinoa, tăieţei de soia); 
e iaurt sau brânză. 


Seara 
e caşi pentru prânz, dar într-o versiune mai ușoară, ceea 


ce înseamnă fără carne. 


Pentru această dietă: 

e mâncaţi întotdeauna legumele asociate cu proteine sau 
glucide (pentru ca acestea din urmă să nu se transforme 
în grăsime); 

e mâncaţi fructele între mese; 

e îmbogățiți salatele, supele, iaurturile etc. cu germeni 
de grâu (sau de alte cereale), cu drojdie de bere; 

e folosiţi cât mai des posibil atât ierburi aromatice ale căror 
virtuți sunt mult subestimate, cât și nuci și fructe uscate. 


14 porții de proteine pe săptămână: 
e carne:de3ori 
* pește: de4ori 
e ouă:de3ori 
e brânză tofu: de 4ori 


Puteţi să tipăriţi această listă pe un carton şi s-o plasti- 
fiaţi pentru a o avea în geantă permanent... Poate să vă fie 
utilă când faceți cumpărături sau când nu cinați acasă. 


2 


BĂUTURILE 


BĂUTURILE, ACESTE ALIMENTE ADESEA IGNORATE 


La fel ca mâncarea, băutura este consumată în zilele 
noastre cu prea puţină grijă. Bem în exces și mai mult din 
obișnuință decât de nevoie. Nu conștientizăm suficient fap- 
tul că, exceptând apa, orice băutură este un aliment. Unele 
băuturi sunt benefice pentru sănătate, iar altele sunt dăună- 
toare. Oricare ar fi băutura voastră preferată, opriți-vă o 
clipă pentru a analiza (cu toată onestitatea) ceea ce beţi în 
fiecare zi și consecințele pe termen lung ale acestui obicei. 


APA 
„Cine ştie să deguste nu mai bea niciodată vin, ci gustă 
secrete.“ 


SALVADOR DALI 


Bem oare destulă apă? Apa este băutura cea mai sănă- 
toasă şi cea mai naturală de pe pământ. După aer, ea este 

un element vital pentru om. Niciun nectar, nici chiar cel 
mai rafinat, nu îi egalează valoarea. Când ne este sete, 
trebuie să bem apă și numai apă. 

Toate celelalte băuturi (ceaiuri, sucuri, alcool...) ar tre- 
bui să fie rezervate fie pentru plăcere, fie pentru relaxare, fie 
pentru concentrare. Apa stă la baza sănătăţii, mai mult 
decât alimentele. Un maseur japonez explica odată că, dacă 
ne simțim picioarele grele, asta se întâmplă pentru că nu 
bem destulă apă, ea fiind cea care îndepărtează toxinele 
acumulate în partea inferioară a corpului. Maseurul insista 
că trebuie să bem în fiecare zi o cantitate de apă egală cu a 
treizecea parte din greutatea noastră. Ceaiul și cafeaua con- 
țin cofeină și, contrar a ceea ce am putea crede, această sub- 
stanță consumă apa din corp și o elimină. Când bem alcool, 
cafea, ceai, trebuie să ne asigurăm că introducem în orga- 
nism și cel puțin aceeași cantitate de apă. Dacă apa minerală 
este micul vostru păcat, combinaţi-o cu apă plată. 


DACĂ TOT CONSUMĂM ALCOOL, 
MĂCAR SĂ-L ALEGEM PE CEL MAI BUN 


„Beau singur, fără niciun tovarăș. 
Ridicându-mi cupa, închin lunii: 
Cu umbra mea, suntem trei. 
Dar luna nu știe să bea. 

În zadar umbra mă urmează. 

Să cinstim totuși umbra și luna: 
Bucuria adevărată nu ţine decât o primăvară! 
Eu cânt și luna își vede de treaba ei, 
Eu dansez şi umbra mea se zbate. 
Treji, ne bucurăm fiecare de celălalt; 
lar beţi, mergem fiecare pe drumul lui...“ 
LI BO, celebru poet chinez, supranumit 

„Cel nebun după vin“ (701- 762) 


ARTA FRUGALITĂŢII ŞI A VOLUPTĂŢII 49 


Să bei inteligent este, se spune, leacul sufletului. Un 
vin excelent dă vieții rafinament și o tușă de lux, ceea ce 
se află la antipodul ronţăitului necugetat și fără respect 
pentru mâncare. Alcoolul ne oferă momente de relaxare, 
în care putem savura plăcerea de a trăi. Dar, pentru asta, 
trebuie să-l consumăm cu parcimonie. Să știi să apreciezi, 
iarna, onctuozitatea unui egg-nog (grog cu lapte cremos) 
este o artă. Așa cum tot o artă este să sorbi cu orele un 
scotch vechi. 


ȘAMPANIA 


„Șampanie... Eu o beau când sunt fericită și când sunt 
tristă. Uneori o beau când sunt singură. Când sunt în soci- 
etate, o consider obligatorie. Cochetez cu ea când nu mi-e 
foame și o beau până mi se face. Altfel, nu o beau deloc — 


decât dacă mi-e sete.“ 
LILY BOLLINGER 


Să bei şampanie, spunea Dom Perignon, înseamnă să 
bei stele. Șampania e băutura regilor, vinul iubirii și al 
izbânzii. Șampania e o stare de spirit. Antidepresivă, 
bogată în litiu, ea echilibrează dispoziţia. E cel mai bun vin 
pentru sănătate. Nu merge până acolo încât să vindece 
depresiile nervoase, dar ne ameliorează starea de spirit. 
Când o bem, ne simţim noi înșine efervescenţi şi pentru 
asta ne ajunge un pahar. Șampania îmbunătățește digestia 
(în special, digerarea grăsimilor) şi combate balonarea. 
Este băutura ideală pentru a face mai ușor digerabilă o 
masă grea. Este diuretică și ajută la eliminarea excesului 
de apă; fiind bogată în săruri minerale și în sulf, are pro- 
prietăți depurative, detoxifiante și antiinflamatoare. E 
bună contra reumatismului, a răcelilor și a alergiilor. Să 
faci o cură de șampanie de o lună (în timpul vacanței, de 

exemplu), cu câte un singur pahar băut la fiecare masă, nu 
te costă mai mult decât alte băuturi pe care le consumăm 
fără restricţii. Atmosfera pe care o creează șampania şi pe 
care nu o egalează niciun alt vin reprezintă esenţa bucuriei 
şi a dispoziției sărbătorești. Plăcerea vizuală pe care o pro- 
cură ne împiedică s-o bem prea repede. Așa că, a doua zi, 
nu trebuie să ne luptăm cu starea de mahmureală. Cu 
şampania, sărbătorim viaţa. Marlene Dietrich spunea că 
şampania transformă toate zilele în duminici. Cine ar 
putea s-o caracterizeze mai bine? 


SĂ CONSUMĂM PUȚIN ALCOOL: 
O CARAFĂ MICĂ ȘI ADORABILĂ 


„Reţeta pentru o viaţă fericită? Băi calde, coniac vechi, 
şampanie rece și mazăre proaspătă.“ 
WINSTON CHURCHILL 


Alcoolul deshidratează principalele organe și face pielea 
mai puțin elastică (de aici, riduri, îmbătrânire...). Faţa se 
usucă, iar porii se dilată. În plus, este foarte bogat în calorii 
şi incită la ronţăit alte alimente nu doar inutile, ci chiar 
nefaste pentru sănătate (biscuiţi dulci sau săraţi, alune...). 

Ca să bem puţin alcool când suntem în societate, tre- 
buie să ne mulțumim să ne înmuiem buzele în pahar. 
Dacă el rămâne plin, nimeni nu se va grăbi să ni-l umple 
din nou. Și când suntem acasă, putem urma exemplul 
bătrânilor japonezi, care au fiecare câte o carafă micuță, pe 
care și-o umplu o singură dată, înainte sau după cină. Cu 
ea încheie ziua și se relaxează. Savurarea licorii din carafă 
reprezintă pentru ei un moment de plăcere pură. O sticlă 
de vin nu e nici estetică, nici practică și nici nu îndeamnă la 
sobrietate. În schimb, carafa micuță și adorabilă e plăcută 
ochiului și se manevrează mai lesnicios. În cel mai rău caz, 

ai 


putem să turnăm jumătate din litrul de vin pe care tocmai 
l-am deschis într-o sticluță de 0,5 litri, care se găsește de 
cumpărat în magazine, iar restul putem să îl păstrăm pen- 
tru a doua zi. Astfel, seara n-o să bem decât 35 cl. 


SĂ BEM CEAI PENTRU CONCENTRARE 


„Văd întreaga natură reprezentată în această nuanţă de 
verde. Când închid ochii, găsesc munții înverziţi și apa 
pură în adâncul inimii. Stând singur într-o liniște totală și 
bând ceai, simt că toate astea devin parte din mine. Împăr- 
țind ceaiul cu alții, și ei devin una cu ceaiul și cu natura.“ 

SOSHITSU XV, Mare maestru al ceaiului din şcoala Urasenke 


O ceașcă bună de ceai, după masă sau între mese, nu 
reprezintă doar o pauză în ritmul activităților zilnice, ci 
stimulează sistemul imunitar, favorizează digestia și ne 
dă bună dispoziţie. Gustul ceaiului verde, unul dintre pre- 
feratele mele, este atât de pur, de limpede şi de înviorător, 
că trezeşte în mine tot felul de emoții: pace, seninătate, 
tinerețe, bucurie de a trăi. Călugărul zen Eisei considera 
ceaiul verde ca fiind medicamentul cel mai puternic pen- 
tru păstrarea sănătății și secretul pentru o viață lungă. 
Ceaiul verde curăță sângele, previne cancerul (inexistent 
până de curând în regiunile din Japonia unde se cultivă 
ceai), reduce colesterolul, scade tensiunea arterială, com- 
bate diabetul, întârzie progresul maladiei Alzheimer și se 
spune că ar fi eficient și în problema alergiilor. 

În plus, ceaiul verde a fost mereu băutura preferată a 
bonzilor și a poeţilor. 


Deşi e din ce în ce mai popular, ceaiul este o băutură 
încă puţin cunoscută în Occident. El înseamnă mult mai 

mult decât frunzele acelea strivite și fermentate în propor- 
ție de 100% care reprezintă ceaiul roșu — ceaiul englezesc. 
În Orient, ceaiul este cel mai adesea consumat nefermen- 


tat, deci verde, aşa cum se întâmplă în Japonia, sau fer- 
mentat în proporţie de 30-40% -— o treime din frunza de 
ceai e verde, iar restul, adică marginea, e brună, rezultând 
ceea ce noi numim ceai oolong (China). Aceste ceaiuri sunt 
excelente pentru sănătate, căci frunzele lor au multe pro- 
prietăţi care dispar în cazul fermentării complete (vita- 
mina C, zinc, magneziu...). În plus, gustul lor este atât de 
variat — în funcţie de anotimp, de calitate, de tip —, încât 
sunt savurate nu doar pentru sănătate, ci şi ca pe niște 
vinuri rare. Beneficiilor pentru sănătate li se adaugă plăce- 
rea și o întreagă artă de a trăi bine. 

Alegerea unui ceai depinde, bineînţeles, de alimentul 
care îl însoţeşte sau care tocmai că nu trebuie să-l înso- 
țească — un oolong foarte bun ar fi iremediabil compromis 
de orice alt gust prezent în gură! Iubitorii acestui ceai își 
clătesc gura cu grijă înainte de a lua o înghiţitură din 
minunata licoare. 

Un ceai oolong este totuși perfect pentru mâncărurile 
grase. lar ceaiul verde merge excelent cu dulciurile — 
gustul lui amărui îl echilibrează pe cel al zahărului. 

Un ceai indian fierbinte, cu lapte și mirodenii, ne încăl- 
zește şi ne reconfortează. Un lapsang souchong ne pregă- 
teşte pentru asprimile frigului. 

Un ceai de iasomie este cel mai bun companion pentru 
orele rezervate lecturii. 

Singurele ceaiuri lipsite de beneficii sunt cele cărora i 
s-au adăugat arome de măr, de trandafir, de scorțișoară 
etc. Ceaiul adevărat e ceaiul care are parfum propriu. 
Parfumul și gustul ceaiului adevărat pot avea uneori 
efecte la fel de ameţitoare precum anumite produse ilicite! 
De unde — ca în orice altă situație similară — sfatul de a 
consuma ceaiul cu măsură... 

SĂ REDUCEM DIMENSIUNILE VASELOR 


„Câţiva prieteni, o sticlă de vin, clipe de relaxare, un colțișor 
printre flori... n-aş da bucuria asta nici pentru o întreagă 
lume, prezentă sau viitoare.“ 

HAFIZ 


ELOGIUL VARIETĂȚII ȘI FANTEZIEI LA ORA MESEI 


Să mănânci puţin și cu voluptate presupune în primul 
rând să nu te plictisești. Căci lipsa de senzaţii noi este cea 
care ne îndeamnă să consumăm mai mult ca să obținem 
plăcere. Faptul de a rupe monotonia rutinei, de a mânca 
variat, folosind zilnic vase mici, delicate şi estetice, ne 
ajută să facem din fiecare masă un moment de bucurie și 
să mâncăm mai puţin. De ce să folosim mereu o veselă 
tradițională? De ce să nu luăm anumite mese sub formă de 
„farfurie compusă“, de „bol unic“ sau de platouri garni- 
site cu mai multe feluri de mâncare în cantități foarte mici? 

Fantezia, imaginaţia și creativitatea dau șarm existen- 
ței. Cei care trăiesc mai bine și mai mult sunt adesea cei 
cărora le place să trăiască, pur şi simplu. 

FARFURIA UNICĂ 


Azi, în restaurante, e la modă să iei prânzul dintr-o 
unică farfurie. În principiu, aceasta e o idee minunată de 
„simplitate“, care oferă avantajul unui serviciu rapid și al 
unei alimentaţii variate. De ce să nu procedăm la fel, măcar 
din când în când, şi acasă? Mai ales că, în restaurante, sala- 
tele acelea „jumbo“ (mărime XXL!) sau diversele mezeluri 
ascund adesea (de conștiința noastră curată) tone de gră- 
simi. Mai bine să ne mulțumim cu un fel „ă la carte“, în 
general mai simplu și mai bine gătit, și să sărim peste 
antreuri și desert. Putem să ne mulțumim cu o salată, cu o 
omletă sau cu un desert. Esenţialul este să nu ne îndopăm, 
sub pretextul că e vorba de o singură farfurie. Acasă, 
aceasta este o soluţie excelentă pentru a mânca mai puţin, 
pentru a ne ţine sub control meniul și a avea mai puține 
vase de spălat! 


MASA DINTR-UN BOL 


„Acest orez imaculat, fiert după preferinţe, pus într-o cutie 
neagră, care, din clipa în care-i ridici capacul, emană un 
abur cald și ale cărui boabe strălucesc ca niște perle - nu 
există nici măcar un singur japonez care, într-un moment 
al vieţii lui, să nu-i simtă generozitatea de neînlocuit.“ 
JUNICHIRO TANIZAKI, Elogiul umbrei 


Coreenii și chinezii sunt campionii acestui fel de a 
mânca. Gătesc, dintotdeauna, supe excelente în care soli- 
dul și lichidul se împletesc, aducând o hidratare adecvată 
corpului și asigurând un aport nutrițional complet în 
ciuda ingredientelor ușoare — anumite supe conţin mai 
mult de douăzeci de ingrediente. Reţetele de mese com- 


plete de luat dintr-un unic bol sunt infinite. 

Pentru asta, un bol mare și frumos, de 600 de mililitri, ne 
e de ajuns. Dacă avem posibilitatea, să apelăm chiar la un bol 
lăcuit — el ne oferă un maximum de simplitate, de comoditate 
(fără vase de spălat!), de ecologie, de rafinament şi senzuali- 
tate. Acest material natural este un minunat transmițător de 
căldură. În el, alimentele își păstrează ca prin minune tempe- 
ratura ideală; nu arde la buze şi căldura sa este foarte blândă 
în căușul palmelor; dacă e de calitate excelentă, este incasabil 
și foarte rezistent, în ciuda imaginii de fragilitate și de prețio- 
zitate (mașina împăratului Japoniei este lăcuită!). Așezat pe 
masă, nu face zgomot (ah, elogiul liniștii!). Supe, salate sofis- 
ticate, orez cu peşte și legume... orice se poate mânca din- 
tr-un bol. De altfel, așa se hrănesc și mulți dintre călugării 
zen. Plus milioane de chinezi (în Asia, când sunt servite, toate 
alimentele sunt deja tăiate sau tocate sau sunt destul de moi 
pentru a fi mâncate fără a apela la cele două instrumente bar- 
bare și agresive care sunt furculița și cuțitul). Nu există nimic 
mai splendid decât un bol mare, lăcuit, negru, fără niciun 
ornament — care are și darul de a pune în evidenţă culorile 
alimentelor. Să investim într-un asemenea obiect nu e un lux: 
el sporește plăcerea actului de a mânca și ne îndeamnă la 
moderație. Ce diferenţă între o supă mâncată cu o lingură de 
metal dintr-o farfurie adâncă și o supă degustată dintr-un bol 
lăcuit! Gustul celei din urmă devine aproape de zen... Şi ce 
plăcere să-ţi duci bolul unde ai chef: pe canapea, pe verandă 
sau, pur și simplu, pe covor! 


MASA LUATĂ DE PE UN PLATOU 


În Japonia, la restaurant sau acasă, aproape toate 
mesele sunt servite pe platouri individuale, lăcuite, în 
funcţie de anotimp, de alimente și de ocazie. Platoul ideal 
măsoară în jur de 35x25 cm (35 cm corespunzând aproxi- 
mativ lăţimii dintre cele două extremități ale pelvisului). 

lată o idee excelentă pentru a reuni la masă esteticul, sim- 
ţul practic, fantezia, ludicul, dar și limitele. 

Însă niște limite frumoase! Contrar conceptului abstract 
și vag al unui meniu, în faţa ochilor nu avem decât ceea ce 


urmează să mâncăm și nimic mai mult! lar apoi vasele de 
spălat sunt atât de puţine! Celălalt avantaj al obiceiului de 
a servi masa pe un platou este acela că putem să mâncăm 
ce vrem, în ordinea în care vrem. Faptul de a așeza fiecare 
bucăţică de mâncare pe mai multe farfurii micuţe ne invită 
atât la a ne concentra asupra fiecărei îmbucături, cât și 
la a-i oferi organismului o mare varietate de nutrienți. 
O masă completă poate fi compusă din cel puţin șase 
ramekin-uri, boluri micuţe, farfurioare sau castronașe — 
ne putem alcătui o colecţie pe parcursul plimbărilor prin 
magazinele de antichităţi — și totuși să nu fie greu de dige- 
rat. Varietatea estetică a acestor recipiente delicate ne 
invită la a mânca mai puţin și cu mai multă plăcere. Culori, 
forme, materiale... toate fanteziile sunt permise și chiar 
recomandate - estetica japoneză interzice repetițiile. În 
Japonia, obiceiul este să servești șapte feluri: o supă, un bol 
de orez, câteva îmbucături de alimente marinate în oțet, 
legume fierte la foc mic — și câteodată carne -, puţin pește, o 
îmbucătură de legume cu sos de susan și o alta de legume 
în saramură — echivalentul brânzei în Franța. 


ELOGIUL MĂSURILOR MICI: VESELĂ, MESE, 
SETURI DE USTENSILE DE BUCĂTĂRIE 


Fiecare cu vesela lui 


„S-au regăsit apoi faţă în față, în jurul unui ceai pe care îl 


împărţiseră în două cești-pereche. Căldura le urca prin 


degete, trezind nostalgia unui corp pe care-l mângâi.” 
SETOUCHI JAKUCHO, Sfârșitul verii 

Fiecare japonez are setul lui personal de vase. Niciunui 
alt membru al familiei nu i-ar trece prin cap să se folo- 
sească de el. La fel cum se întâmplă la noi cu periuța de 
dinţi. Acest set e compus dintr-un bol de orez, unul pentru 
supă, o ceașcă pentru ceai și beţișoare, totul ales cu scru- 
pulozitate, în funcție de sexul, greutatea, vârsta, gusturile, 
culorile, materialele, formele, motivele, texturile preferate 
de fiecare. Însă dimensiunile acestor obiecte sunt selectate 
şi în funcţie de cantitățile de mâncare pe care trebuie să le 
conţină. Astfel, fiecare are limitele fixate de tipul lui de 
veselă. Bolul unui bărbat în vârstă e mai mic decât cel al 
unui tânăr de douăzeci de ani. Cel al unei octogenare are 
culori şi grosime mai delicate decât cel al unei tinere. Se 
folosesc, în egală măsură, dimensiuni, forme și adâncimi 
specifice pentru fiecare vas de ceramică în funcție de ali- 
mentele pe care le va adăposti: un vas lung și îngust pen- 
tru peștele la grătar, un platou puţin adânc pentru felurile 
la cuptor cu sos de soia, un altul, minuscul, pentru cele 
două sau trei îmbucături de legume în saramură care se 
mănâncă după orez etc. Pe lângă faptul că mâncarea este 
săracă în grăsimi, acesta este motivul pentru care japone- 
zii au rareori probleme cu greutatea. 

Akiko H., o prietenă foarte rafinată, mi-a spus că a 
moștenit de la mama ei patru cutii care conţin, fiecare în 
parte, câte o colecție de mici vase, însoțite de rețete ce le 
sunt destinate, și asta pentru fiecare anotimp. De exemplu, 
cea pentru iarnă adăpostește vase din gresie sau lăcuite, în 
tonuri calde, pentru supele groase și legumele rădăcinoase 
de sezon; cea pentru vară conţine vase din porțelan și sti- 
clă, care, datorită transparenţei și desenelor reprezentând 
valuri sau sălcii în bătaia vântului, aduc o senzaţie de 
prospeţime, fiind destinate salatelor, jeleurilor și legume- 
lor proaspete... Ce modalitate minunată — prin rafinamen- 
tul cotidian și atenția la detalii — de a onora natura, de a 
marca ritmul anotimpurilor! 

Să ne hrănim din vase mici 


Cu un pic de imaginaţie, am putea și noi să adoptăm 
genul acesta de masă, atunci când mâncăm acasă. Vasele 
de odinioară erau, în general, mai mici decât cele din ziua 
azi. De ce să nu folosim farfurioare de desert în locul far- 
furiilor mari, moderne? Sau boluri liliput, ramekin-uri, 
platouri minuscule, farfurioare „furate“ de la ceștile de 
cafea ori păhărele de lichior? Cantitatea de alimente pe 
care ele o pot primi e mult mai potrivită pentru dimensiu- 
nile stomacului nostru! Toate sunt recipiente ușor de ținut 
în mână, delicate, care lasă corpului libertatea de a le ridica 
la gură, în loc să ne aplecăm peste ele ca să nu ne scape 
mâncarea. Vesela utilizată azi se află în opoziţie cu con- 
ceptul de ergonomie. Şi, cu cât anii trec, cu atât dimensiu- 
nile cresc. Oare din snobism sau pentru că așa e la modă 
se servește o costiță minusculă de miel, cu trei boabe de 
mazăre, într-o farfurie care ocupă jumătate de masă? 
Paharele sunt atât de mari, că pot conţine un sfert de litru 
de vin — doar vinurile de înaltă calitate au nevoie de pahare 
atât de mari, ca să poată respira. În plus, acest tip de veselă 
e rece, lipsită de acel sentiment de intimitate și de șarm, e 
greu de ţinut în mână și ocupă mult spațiu; în ea, mânca- 
rea se răcește repede, iar vesela aceasta e dificil de mane- 
vrat (de spălat, de așezat în dulap, de luat în mână). 

În sfârșit, toate aceste feluri de mâncare servite în canti- 
tăți mici, în vase înșiruite, dau impresia de abundență, de 
culoare, de viață. Or, plăcerea estetică ne ajută să ne concen- 
trăm pe fiecare bucăţică de mâncare în parte. 


Despre vesela cu patină și aparent disparată 


Un vechi ceainic din ceramică, aspru pe exterior, neted 
şi lăcuit de esenţele ceaiului pe interior, o ceaşcă de ceai 
înnegrită — adevărații amatori de ceai nu curăţă niciodată 


ARTA FRUGALITĂŢII ŞI A VOLUPTĂŢII 59 


taninul, căci îi dă ceaiului un gust mai bun —, asemenea 
obiecte de uz cotidian ne sunt dragi. Ce fericire să le pri- 
vești, să le atingi și să le folosești, știind că se patinează și 
devin tot mai frumoase cu fiecare zi! Extrem-orientalii 
conservă cu grijă această patină, pentru a o transforma 
într-un ingredient al frumosului. Așteaptă cu răbdare ca 
un obiect din argint să se oxideze până devine negru. 
După ei, acest tip de frumuseţe invită la meditație pe tema 
duratei vieții. 

Totul ţine de cultură și de gust. Acceptând să privim 
lucrurile din perspectiva unei alte culturi, putem să ne 
îmbogăţim cotidianul. 

În ţările occidentale s-a socotit mereu că mâncarea tre- 
buie oferită în „servicii“ de veselă. Cine ar îndrăzni să-și 
primească prietenii cu farfurii necoordonate, fisurate sau 
ciobite de uzură, de trecerea timpului? Pentru japonezi, în 
schimb, acesta este un semn de bogăţie și de rafinament. 
Obiectele care poartă urmele trecerii timpului, care au fost 
utilizate multă vreme, având acum culorile aproape șterse, 
sunt emanaţia unor adevăruri fundamentale: când sunt în 
mâinile noastre, ne spun povestea vieții lor, scenele la care 
au asistat, nenumăratele de feluri de mâncare pe care le-au 
cunoscut. Ele nu au nici simetria, nici omogenitatea lucru- 
rilor care ne înconjoară în mod obișnuit; rănesc estetica 
obișnuitului, nu sunt opere de designer. Însă, atingân- 
du-le, simţim un soi de detașare față de lumea high-tech, 
conformistă şi impersonală. Crăpătura unei cești din por- 
țelan o face diferită de oricare alta, o lingură de lemn veche 
ne ajută să percepem viața dintr-o perspectivă nouă, dife- 
rită, reamintindu-ne că nu e nevoie să ai răspunsuri la 
toate întrebările, că frumusețea se găsește adesea în detalii 
și se manifestă și în imperfecţiune. În contact cu astfel de 
obiecte, mâncarea noastră capătă un cu totul alt sens. 
Păhărelele, la modă azi, încep în sfârșit să ne facă să înțele- 
gem plăcerea de a folosi vesela într-un alt mod. Amuzaţi-vă 

apelând la cele mai improbabile recipiente, amestecând 
stilurile, culorile, formele, materialele, pentru a prezenta 
un fel de mâncare. Ca să mâncăm frumos, bine și sănătos 
şi ca să facem din asta un stil de viață, trebuie să spunem 
stop monotoniei și plictiselii. 


Să mâncăm cu tacâmuri, cu bețişoare sau cu mâna? 


Orientalii spun că bețișoarele îți permit să alegi mânca- 
rea cu mai multă precizie decât atunci când foloseşti o fur- 
culiță și că gustul alimentelor se schimbă mai puţin în 
contact cu lemnul decât cu metalul. În plus, beţișoarele nu 
ocupă loc și nu fac zgomot. Totuși, în lipsa lor, putem 
folosi tacâmuri mai mici, precum furculițele de desert. Ele 
ne îngăduie să degustăm mâncarea, să o savurăm. Ca și 
cum am avea în farfurie un desert! Și apoi, să bei o supă 
direct din bol este o plăcere care trebuie reinstaurată prin- 
tre regulile acelui savoir vivre al vieţii rafinate. Ceea ce sim- 
țim mai întâi este plăcerea căldurii din palme. Buzele 
adoră, la rândul lor, contactul cu ceramica. În sfârșit, papi- 
lele gustative pot primi toată savoarea mâncării în zona 
cea mai receptivă de pe limbă - fundul lingurii maschează 
această parte a limbii, făcând mâncarea să ajungă direct în 
gât, acolo unde nu există receptori gustativi. 

Mâncatul cu mâna are aceeași logică. Ce poate fi mai 
savuros decât un cartof prăjit mâncat așa, direct? Doar 
pâinea o mâncăm foarte bine cu mâna! 


Șarmul unei mese micuțe 


Faptul că am amintit de folosirea veselei de dimensiuni 
reduse ne determină să reconsiderăm și mobilierul. De ce 
ne umplem casele cu mese enorme? Multe restaurante și 
braserii servesc grupuri de două sau trei persoane la mese 
mici. Și oare nu tocmai dimensiunile acestora ne dau 

impresia că avem în fața noastră mai multă mâncare? 
Mesele micuţe creează și o atmosferă sărbătorească, de 
relaxare. De la o masă cu dimensiuni liliput ne ridicăm 
mai bine hrăniţi, dar şi mai ușori decât după un prânz 
ceremonios luat la o masă mare, plină cu de toate. 

În plus, un prânz ori o cină luate în jurul unei mese 
mici îi apropie pe convivi și îi incită să-și împărtășească 
gânduri intime ori personale, chiar și atunci când numărul 
lor e mare. Una dintre mătușile mele de la Paris nu are 
acasă decât o măsuţă. Și totuşi nu ezită să înghesuie în 
jurul ei câte şase-opt persoane, pe care le invită la cine 
extrem de rafinate și de variate. Senzaţia de convivialitate 
care rezultă este foarte caldă. Totul ține de organizare și de 
folosirea spaţiului de care dispunem. 

Dacă farfuriile noastre nu au dimensiunile unei plăci 
de vinil cu 33 de ture, să mânânci pe o măsuţă oferă nume- 
roase avantaje și bucurii, cum ar fi aceea de a alege locul 
unde amplasezi masa astfel încât să te poți delecta cu spec- 
tacolul unei ploi diluviene, să iei cina în sufragerie, în fața 
televizorului, dacă se difuzează un film bun, sau afară, în 
aer liber, dacă ai norocul să dispui de un balcon ori o gră- 
dină şi un pic de soare. Există atâtea ambianţe diferite, 
potrivite pentru a contracara monotonia și pentru a face din 
fiecare masă o sărbătoare, chiar și fără să ne îndopăm! 


III 
BUCĂTĂRIA, METODĂ DE ÎNGRIJIRE 


A CORPULUI ȘI A SUFLETULUI 


CÂT DE IMPORTANT E SĂ GĂTIM 


SĂ NE SIMŢIM VII 


„Fericirea nu există acolo unde arta bucătăriei este ignorată.“ 
JEAN-JACQUES CAMBACERES 


Chinezii consideră că doar sălbaticii și barbarii nu 
gătesc. Orice chinez simte nevoia să gătească pentru a se 
simţi viu și a îmblânzi instinctul natural care stă ascuns în 
inima omului. Chiar și într-un spațiu minuscul, timpul 
dedicat bucătăriei reprezintă pentru el dorinţa de a-și 
afirma condiția umană. lar chinezul nu apreciază cu ade- 
vărat decât ceea ce gătește el însuși. 

Să trăim, să ne hrănim simplu nu înseamnă să ne mul- 
țumim cu un sandviș sau cu o porție de tabouleh cumpă- 
rate în grabă, pe drumul de întoarcere de la muncă. Nu 
înseamnă doar să mestecăm ceva la întâmplare. Gest 
ancestral înscris în genele noastre, actul de a prepara mân- 
carea e poate cel mai vechi care ne diferenţiază de animale. 

Toate aceste produse finite, anonime, manufacturate, 
ambalate, pe care le putem găti la cuptorul cu microunde 

în două minute, ca să le consumăm imediat, nu ne satură, 
în sensul profund al termenului. Iar felurile de restaurant 
sau meniurile „ă la carte“ din bistrouri, cu atât mai puțin. 

Să ne pregătim noi înșine hrana este ceva esenţial nu 
numai pentru echilibrul fizic, ci și pentru cel psihic. În 
afară de a ne regăsi autonomia, de a face cumpărături, de 
a găti, aici e vorba de a ne face timp ca să trăim, pur şi 
simplu, ca să ne îngrijim de noi înșine și de persoanele 
apropiate, ca să ne regăsim forţele și reperele, culegând 
fericirea pe care o avem la îndemână, adică acasă. Oricine 
poate face dintr-o sarcină nu foarte plăcută o minunată 
experienţă a lui „aici și acum“, ca, de exemplu, să cureţi 
mazăre așezat pe covor, stând turcește. Mirosul tecilor 
de mazăre, culoarea lor verde-proaspăt, plăcerea de a 
împinge cu unghia fiecare șir de boabe și de a auzi fiecare 
perlă de mazăre cum se loveşte de inoxul castronului, ca 
nişte mici gonguri, iată o imagine a fericirii — cel puțin, 
L pentru mine! 


SĂ GĂTIM E UN GEST NATURAL 


„Să dai o parte tine este un cadou de o valoare inestimabilă. 
Ar trebui să faceți asta chiar și când nimeni nu vă privește.“ 
DOGEN, fondator al mișcării zen Soto 

F 
Ar trebui ca tot ceea ce facem, să facem întotdeauna cu 
plăcere, dacă vrem să ne bucurăm de activitățile noastre. 
Să găteşti cu inima și cu mintea, să fii complet absorbit de 
această activitate poate deveni un soi de liturghie tăcută în 
care totul este esențial, iar fiecare clipă, perfectă. Apa care 
fierbe pe foc, aromele care ies din oală, legumele etalate în 
fața noastră... acest cotidian liniștit este o conjugare de 
plăceri. Aceste gesturi inconturnabile și milenare ne amin- 
tesc că poate asta înseamnă să trăieşti. Nici mai mult, nici 

mai puţin. În ziua de azi, ne compartimentăm prea mult 
vieţile, considerând, de exemplu, că arta nu înseamnă 
decât pictură, sculptură, poezie sau muzică. Dar arta poate 
fi regăsită în fiecare dintre gesturile noastre, inclusiv 
atunci când frământăm o pâine, căci acest act, în sine, ne 
hrănește și ne permite să apreciem viața. Ce poate fi mai 
minunat decât să te ancorezi astfel în realitate, să limitezi 
superficialitea unei lumi din ce în ce mai golite de repere 
și dezumanizate? Din mâinile noastre, cu ajutorul focului, 
natura devine cu totul altceva. Ne deschidem astfel pentru 
senzații și gânduri noi. lată la ce ne poate îndemna gătitul: 
să ne ridicăm deasupra gândurilor obișnuite, să facem 
cotidianul etern și divin. Gătitul chiar este o artă care ne 
invită să ne depășim pe noi înșine! Dacă azi din ce în ce 
mai puţini oameni gătesc, sub pretext că nu au timp, asta se 
întâmplă pentru că ei nu-și dau seama că adevăratul sens al 
vieții le fuge printre degete. Cu un minimum de organizare, 
gătitul nu este nici o corvoadă, nici o constrângere. 


FĂRĂ ARTA BUCĂTĂRIEI NU EXISTĂ SĂNĂTATE 


„Fă-i bine corpului tău, pentru ca sufletul să vrea să 


rămână în el.“ 


Proverb indian 


Să gătim înseamnă să avem grijă de sănătatea noastră, 
preparând ceea ce ne place și ce îi este util organismului. 
Nu există mâncare mai sănătoasă decât aceea pe care o 
gătim noi înşine. Mâncarea din comerț conţine foarte puține 
legume și prea multe ingrediente menite exclusiv să ne 
răsfeţe papilele gustative (sosuri, grăsimi, zahăr, parfumuri 
artificiale...). În plus, conţine întotdeauna mai multe gră- 
simi și mai mult zahăr decât folosim noi, atunci când 
gătim acasă. O omletă mâncată într-o cafenea are mai mult 

ulei decât aceea pe care o pregătim acasă. În plus, ea vine 
însoțită de cartofi prăjiți, pe care nu i-am comandat, dar pe 
care îi mâncăm de vreme ce îi plătim! În mod inconștient, 
considerăm că masa luată în oraș este un moment special, 
unic, de care trebuie să profităm la maximum; ne dăm 
voie deci să mâncăm mai mult. Din păcate, aceste momente 
se transformă în normă, iar kilogramele în plus... la fel. 

Principalul scop al hranei este să ne menţină sănătatea, 
ea reprezintă condiția sine qua non a unei vieţi echilibrate 
și armonioase. 


CHI-UL HRĂNITOR 


„Căldura hranei trece dintr-o mână într-alta.” 
SANTOKA, poet japonez (1882-1940) 


O mână, căldura ei, dragostea ei reprezintă forța, viața. 
Nu mâna este oare cea care ia durerea, care liniștește ini- 
mile, care încălzește sufletele, care transmite mila, care 
calmează un copil, care consolează, masează, vindecă, 
iubește, exprimă tot ceea ce cuvintele nu pot spune, 
ceea ce medicii nu pot vindeca, ceea ce medicamentele 
nu pot lecui? 

Alimentele pregătite de mâna aceasta sunt infuzate cu 
Chi, cu această forță vitală atât de dragă orientalilor. Japo- 
nezii explică asta prin „forța vieții“ transmisă de către 
mână — palma ar fi locul din corp care posedă cel mai mult 
din această forță. Datorită ei oamenii de știință observă 
molecule frumoase în apa dintr-un vas care a fost ținut în 
mâini cu dragoste și molecule neregulate în vasul de ală- 
turi, căruia nu i s-a acordat atenţie.! 


! A se vedea Dr Masaru Emoto, Mesajul apei. 

Pâinea frământată cu mâna, spaghetele făcute acasă de 
mama italiană, biscuiţii din cereale africane, buletele de 
orez japoneze, quiche lorraine pregătită cu dragoste de 
mama... toate acestea ne hrănesc și, în mod bizar, ne 
satură infinit mai mult decât echivalentele lor din comerț. 
De ce? Aceste alimente ating direct inima, ne dau căldură 
şi ne fac să ne simţim bine. lubirea aceasta, chi-ul, ne hră- 
nește, ne dă putere, la fel de multă, ba chiar mai multă 
decât cele mai hrănitoare alimente din lume. 


SĂ GĂTIM ȘI SĂ NE RELAXĂM 


„Niciun exercițiu de yoga, nicio meditaţie într-o capelă 
nu vă vor ridica mai mult moralul decât simplul act de a 
vă frământa singuri pâinea.” 

M.EF.K. FISCHER, Arta de a mânca 


Să îmbini utilul cu plăcutul, iată idealul oricărei activi- 
tăți menite să ne relaxeze. Plăcerea lucrurilor simple, 
făcute acasă, fără grabă, reprezintă tendința unui nou stil 
de viaţă încurajat de mișcarea „slow food“ (în opoziție cu 
termenul „fast-food”)!. Să gătești înseamnă să-ți savurezi 
momentele de relaxare și sentimentul de bine. Dacă adop- 
tăm această stare de spirit, gătitul devine contrariul unei 
corvezi. Trăim într-o lume atât de robotizată, atât de teh- 
nologizată, că devenim însetaţi de lucruri care ne leagă 
omeneşte unii de alţii, care ne hrănesc sufletele, ne permit 


1 Fondată la Paris, în 1989, mișcarea internațională Slow Food se 
opune efectelor distrugătoare ale culturii fast-food. Scopul ei este de a 
conserva bucătăriile regionale, speciile animale și vegetale. Pe aceste teme 
şi împreună cu mai multe asociaţii din întreaga lume, sunt organizate 
diverse evenimente: ateliere de degustare de vinuri și mâncăruri, vizite 
la producători, cine tematice... A se vedea: www.slowfood.fr 

Graţia lor poate să întrerupă monotonia cotidianului, poate 
să ne reconecteze la noi înșine. Și apoi, cu cât vom găti mai 
mult, cu atât gesturile noastre se vor apropia mai mult de 
perfecțiune. Le vom face fără să ne mai gândim la ele, cu 
din ce în ce mai multă ușurință. Ah! Această cultură a 
gestului, atât de dragă japonezilor, marilor bucătari și arti- 
zanilor... nu asta înseamnă cucerirea omului de către om? 
Dar pentru a ajunge în acest punct, trebuie să parcurgem 
trei etape, căci să gătești nu înseamnă doar să aprinzi ara- 
gazul: înseamnă, mai întâi, să faci cumpărături, apoi să 
alcătuieşti meniul și abia după asta te „întâlneşti“ cu cup- 
torul. Nu vă panicaţi: există un stil nou, „semibucătăria“, 
care ne permite să pregătim o mâncare caldă, delicioasă şi 
sănătoasă doar într-un sfert de oră. Veţi găsi câteva rețete 
de acest tip în ultima parte a cărții. 


să apreciem viața, să trăim în tihnă, să nu ne mai grăbim, 
să ne deconectăm de exterior și să ne lăsăm spiritul să hoi- 
nărească astfel încât să-și descurce caierul gândurilor. 


SĂ NE AMUZĂM, SĂ NE JUCĂM DE-A CINA 


„Telul vieţii, și anume de a te identifica total cu îndatoririle 
tale cotidiene, duce la unificarea spiritului cu anotimpurile 
și cu natura.“ 

SOSHITSU XV, Ceaiul — ca viață, ceaiul — ca rațiune 


pr Una dintre marile mele plăceri în viaţă este să gătesc în 
cantități mici: să văd cum o mână de linte dansează în 
oală, să-mi aliniez tocătorul și cuțitul alături de bolurile 
micuţe înșiruite în ordinea imuabilă conform căreia le 
umplu mereu cu ingredientele deja pregătite — spălate, 
tocate —, înainte să trec la etapa următoare, adică fierberea; 
îmi place să lucrez ca și când aș îndeplini un ritual — încet, 
metodic, senin. 

Mereu ar trebui să facem din actul de a găti un moment 
de relaxare, o joacă, un gest nesupus constrângerilor, năs- 
cut nu dintr-un sentiment al datoriei și, cu atât mai puțin, 
dintr-un calcul precis. Dacă, din pricina timpului limitat, 
trebuie să luăm în considerare eficiența, cheia este să 
vedem în această activitate o ocazie de a ne încărca bate- 

L riile și de a ne relaxa. Starea de spirit e importantă inclu- 

-siv pentru persoanele care locuiesc singure și cărora le 
repugnă să gătească doar pentru ele. Totuși zece sau 
cincisprezece minute „cheltuite“ pentru a pregăti o mân- 
care caldă fac toată diferenţa în ceea ce priveşte atât sănă- 
tatea, cât și moralul. 

Turnând apa și apoi punând oala pe foc... sufletele și tru- 

t purile noastre fac ceva foarte important! Frumuseţea gesturi- 
lor zilnice, a acestor gesturi familiare, inconștiente, naturale... 

2 


CUMPĂRĂTURILE INTELIGENTE 


CĂMINUL ȘI ECONOMIA 


„O viaţă simplificată este eliberată de necesităţile luxului... 
Să-ţi procuri doar hrana necesară pentru sănătate implică 
incredibil de puţină bătaie de cap.“ 

HEGEL 


Cumpărarea ingredientelor alimentare reprezintă baza 
ştiinţei culinare: ca să mâncăm bine, sănătos și dietetic, la 
noi acasă, trebuie ca, mai întâi, să știm cum să facem 
cumpărăturile. 

În materie de alimentaţie, calitatea ar trebui să primeze. 
Desigur, e imposibil să ne hrănim bine dacă mâncăm mân- 
care ieftină și fără gust, dar să mănânci mâncare puţină și 
de calitate nu e mai scump decât să consumi în cantități 
mari produse de proastă calitate sau la un preț suspect de 
mic. Unul dintre prietenii mei japonezi foarte gourmet — 
asemenea majorității compatrioților lui! —, care locuiește 
singur, într-un cartier scump din Paris, îmi spune că 
mănâncă și bea, fără privaţiuni, de circa 180 de euro pe 

lună. O altă prietenă, mai frugală, estimează că suma 
aceasta e prea mare — chiar și luând în considerare prețul 
băuturilor pe care le comanzi când ieși seara în oraș... 


SĂ NU CUMPĂRĂM DECÂT PRODUSE DE SEZON 


Cumpărăturile inteligente înseamnă că trebuie să ne 
alegem alimentele în funcţie de perioada lor de randa- 
ment maxim: atunci, preţul lor este mai scăzut, iar ele 
au o calitate mai bună. Din acest motiv trebuie ca, odată 
ce am depozitat toate produsele de bază în dulap, să ne 
alcătuim meniurile în funcţie de ceea ce găsim pe piaţă, 
şi nu invers! 

Vi se par perfecte aceste produse aflate în extrasezon 
pe care, în snobismul lor, unii rafinaţi într-ale gastrono- 
miei le introduc în meniul lor? Insipide, apoase, nu le 
apreciem decât pentru că sunt scumpe. Mazărea este prea 
tare în aprilie, căpșunile sunt acre în martie. Deci fără pro- 
duse de extrasezon: și portofelul, și stomacul nostru se vor 
simţi mai bine așa. Este ușor de înţeles: cu cât e mai abun- 
dentă livrarea pe piață a unui anume produs, cu atât mai 
avantajos îi este preţul. Faceţi un tur al pieţei înainte de a 
cumpăra orice. Procedaţi asemenea restaurantelor care 
oferă „meniul zilei“, alcătuindu-l din ce există din belșug 
pe piaţă. Optaţi și voi pentru un „preparat al zilei“: nu 
doar că veţi face economii, dar veţi trăi în ritmul anotim- 
purilor, în beneficiul sănătății voastre. 


SĂ EVITĂM INCURSIUNILE DESE PRIN MALLURI 
„— Am cumpărat chestia asta ieftin, ca să fac economii. 
- Și acum suntem mai bogaţi?” 


DAVID LYNCH, extras din filmul Imperiul Minţii 

Dacă vrem să ne hrănim cu mâncăruri preparate în 
casă, singuri sau acompaniaţi, trebuie să evităm să ne 
facem cumpărăturile, mai mult de o dată pe lună, în super- 
marketuri sau în malluri. Acești giganți ai consumerismu- 
lui vând ieftin, desigur, dar în cantități prea mari: suntem 
tentaţi de preţurile fără concurenţă, dar, cu excepția cazu- 
lui în care avem o familie numeroasă de hrănit, vom chel- 
tui banii pe care gândeam că-i vom economisi cumpărând 
tot felul de produse non-bazice. Dacă ne obișnuim să 
gătim simplu, cu ingrediente ușor de procurat, dacă avem 
destule produse de bază acasă (sare, piper, ulei, seminţe și 
pastă de susan, oțet, muștar, ceai, cafea, făină, orez, paste...), 
ne putem mulțumi să mergem, doar o dată sau de două ori 
pe săptămână, într-o piață de cartier și la brutărie, pentru 
alimente proaspete şi pentru pâine. 

La cumpărăturile din malluri sau supermarketuri, 
prima regulă este așadar atenţia mărită: să nu dăm banii 
decât pe ceea ce ne e strict necesar. De ce să avem zece 
feluri de ulei, de muștar și de oțet? Un ulei pentru gătit şi 
unul pentru salată sunt de ajuns. Putem să schimbăm sor- 
timentul atunci când cumpărăm o sticlă nouă. 

În plus, prea multe produse de bază fac actul gătitului 
prea „serios“ și complicat, căci consumă mult timp şi ener- 
gie — ca să le scoatem din dulapuri, ca să le punem înapoi 
la locurile lor, ca să spălăm vasele... Rezultatul e că, mai 
ales când ne întoarcem obosiţi de la serviciu, nu mai ape- 
lăm decât la microunde, la mâncarea livrată la domiciliu 
sau de la pizzeria din colţ. 

Dacă vrem să mâncăm mai puţin și mai bine acasă, tre- 
buie să încetăm să ne mai umplem dulapurile cu alimente 
inutile, menite doar să ne concentreze, în ambalajele lor, 
toată oboseala, toate frustrările, angoasele și stresul în care 
trăim. Dimpotrivă, trebuie să avem grijă să nu ne lipsească 
niciodată alimentele „bune“, precum pâinea integrală, 
jambonul, fructele bine coapte — și asta e o artă, să le alegi 

şi să le lași să se coacă — sau iaurturile onctuoase — încă și 
mai bine, pe acestea din urmă haideţi să le preparăm chiar 
noi, dacă avem obiceiul să le consumăm zilnic. Una dintre 
prietenele mele, care mănâncă foarte frugal, mi-a spus că, 
pentru ea, e aproape o crimă să aducă acasă mai mult 
decât poate consuma. 

Apoi, când mergem la cumpărături, trebuie să avem 
grijă să citim etichetele: cu cât lista ingredientelor este mai 
lungă, cu atât sunt mai puţin naturale. În sfârșit, că e vorba 
despre cutii de conserve, despre condimente sau despre 
produse proaspete, trebuie să le alegem mereu pe cele mai 
mici. Să nu luăm porumb la cutie de un kilogram, să nu 
cumpărăm felii mari de brânză. Fructele și legumele cele 
mai mici sunt, de obicei, și cele mai gustoase. În plus, tot 
ce este mic e ușor de transportat (un coș mai ușor pe braţ) 
și de depozitat (ciuperci uscate, condimente hidrofilizate 
precum usturoiul, șalota, ceapa...). Dacă acestea din 
urmă sunt proaspete, sunt, desigur, mai bune, dar cine 
adoptă moda „semibucătăriei“ trebuie să facă un com- 
promis între un fel de mâncare pe care îl pregătești într-o 
oră şi o tocană ratatouille delicioasă, cu parmezan, care e 
gata în 10 minute... Ei bine, da, ca „să gătim fără să gătim”, 
trebuie să reflectăm, să prevedem și să acceptăm mici 
derapaje de la ceea ce numim „marea bucătărie“. 


CUMPĂRĂTURILE ȘI REGULA CIFREI TREI: 
„O CEREALĂ, O PROTEINĂ, O LEGUMĂ“ 


„Cel care a început să trăiască mai simplu pe interior 
începe să trăiască mai ușor pe exterior!“ 
ERNEST HEMINGWAY 


În această carte este inclusă lista completă a tuturor 
ingredientelor care ne permit, dacă le avem în acasă, să 

ne hrănim sănătos, dietetic și delicios, mergând la piață 
doar o dată sau de două ori pe săptămână. Dar și la 
piaţă trebuie să facem calcule ca să mâncăm variat 
şi sănătos. 

Când ne aflăm la cumpărături, tot ce trebuie să facem 
este să ne gândim la „regula cifrei trei“. Dacă avem deja 
acasă cerealele (orez, quinoa, paste...), trebuie să cum- 
părăm legume în trei culori diferite: una roșie, una gal- 
benă, una verde. Şi în privinţa proteinelor, tot la trei 
sortimente diferite trebuie să apelăm (puţin peşte, 
puţină carne, câteva ouă sau un pic de brânză tofu...). 
Doar fructele pot fi cumpărate în număr de șapte de 
persoană (pentru o săptămână). 


NOI SUNTEM RESPONSABILI PENTRU PLANETĂ 


„Folosim prea multă apă și prea multe alimente. Pierdem 
prea mult timp pregătind două mese pe zi, când una 
singură ne-ar ajunge.“ 

THEODORE MONOD 


Când este lângă cuptor, o gospodină poate participa în 
cel mai eficient mod la rezolvarea problemelor globale și 
la viitorul planetei! Ei, da! 

Dacă toate gospodinele ar decide, de azi pe mâine, să 
nu mai cumpere carne, imaginaţi-vă ce suprafață impre- 
sionantă ar fi eliberată pentru a cultiva cereale cu care să 
hrănim întreaga planetă! 

Dacă toate gospodinele ar refuza să mai folosească 
produse industriale, ce s-ar alege de supermaketuri și de 
camioanele poluante care le aprovizionează? 

Dacă toate gospodinele ar decreta odată pentru tot- 
deauna că grăsimile animale sunt niște otrăvuri, ce econo- 
mii s-ar face în bugetele asigurărilor sociale, evitându-se 

astfel și diabetul, colesterolul și toate celelalte boli cauzate 
de supraconsumul acestor grăsimi? 

Dacă toate gospodinele ar refuza să mai folosească 
zahărul, cum ar supraviețui piaţa publicitară? (Se spune 
că, dacă am elimina zahărul din alimentaţia noastră, 
întreaga industrie publicitară ar da faliment. Ce produs nu 
conţine zahăr? Maioneza, ketchupul, pâinea industrială, 
muștarul, sucurile, pastele, pizza, conservele... aproape 
toate conţin zahăr.) 

Dacă toate gospodinele ar găti acasă, cât gunoi ar fi în 
fiecare dimineaţă pe trotuar? 

Dacă toate aceste întrebări începute cu „dacă“ ar deveni 
realitate, i-am putea anihila ca pe niște muște pe potentații 
lumii, pe sponsorii războaielor și ai profitului. 


În plus, nu e neapărat nevoie să gătim câte două mese 


pe zi. Putem foarte bine ca seara, când pregătim cina, să ne 
gândim la porția de omletă, la bucheţelul de broccoli și la 
ceașca de orez care pot reprezenta pacheţelul de a doua zi, 
transportat în o bento. Când îţi planifici mâncarea, câștigi o 
grămadă de timp! 

Restaurante sau mâncare la pachet... putem să ne 
descurcăm mai bine și mai ieftin dacă ne pregătim mânca- 
rea acasă. Să ai trei sau patru borcane diferite de miere în 
dulap poate fi ceva de înţeles dacă ești un mare amator de 
miere. În acest caz, nu arunci banii pe fereastră (diversita- 
tea este un lucru minunat). Dar, în general, chiar și varie- 
tatea trebuie, în ceea ce privește consumul — spre deosebire 
de imaginaţie —, să fie practicată cu moderație. O calitate 
pe care se spune că societatea noastră a uitat-o. De altfel, 
adesea, tocmai ceea ce este ieftin e mai bun pentru sănă- 
tate (sardine, varză, mere, făină integrală, fasole uscată, 
seminţe pentru pus la încolțit...), iar ceea ce este scump e 
mai puţin sănătos (foie gras, carne...). Produsele care se 
găsesc de cumpăratîn pieţele în aer liber (și nu în „super“-mar- 
ket în „super“-cantități) sunt, de asemenea, mai bune pentru 

sănătate şi pentru portofel. Alimentele care îi convin cel mai 
mult organismului nostru sunt cele care cresc în regiunea 
în care trăim. Aglomeraţia din cărucioarele noastre de 
cumpărături și din dulapurile de bucătărie ar putea fi 
astfel evitată! Iar cantităţile de gunoi s-ar reduce și ele! 
Vorbim din ce în ce mai mult despre „eco-gastronomie“. 
Așadar, să mănânci bine înseamnă, pur și simplu, să 
mănânci sănătos și ieftin! 


O BENTO 


O MASĂ PE MĂSURĂ 


O bento înseamnă gentuța cu mâncare. Corespunde 
pachetului cu mâncare pe care țăranii de pe vremuri îl 
luau cu ei la câmp, coșului de picnic al lui Maupassant sau 
gamelei muncitorului. O bento este prânzul pe care îl iau 
cu ei toți japonezii, fie că este vorba de copiii care pleacă 
dimineața la școală (în Japonia există foarte puține can- 
tine), de soțul care strânge în mână cu dragoste 
cutia-surpriză pregătită de soția sa dimineața sau de 
secretara preocupată de silueta și de bugetul ei. Mamele 
copiilor de grădiniță se întrec în fantezie estetică și ori- 
ginalitate în prezentarea o bento-ului pe care i-l dau 
pruncilor: unul va reprezenta capul unui ursuleț panda 
şi va conţine orez cu alge, altul va adăposti o porție de 
orez alb în formă de inimă, pe care va fi scris prenumele 


îngerașului cu semințe de susan negru prăjite cu dra- 


goste - japonezii oferă ce e mai bun celor mai mici dintre 
ei, știind că gustul se formează până la vârsta de 4 ani — și 
așa mai departe. 

Pentru orice japonez este o plăcere să-și ia o bento-ul cu 
el oriunde s-ar duce (la golf, să viziteze un parc, la muncă, 
la plajă, la o plimbare pe malul apei). Poate că astfel își 
regăsește natura originară de nomad, deși acum, în mod 
inconștient, e dominat de o stare de calm fiindcă ştie că are 
ce să mănânce — omul se simte în siguranţă când își tran- 
sportă hrana -— și că e liber să dejuneze singur, unde și 
când vrea. În plus, poartă cu el și o părticică de „acasă“, în 
batista împăturită în patru, pe care o folosește pe post de 
față de masă. 


PLĂCEREA DE A PREGĂTI UN O BENTO 


Toate japonezele adoră să vorbească despre o bento. 
Spre deosebire de pregătirea mesei, alcătuirea unui o bento 
nu reprezintă pentru ele o corvoadă, chiar dacă trebuie să 
se trezească puțin mai devreme de dimineaţă. Soţul uneia 
dintre prietenele mele o tachinează adesea întrebând-o 
dacă nu cumva se duce la serviciu doar pentru plăcerea de 
a lua cu ea o bento-ul. 

Să-ţi pregătești un o bento înseamnă să ai sentimentul 
că-ți pregătești bine ziua, că anticipezi plăcerea unei mese 
„pe măsură“ şi pe gustul tău. Lac, lemn natural, plastic, 
cutie etajată, compartimentată, lungă, plată, ovală... în 
Japonia există de toate felurile. O bento-ul pentru cei mici 
are un volum de 200 ml, cel pentru bărbaţi are 1 200 ml. 
Al meu, de exemplu, are 300 ml, adică echivalentul unui 
grepfrut mărișor. 

O bento-ul este o plăcere anticipată care durează toată 
dimineața. Începe în momentul în care îl pui în geantă 
(şcolarul îl pune în ghiozdan, soţul, în servietă, mai există 
şi cel pe care îl iau cu ele prietenele care pleacă împreună 
într-o excursie). În cazul copiilor, în special, în o bento-ul 
pe care îl iau cu ei la școală se găsește și chi-ul mamei lor, 

un simbol de iubire, care le va hrăni inima și stomacul 
deopotrivă. O bento-ul este considerat în același timp și 
un hobby (o formă de creativitate culinară și estetică), un 
act de iubire (pentru tine și ai tăi) și un obicei inconturna- 
bil. Dacă, în Occident, te simţi vinovat că mănânci un 
sandviș, că mănânci nesănătos, pe fugă, că nu ai grijă de 
tine și de sănătatea ta sărind peste mesele „adevărate“, 
o bento-ul este, dimpotrivă, o adevărată pauză de respira- 
ţie pe care ţi-o acorzi, în ciuda contextului, cam așa cum 
e un 5 o'clock tea pentru englezi. 


NUMEROASELE AVANTAJE ALE UNUI O BENITO 


Nu te murdărești de grăsime pe degete: folosești beți- 
șoare sau minifurculițe. 

Nu-ţi baţi capul cu resturile de mâncare: îți pregătești 
exact cantitatea de mâncare care corespunde nevoilor 
tale; o bento-ul reprezintă o culme a „măsurii“ în mate- 
rie de gastronomie: totul a fost preparat pentru folosul 
personal și în funcție de gustul personal, de pofta, che- 
ful ori nevoile tale dietetice. Nici chiar cel mai bun 
restaurant nu poate oferi așa ceva. 

Nu mai ai ambalaje de aruncat la gunoi: o bento-ul este 
ecologic — nimic nu se aruncă, nimic nu se pierde. Ade- 
sea, japonezii păstrează mâncarea rămasă de la cină 
pentru o bento-ul de a doua zi. 

Ai toate avantajele unei mese complete, echilibrate. 
Nu mai faci cheltuieli inutile: frugalitatea unei anume 
arte de a trăi sănătos, preconizată din tipuri străvechi 
de filozofia zen. 

Porţi cu tine un surplus de chi și o dovadă de iubire față 
de tine însuți și de ceilalți: mâncarea infuzată cu chi-ul 


persoanei iubite este mai hrănitoare, deși e oferită în 


cantităţi foarte mici. 

e Ai parte de o plăcere estetică. 

e Câștigi timp: nu mai stai la coadă într-o cantină sau la 
restaurant. 

+ 'Tebucuri de latura practică a unei mese la pachet, com- 
pactă și ergonomică. 

e Stabilești o legătură cu trecutul și cu tradiţiile. 

o Îţi păzeşti silueta: cea mai mare parte a japonezelor 
care își pregătesc zilnic un o bento sunt slabe. 


ARTA DE A PREGĂTI UN O BENTO 


Nu contează ce recipient folosim, important e ca el să 
fie ermetic. Pacheţelul legat frumos într-o batistă și aranjat 
cu gust va fi demn de a fi numit „o bento“. 

Un o bento perfect trebuie să fie alcătuit, cel puțin teore- 
tic, din cinci culori (frumusețea vizuală este foarte impor- 
tantă, aproape la fel de importantă precum gustul), cinci 
gusturi (sărat, dulce, amar, acid, acru), cinci ingrediente 
(cereale, leguminoase, legume, fructe, proteine) și cinci 
moduri de preparare (fiert, crud, la cuptor, fript, marinat, 
sotat). Asta pentru a satisface... cele cinci simțuri. Dar, în 
realitate, să pregătești un o bento este mult mai simplu 
decât pare. În esenţă, trebuie să integrezi cât mai multe 
ingrediente diferite, în cantități minuscule. Japonezii con- 
gelează adesea, pentru o bento, mici porţii de varză de 
Bruxelles cu pește prăjit, cubuleţe de spanac sau de ciu- 
perci, câteva bulete de carne și legume uscate cu curry (un 
„cub de spanac“ se va dezgheța după ce va sta lângă ore- 
zul fierbinte circa trei ore)... Își dedică de obicei câteva 
ore, în weekend, pentru a pregăti toate astea. Calculând și 
numărul membrilor de familie, la sfârșitul anului econo- 
miile astfel făcute nu vor fi neglijabile. 

O bento este probabil una dintre formele cele mai prac- 
tice ale credinţei zen, o formă populară, accesibilă oricui: 


82 Dominique Loreau 


să prevezi totul, să devii stăpânul propriei vieți, fără să 
mai depinzi de alţii, să nu cheltuiești inutil și să ai grijă de 
sănătatea ta, trăind cu artă. 

La finalul cărţii veţi găsi idei de reţete pentru o bento, 
rețete de pus în practică folosind ingrediente ușor de pro- 
curat sau ceea ce v-a rămas de la cina din ajun. Jumătate de 
rulou de vită, o roșie micuță, o îmbucătură de pateu, un 
castravete... orice poate să intre în alcătuirea unui o bento. 
Singurele alimente de evitat sunt cele prea lichide: atenţie 
la căptușeala poșetei! 


4 


CUM SĂ NE ALCĂTUIM MENIUL 


MENIURI CONCEPUTE „DUPĂ GUST“ 


„Să-ţi alcătuieşti bine meniul este ceva mai serios decât se 
crede în general. E de preferat să nu faci asta decât după 
o matură reflecţie. Meniul trebuie să fie enunțat clar, să fie 
ușor de înțeles, să fie combinat într-un mod cu adevărat 
practic, să nu prezinte nicio asociere de feluri disparate. 
Într-un cuvânt, trebuie ca meniul să dea, prin alcătuirea 
sa, o idee exactă despre valoarea cinei.“ 

Citat găsit într-o carte foarte veche: 


Cum să economiseşti fără privațiuni 


Nutriţioniștii insistă pe elaborarea unor mese echili- 
brate, cu reguli dietetice cotidiene. Dacă mâncăm variat 
și în cantităţi mici, nu avem nevoie să bifăm căsuțe cu 
„da“ sau „nu“ ca să ne dăm seama că am respectat echi- 
librul alimentar. O masă de calitate înseamnă să te hră- 
nești cu bunătăţi pe care le deguști încet și cu plăcere. 
Dimensiunea reală a vieţii se descoperă cultivând ceea 
ce este esenţial și abandonând ceea ce nu este. Să adopţi 

un stil de a te hrăni complet, practicând, în același timp, 
un soi de economie elegantă și graţioasă, înseamnă să 
faci din viaţa ta o succesiune de momente simple, trăite 
din plin. 

Ştiinţa alcătuirii un meniu stă la baza alimentaţiei sănă- 
toase și a echilibrului vieţii și nu trebuie să fii un geniu 
într-ale gastronomiei ca să pregăteşti în fiecare zi mese echi- 
librate. E suficient să urmăm câteva reguli de bun-simțţ și să 
fim dotataţi cu cele necesare. Dacă ronţăitul, semiprepara- 
tele, alimentele congelate sau „prostiile“ cumpărate de prin 
oraș ne-au intrat în obicei, atunci mesele sănătoase, gătite 
de noi înșine, concepute în mod echilibrat în beneficiul 
sănătății noastre, vor avea un impact și mai mare asupra 
moralului și a psihicului nostru. 


SĂ IMAGINĂM MENIURI ÎN FIECARE ZI: 
O SARCINĂ PREA GREA PENTRU MENTALUL NOSTRU? 


„O operaţiune realizată de două sau de trei ori pe zi și al 
cărei rol este să ne alimenteze viața merită cu siguranță 
toată atenția noastră.“ 

MARGUERITE YOURCENAR, Memoriile lui Hadrian 


Una dintre cele mai sâcâitoare probleme cu care se con- 
fruntă orice gospodină e să știe ce va face de mâncare. Toţi 
cei care nu și-au stabilit, odată pentru totdeauna, propriul 
stil de a se hrăni, își vor face griji în privința asta până în 
ultima zi a vieţii lor. Să te gândești la ce o să mânânci de 
două ori pe zi, în medie, vreme de cincizeci de ani, 
înseamnă să-ți pui de 36 500 de ori aceeași întrebare. leşi 
mai câștigat dacă îţi stabilești un program (pe care îl poți 
schimba oricând vrei), un plan referitor la cum să-ți alcă- 
tuiești meniul, cu reguli simple și dietetice. 

TOTDEAUNA SĂ PRIMEZE REGULA CIFREI TREI: 
„O CEREALĂ, O PROTEINĂ, O LEGUMĂ“ 


„Omul este cel dintâi artizan al fericirii sale, dar și al 
nefericirii sale.” 
CARDINALUL ELCHINGER 


Un bol de orez, un peşte mic, un nap... „Regula cifrei 
trei“, pentru a ne alcătui meniul, ca și pentru a face cumpără- 
turi, este foarte simplă și declinabilă la infinit. Ea presupune, 
pentru a ne asigura un echilibru în calculele dietetice, să ne 
alcătuim automat meniul din aceste trei tipuri de alimente — 
o cereală, o proteină, o legumă — însoţite de diverse arome și 
condimente (ulei, nuci, fructe uscate, ierburi aromatice, 
măsline). Atâtea boli cauzate de o alimentaţie necugetată ar 
putea fi evitate stabilindu-ne, pur și simplu, asemenea 
reguli! Acestea fiind spuse, nu trebuie să facem o fixație din 
obligaţia de a mânca absolut „echilibrat“ în fiecare zi. Aici 
este vorba despre o altă constrângere. Organismul nostru 
folosește alimentele ingurgitate de noi timp de mai multe 
zile, iar, la nevoie, le depozitează — în particular în ficat, 
pentru vitamine și minerale. Nu putem ingurgita într-o 
singură zi tot ce-i este necesar organismului nostru! 


Variante de cereale: 
Orez, quinoa, bulgur, paste, pâine, legume uscate (linte 
roșie și verde, năut) 


Variante de proteine: 

Brânză, ouă, carne, pește, brânză tofu, legume uscate 
precum lintea galbenă și verde, fasolea „Flagrano” (consi- 
derate deopotrivă cereale și proteine)... 


Variante de legume: 
Legume cu frunze, rădăcini, tuberculi... 

Variante de fructe: 

Numai fructele ar trebui consumate separat de mesele 
principale, pentru a ne asigura o bună asimilare a enzime- 
lor pe care le conţin — fructele roșii, precum căpșunile și 
coacăzele, ca și fructele coapte pot fi consumate împreună 
cu alte tipuri de alimente. 


SĂ NU UITĂM CĂ BEREA E UN FECULENT... 


La Beijing, când mergi într-un restaurant și-ți dai 
comanda, mai întâi trebuie să alegi între bere — conside- 
rată acolo ca având aceeași valoare nutritivă ca oricare altă 
cereală, de vreme ce e făcută din hamei —, orez sau niște 
mici ravioli la cuptor — numiţi gyoza şi care sunt făcuţi din 
făină de grâu. Abia apoi poţi să alegi din meniu tot soiul 
de feluri complementare, de mici dimensiuni, mai curând 
niște aperitive minuscule. 


VARIETATE, ORIGINALITATE ȘI IERBURI AROMATICE 


Cu cât mâncăm mai puţin, cu atât mai mult ne permi- 
tem să pregătim mese variate. Nu trebuie să fii Einstein 


pentru a acompania un fel de mâncare mediteraneean cu 


o pâine cu măsline, o pâine cu nuci cu o brânză cremoasă 
sau un platou cu fructe de mare cu o pâine de secară. Plus 
că fiecare fel de mâncare înseamnă asocierea bine gândită 
a diferite ingrediente, care dau șarm și caracter unei mese. 
Putem foarte bine să pregătim o cină foarte simplă, dar 
sublimă, oferindu-ne o feliuță de foie gras, o salată creață, 
niște pâine prăjită și un pahat cu bordeaux; sau, la fel de 
bine, o minipizza făcută în casă — pizza adevărată nu e 
făcută decât din aluat, câteva roșii și un strop de brânză — 
însoțită de o cupă cu şampanie. De ce nu? Totul este să 

alăturăm plăcerea, simplitatea și originalitatea, pentru a 
ieși din rutina convenţională și plicticoasă a eternului 
meniu „un aperitiv, un fel principal, o salată, brânză și un 
desert“. Dacă am pus brânză Roquefort pe andive, nu 
avem nevoie să mai mâncăm Roquefort și la sfârșitul 
mesei. Putem foarte bine să păstrăm desertul ca rezervă și 
să îl mâncăm, dacă vrem, seara sau la micul dejun. 

Un alt secret este să avem întotdeauna în casă cel 
puţin patru sau cinci feluri de plante aromatice. O omletă 
cu frunze de arpagic, o ciorbă cu fenicul, un sos cu pătrun- 
jel, o salată cu busuioc... Dacă putem, de ce să nu le cultivăm 
într-un ghiveci, pe balcon sau pe pervazul ferestrei? 


SĂ DEVENIM UNA CU ANOTIMPURILE ȘI CU NATURA 


„Prima zi din an 
În bătrânul ceainic 
Apa cu gust de floare.“ 
CHANTAL PERESAN-ROUDIL, haiku 


Almanahul gurmanzilor, de Grimod de La Reynitre, 
publicat între 1803 şi 1812, prezenta un „calendar nutri- 
tiv”, detaliat pe luni, cu resursele culinare disponibile în 
funcţie de anotimp. Acest calendar mai conţinea și un „iti- 
nerar nutritiv“: plimbarea unui gourmet prin diversele 
cartiere ale Parisului. Și noi ar trebui să ne planificăm nu 
doar mesele, ci tot ceea ce se asociază cu anotimpurile. Pic- 
nicuri și salate generoase, din mai multe legume, pentru 
vară, o incursiune pentru cules de hribi pe parcursul 
toamnei, castane coapte și fructe de mare pentru perioada 
iernii, păpădii proaspete și fragede la izbucnirea primăve- 
rii... E păcat să nu punem în valoare farmecul fiecărui 
anotimp, să nu luăm de la el tot ce are mai bun, fie și numai 
o dată pe anotimp, pentru a-i marca trecerea... 

Apatia gastronomică duce la o alimentaţie nesănă- 
toasă, la plictiseală în viaţa de zi cu zi și la boală. Poate 
chiar să ne blocheze în anumite stări emoţionale şi să ne 
priveze organismul de nutrienți indispensabili. De ce să 
nu aducem la ordinea zilei și anumite tradiţii religioase? 
Cele mai multe dintre ele aveau drept scop să ne regleze 
poftele, să ne ajute să nu cheltuim nesăbuit și să prevenim 
bolile: de pildă, să terminăm de mâncat luni ceea ce ne-a 
rămas de la masa copioasă de duminică, să mâncăm mai 
puţin vinerea şi în postul de Paște, să ţinem ramadanul 
sau chiar posturi regulate, așa cum procedează indienii — 
toţi postesc în anumite perioade din an, în funcție de apar- 
tenența religioasă — care pot ajunge să postească până la 
120 de zile pe an! 

Toate aceste vechi obiceiuri sunt atât de simple și de... 
raţionale! În plus, faptul de a ne stabili anumite feluri de 
mâncare pentru anumite zile ne ajută să nu ne mai batem 
capul gândindu-ne ce să mai mâncăm. De-a lungul ano- 


timpurilor, în afara zilelor de sărbătoare și de tradiţii reli- 
gioase, există destule zile „libere“, astfel încât să ne putem 
asigura o alimentaţie variată. Respectând natura și respec- 
tând ritualurile religioase, ne putem organiza niște mese 
de poveste. Povești care ne hrănesc dincolo de cuvinte. 


O BUCĂTĂRIE FUNCȚIONALĂ 


AVANTAJELE UNUI SPAȚIU MIC 


„Căutaţi întotdeauna să vă onorați zeul, chiar și prin 
actele cele mai anodine ale vieţii cotidiene. Astfel, să dai 
cu mătura, să faci o baie sau să gătești sunt tot atâtea oca- 
zii pentru a-ţi exprima respectul și devotamentul față de 
zeul tău, care poate fi... tu însuți!“ 

ITSUO TSUDA, Dialogul tăcerii 


Ca să ai chef să gătești, chiar și lucruri simple, tre- 
buie să ai o bucătărie practică, agreabilă, funcțională, în 
care să te simţi bine. Această bucătărie, loc de cult al 
efemerului, laborator al plăcerilor, nu are nevoie să fie 
nici prea mare, nici prea sofisticată. Pare chiar că astăzi, 
în mod ironic, cu cât bucătăriile sunt mai dotate, cu atât 
femeile gătesc mai puţin. Și totuși, acesta este locul 
unde se găsește inima căminului — căldura sa, la pro- 
priu, dar şi figurat — locul în care se desfășoară activita- 
tea noastră cea mai importantă: aceea de a pregăti ceea 
ce ne ține în viaţă. 


90 Dominique Loreau 


Sa 


O bucătărie cu adevărat „dotată“ nu este o bucătărie cu 
gadgeturi de ultimă generaţie, cu grămezi de oale şi un set 
de douăsprezece cuțite. Este un loc în care gătești zi de zi, 
indiferent în ce toane ești. Şi, în ciuda a ceea ce se crede în 
general, cu cât o bucătărie este mai mică, cu atât este mai 
funcţională. Să nu ai de făcut decât câteva mișcări pentru a 
ajunge de la aragaz la chiuvetă, de la frigider la masă, este 
ideal. Unul sau doi metri pătraţi pentru a-ţi face treaba în 
jurul unui ansamblu de bucătărie în formă de „U“ sunt 
de-ajuns. Dacă unii preferă bucătăriile deschise spre sufra- 
gerie, alţii, ca mine, nu vor ca, în timpul mesei, să miroasă 
peştele prăjit și nici să vadă oalele de pe foc. Să găteşti e una, 
să iei masa e alta. Fiecare activitate la timpul și la... locul ei. 


ORGANIZAREA ÎN JURUL CUPTORULUI 


Organizarea bucătăriei este ABC-ul unei pregătiri zilnice 
a mâncării fără stres sau efort suplimentar. Nu atât gătitul 
presupune efort, cât să facem cumpărăturile, să pregătim 
şi să spălăm legumele, să curățăm masa de lucru, hota, 
podeaua, ustensilele, să spălăm vasele, să depozităm alimen- 


tele... Încă o dată, mai puţine farfurii, cratiţe, oale ne fac viața 


mai ușoară. Dacă mâncăm porții mici, vom câștiga spațiu 
folosind doar... oale mici, tigăi mici, castroane mici. Cu cât 
mâncăm mai natural, cu atât vom avea mai puțină nevoie să 
depozităm tot felul de sosuri, de alimente congelate, de cutii 
de conserve, de pungi cu făină etc. Și cu atât vom găti mai 
mult! (a se vedea lista materialelor pentru bucătărie, p. 148) 


ORDONAŢI PE CATEGORII: COȘULEȚUL 


Eu am acasă un coșuleț din bambus în care am pus mici 
fiole, de dimensiunile sticluţelor de ulei și oțet de altădată, 


ARTA FRUGALITĂŢII ŞI A VOLUPTĂŢII 91 


cu tot ce folosesc zilnic la gătit: ulei, oțet, sare, piper, sos de 
soia, muștar, ghimbir, usturoi... Nu numai că-mi face plă- 
cere să manevrez aceste obiecte, dar ele mă ajută și să folo- 
sesc cu măsură conţinutul lor. Să torni ulei dintr-o sticluță 
cu cioc înseamnă că nu mai trebuie să deschizi și să închizi 
dulapul, iar efortul făcut de mână e mai mic. Unii oameni 
îşi lasă uleiul, oţetul, borcănelele cu condimente în perma- 
nenţă pe masa de lucru, dar recipientele devin repede lipi- 
cioase şi deranjează atât la atingere, cât și vizual. Având 
totul într-un coșuleţ, nu mai riscăm să ardem omleta pe 
aragaz cât căutăm sarea sau piperul. Dacă sunteți împăti- 
miţi ai condimentelor, vă mai puteți organiza un coșuleț în 
care să vă adăpostiţi aceste comori. Faptul de a ne ordona 
lucrurile ne ajută, în plus, să nu cumpărăm cantități mari 
de produse, care-și pierd repede savoarea și prospețimea. 
Câteva grame de cardamom sau de curcuma sunt de ajuns 
pentru a vă parfuma mâncarea, iar un pliculeţ vă va ajunge 
mai mult de o lună. Odată ce am terminat de gătit, eu îmi 
pun coșuleţul la locul lui. Cumpăr, în general, sticle mici, 
cu cel mai bun ulei și cel mai bun oțet, și am abandonat de 
mult ideea că trebuie să am neapărat câte trei sortimente 
din fiecare. De asemenea, prefer să cumpăr legume de 
sezon. În ceea ce priveşte sosurile, cu excepția maionezei 
(care se păstrează mai bine în tub și sub forma asta se poate 
combina după poftă: cu lapte, icre de morun, ketchup, 
ierburi aromatice, lămâie...), toate le prepar cu mâna mea, 
modificând compoziţia după cum am chef. 


USTENSILELE DE BUCĂTĂRIE GRUPATE PE „FUNCȚIUNI“ 

Un cuţit trebuie să-și aibă locul lângă tocător şi lângă 
câteva recipiente mici, din aluminiu, în care să punem 
legumele care vor fi gătite, carnea pe care o macerăm, 


cojile... Lângă castroanele pentru amestecat trebuie să 

existe și o ministrecurătoare. Toate ustensilele acestea ar 
trebui să se afle cât mai aproape de chiuvetă. Astfel de 
detalii ne ajută să economisim energie și timp! Vom expe- 
rimenta o nouă plăcere, aceea de a ne „juca“. Prietenele 
mele japoneze m-au învăţat o mulțime de mici automa- 
tisme pe care ele le consideră naturale: să împarți tocătorul 
în două jumătăţi, una pentru legume, alta pentru carne, ca 
să nu se amestece mirosurile, sau să cureți peștele pe o 
bucată de folie alimentară, apoi să învelești resturile în hâr- 
tie de ziar și să le pui într-o pungă de plastic, pentru ca 
mirosul să nu se răspândească, iar coșul de gunoi să nu se 
murdărească. Toate aceste mici detalii, toate tehnicile 
deprinse de la profesioniști mă fac să-mi placă să stau în 
micuța mea bucătărie, în care, pentru mine, a lucra ordonat 
și metodic este un ritual sacru. Starea de bine pe care o 
încerc în acest loc rezultă dintr-o impresie profundă: fiecare 
obiect ocupă exact locul care îi este destinat, fiecare obiect 
este adaptat nevoilor mele. Tigaia de 20 cm îmi ajunge să 
gătesc pentru două sau mai multe persoane, căci fiecare fel 
de mâncare este preparat în cantități mici. Faptul că e atât 
de ușoară, așa cum e și oala, mă face s-o folosesc ca atunci 
când eram mică și mă jucam de-a bucătăria. Niciodată nu 
mi-a făcut atâta plăcere să gătesc ca după ce am aflat acest 
secret: totul trebuie să aibă dimensiuni mai mici. 


FRIGIDERUL 


Pe măsură ce ne „modernizăm“, dimensiunile frigide- 
relor noastre cresc. Ca și cum am avea nevoie să păstrăm 
în ele alimente pentru un regiment întreg! Dacă însă cum- 
părăm produse proaspete o dată la trei zile, un frigider 
mic ne este de-ajuns. De altfel, există destule alimente care 
se păstrează foarte bine în dulap și pe care noi le punem — 
Dumnezeu știe de ce! — în frigider (muștarul, maioneza, 

ouăle...). Asiguraţi-vă aşadar că dimensiunile următoru- 
lui vostru frigider nu le vor depăși pe cele ale nevoilor 
voastre. În plus, un frigider mare consumă multă energie 
şi degajă mai multă căldură decât unul mic, cu excepția 
cazului în care acesta din urmă este plin. În sfârșit, când 
frigiderul e prea mare, e ușor să uiţi de mâncarea din el. 
O chinezoaică, maestru bucătar, spunea o dată la televi- 
zor că ar trebui să ne golim de tot frigiderele (așa cum se 
întâmplă şi cu intestinele noastre) la fiecare trei sau patru 
zile, înaintea următoarei incursiuni la piață. Pentru chi- 
nezi, să mănânci înseamnă, în primul rând, să-ți procuri 
produse cât mai proaspete. Și să nu cheltuiești inutil. 


PROSOAPE DE BUCĂTĂRIE IMACULATE 


„— Ţi-ai terminat orezul? 
- Da. 
- Atunci spală-ți bolul.“ 


Învățătura unui maestru zen către elevul său 


Perioadele în care am stat în temple zen m-au făcut să 
deprind ceea ce unii vor considera că e o manie: curăţenia 
prosoapelor de bucătărie. Adesea disprețuite, aceste obiecte 
nefericite stau aruncate peste tot prin bucătărie, dând impre- 
sia de dezordine și de murdărie. În schimb, pentru japonezi, 
curăţenia acestor obiecte reprezintă o a doua natură, căci au 
o pasiune pentru prosoape, șervete, tot ce e folosit la spălat, 
la șters și la îndepărtarea prafului. Secretul este și în acest caz 
să avem prosoape mici, nu mai mari decât o batistă de buzu- 
nar, umede și împăturite, pe care să sprijinim lama cuțitului 
între două utilizări, cu care să ştergem vesela pe măsură ce o 
spălăm, cu care să protejăm de praf un recipient... La modul 
ideal, prosoapele de bucătărie ar trebui să fie din bumbac alb, 
pentru un plus de curăţenie. Cele mai bune sunt șervetele 

care absorb perfect lichidele (le putem confecționa chiar noi, 
dintr-o bucată de tifon de bumbac pliată în două). În fiecare 
seară, ele trebuie puse la înmuiat cu câteva picături de deter- 
gent de vase, într-un castron de inox sau în chiuvetă, și lăsate 
acolo până a doua zi dimineață. Atunci se întind la uscat pen- 
tru ca seara să le găsim gata pentru a fi refolosite! Pentru o 
japoneză, să speli prosoapele de bucătărie împreună cu lenje- 
ria de corp este ceva de neconceput; ca să nu mai pomenim 
de timpul pierdut cu călcatul și împăturitul lor! 


VASELE TREBUIE SPĂLATE, IAR OALELE PREȚUITE 


„Zgomotul făcut de o femeie 
Care curăță o oală 
Se îngână cu cel făcut de greier.“ 
RYOKAN, haiku 


Dacă spălăm vasele pe măsură ce gătim, ar trebui să 
avem o bucătărie impecabilă în clipa în care mâncarea e pe 
foc şi, ulterior, când ne așezăm la masă. Când spălăm 
vasele, să le acordăm atenţie: să le prețuim frumuseţea, 
precizia și felul în care sunt confecționate. Trebuie să le 
curățăm cu grijă și să le tratăm „ca pe ochii din cap“, după 
cum ne învață budismul zen. Ustensilele de calitate ne 
ajută să pregătim mese plăcute, memorabile și... sacre. 
Sarcinile domestice vor fi probabil reevaluate în ziua în 
care vom înţelege importanța pe care ele o au pentru echi- 
librul nostru fizic și psihic. Acest gen de detalii practice 
oferă soluţii concrete pentru problemele vieții, pentru 
golul pe care îl putem resimți în existența noastră. E totuși 
atât de simplu să ne facem viața mai frumoasă, mai bogată 
și mai spumoasă! De pildă, o bucătărie ordonată îţi induce 
o senzaţie de armonie. Nu mă refer aici la o disciplină 
militară, ci la faptul de a trăi, pur și simplu, în ordine... 

LA 


practicând-o. Așezând ustensilele pentru gătit într-un colț 
şi pe cele pentru servit mâncarea în altul, adunând la un 
loc lucrurile cu care vom decora masa (față de masă, farfu- 
rii, lumânări, șervețele, tacâmuri, suport de cuțite sau de 
beţișoare...), pe scurt, faptul de a fi pregătiți și organizați 
ne permite să ne dedicăm activităților gospodărești ca 
unor activăți nobile. Să fiu atentă la diferitele materiale, 
precum o cratiţă veche, neagră, de catran, care a fost folo- 
sită decenii de-a rândul, antiaderentă pentru că e natural 
uleioasă — o cratiţă de fontă nu se spală niciodată, ci se 
usucă pur și simplu, mai puţin când ai gătit în ea pește —, 
pusă alături de un șervet alb, imaculat și minuţios împătu- 
rit, pe care se sprijină lama argintie și strălucitoare a unui 
cuţit perfect ascuţit, toate astea reprezintă pentru mine o 
veritabilă compoziţie artistică, un tablou care mă liniș- 
tește, mă relaxează și mă emoționează. Obiecte care, fie- 
care în parte, îmi amintesc de artizanul care le-a fabricat, 
de numeroasele mâncăruri la reușita cărora au contribuit, 
de modul în care m-au servit asemenea unor prieteni fideli 
şi tăcuţi. Obiectele acestea sunt chiar prietenii mei. Și, cu 
cât sunt mai vechi, cu atât le iubesc mai mult. 


CE SĂ FACEM CU OBIECTELE PREA VOLUMINOASE? 


Chiar dacă sunteţi trei, patru sau mai multe persoane 
care locuiţi în aceeași casă, chiar dacă primiţi frecvent 
musafiri, nu aveţi nevoie de o armată de ustensile. Multe 
feluri de mâncare se pot prepara în oale și cratițe mici. În 
plus, o salatieră mare și un platou pentru guiche vă sunt de 
ajuns. Trebuie să ştii să te adaptezi la circumstanţele vieții 
care — în mod clar — este în continuă schimbare. Nu păstraţi 
decât obiectele care vă sunt la îndemână, pe care vă face 
plăcere să le atingeţi, să le îngrijiţi, care vi se par adorabile 
şi, mai ales, pe care le FOLOSIŢI. 


96 Dominique Loreau 


LA CUPTOARE, FIŢI GATA, STARI! 


SEMIBUCĂTĂRIA 


„Dinaintea zorelelor 
Stau şi mănânc 

O masă frugală.“ 
BASHO, haiku 


Ah, farmecul jumătăţilor de măsură! Asemenea farme- 
cului unei flori pe jumătate ofilite sau al unui abur de 
beţie, farmecul faptului de a găti puţin, dar bine, este infi- 
nit. Dacă nu avem timp sau chef, putem adopta un stil ino- 
vator, care se numește „semibucătăria“, care implică un 
minimum de pregătire și de timp, dar care este sănătos și 
delicios. Totul se gătește în aproximativ cincisprezece 
minute. Și nimeni nu trebuie să fie un specialist într-ale 
bucătăriei. E de ajuns să avem câţiva aşi în mânecă. O sim- 
plă cutie cu sardine și un pumn de paste savuroase se pot 
transforma doar într-un sfert de oră într-o masă regească! 
Și cine știe dacă la mesele regești există astfel de mâncă- 
ruri delicioase și de o simplitate copilărească! (a se vedea 

rețetele de la sfârșitul cărții) Semibucătăria este alternativa 
la semipreparate și la mâncărurile livrate la domiciliu, 
dar se află și la antipodul bucătăriei gastronomice, al 
meselor copioase între prieteni sau al bucătăriei practicate 
de maeştri. Cu siguranţă, bucătăria este o artă în toată 
regula, dar nu toată lumea are chef, timp sau mijloace s-o 
practice zilnic. 

Așadar semibucătăria este ideală pentru cei care s-au 
săturat să tot mănânce doar conserve, pentru cei care vor 
să-şi îngrijească mai mult sănătatea și... să-şi micşoreze chel- 
tuielile, dar și să reducă orele petrecute ca să pregătească o 
mâncare, înainte de a trece la spălatul unui munte de vase. 

Însă, din experienţă, sunt nevoită să insist asupra unui 
aspect: trebuie, cel puţin la început, să vă străduiți la maxi- 
mum să faceţi mâncăruri bune cu un minimum de ingre- 
diente, de timp și de cunoștințe. 

În cazul în care ceea ce gătiţi nu este SUCULENT, 
RAPID și DIETETIC, o să vă întoarceți repede la vechile 
obiceiuri proaste, adică o să lăsaţi baltă gătitul și cuptorul 
şi o să reîncepeți să vă hrăniți cu produse industriale, de 
fast-food sau cu mezeluri. Orice început este dificil și doar 
perseverând obţii rezultate și dorita schimbare. 


SĂ GĂTIM SIMPLU 


„Transparenţa flăcărilor 
Îi dă culori 
De sardină prăjită.“ 
HINO S0JO, haiku 


Trebuie să fii foarte bogat ca să te îmbogăţești și mai 
mult renunțând la ceea ce e redundant. Și în bucătărie 
funcţionează același principiu. Cuvântul-cheie este sim- 


plitatea. 

Să te obișnuiești să nu pui sare în mâncare sau să pui 
foarte puţină, să știi să gătești un peşte întorcându-l o sin- 
gură dată în tigaie, pentru ca apoi să picuri deasupra suc 
de lime, și să-l serveşti alături de un cartof pregătit la abur 
şi de o pară în vinegretă, toate astea sunt lucruri care se 
dobândesc, se învaţă. Dar ceea ce se învaţă și mai simplu 
este că să prăjești o bucată de pește este mult mai ușor și 
mai sănătos decât să gătești o bucată de carne! 

Dacă pastele sunt bune (și mai bune sunt cele proas- 
pete), un pic de unt, câteva fire de sparanghel, câţiva stropi 
de ulei de măsline și o mână de parmezan ras vor face din 
ele un festin. Să mănânci simplu înseamnă să servești ca 
aperitiv un bol cu boabe de rodie sau cu căpşuni pudrate 
cu zahăr și o șampanie bună, înseamnă să te mulțumeşti 
cu un pic de unt proaspăt tartinat pe o baghetă caldă încă 
și însoțită de o supă delicioasă cu linte. 

Arta de a trăi luxos înseamnă adesea arta de a te 
mulțumi cu puţin: doar cu câteva alimente proaspete, 
cu gust perfect. 

Dacă un aliment are gust, un bucătar japonez nu-i 
adaugă nimic. Acesta este principiul de bază al bucătă- 
riei japoneze. Nu se adaugă nimic, în schimb se elimină: 
amăreala, mirosurile neplăcute... Sau se adaugă foarte 
puţin: ceva care să sugereze o tușă suplimentară de 
gust. Într-un restaurant de cinci stele, o roșie parfumată, 
dulce, clasificată „brix 9” (o roşie obişnuită este „brix 
3,5“, brix reprezentând clasamentul cantităţii de zahăr 
dintr-o legumă sau un fruct), va fi servită crudă, doar 
frumos feliată şi, eventual, așezată pe un pat de gheață 
şi pudrată cu fleur de sel... 

Câteva ingrediente de calitate și ușor de procurat, o 
veselă care să li se potrivească perfect, iată cum puteam să 
ne hrănim sănătos, frugal și cu voluptate. Datorită simpli- 
tăţii, putem atinge culmea rafinamentului, căci rafinamen- 
tul înseamnă să ne apropiem cât mai mult de natural. 

REȚETELE 


„Cea mai sofisticată carte de bucate nu poate înlocui chiar 
și cea mai sărăcăcioasă masă.“ 
ALDOUS HUXLEY 


Reţete găsite prin reviste, luate de pe internet, date de 
prietene sau de rude... cu cât lumea informaţiei se dez- 
voltă, cu atât mai des suntem puși în fața unor alegeri care 
ne dau dureri de cap, ucigând creativitatea care se găsește 
nativ în noi. Arta culinară a devenit o modă care, aseme- 
nea atâtor alte forme de bulimie (plăcere, fericire, exotism, 
dezrădăcinare...), ne șoptește constant: „Schimbă, testează, 
cumpără.” Străbunicile noastre nu aveau cărți de bucate. 
Ele, pur și simplu, ştiau să gătească și foloseau ce aveau la 
dispoziţie, în funcţie de anotimp și de recolte, pentru a-și 
hrăni familia. Nu aveau ca îndrumători decât bunul lor 
simţ și cunoștințele primite de la înaintașele lor. 

Un proverb japonez spune: „Narau ja nai, nareru.“ Ceea 
ce înseamnă: „Important nu e să înveți, ci să practici.“ Așa- 
dar, într-o bună zi, eu am hotărât să mă despart de toate 
cărţile de bucate pe care le cumpărasem mai degrabă pen- 
tru fotografiile lor atrăgătoare şi să notez doar acele rețete 
pe care le apreciasem sau consideram că erau bune pentru 
sănătatea mea. Câteodată mai consult încă acest carnet cu 
reţete, dar azi prefer să „improvizez“ în funcție de ingre- 
dientele care se găsesc pe piață. Acesta este secretul unei 
alimentaţii benefice şi cel mai nimerit mod de a-ți găsi 
echilibrul dintre corp și suflet. 

Bucătăria simplă nu cere atât rețete, cât tehnici, precum 
aceea de a arunca frunzele verzi ale legumelor, care sunt 
încă umede după spălat, într-o tigaie fierbinte, cu puţin 
ulei, pe care o acoperi imediat, pentru ca alături, într-o cra- 
tiță, să dai la călit o bucăţică de carne și câteva legume, pe 
care ulterior le vei „înmuia“, fierbându-le la foc mic. Sau, 
în paralel, poţi să prepari, cât ai clipi, un coulis de broccoli. 

SĂ STĂPÂNIM ARTA DE A PREPARA SOSURI 


În marile restaurante, bucătarul specializat în sosuri 
este foarte apreciat. Căci sosul este adesea secretul mâncă- 
rii, el e cel care o ridică în grad. Însă, în bucătăria de zi cu 
zi, sosul reprezintă puntea dintre frugalitate și voluptate. 
Rolul său discret, explica, acum câţiva ani, marea specia- 
listă în minisosuri Marianne Commolo, este să pună în 
valoare felurile de mâncare cotidiene. E deci util să învăţăm 
să preparăm câteva sosuri simple, precum un sos bearnaise, 
un sos cu lămâie, un coulis de legume sau de fructe. Ceea 
ce vă rămâne în plus puteţi da la congelator sub forma 
unor cuburi mai mari de gheaţă, pe care să le păstraţi în 
pungi separate. 

Pe de altă parte, rezistați tentaţiei de a garnisi absolut 
orice puneţi pe masă: veţi descoperi că un avocado natur 
este delicios. Dacă ţineţi neapărat să asezonați un prepa- 
rat, puteţi s-o faceți într-un mod sănătos și dietetic, cu un 
sos adecvat. Dacă „puţin sau nimic adăugat alimentului“ 
devine o nouă tendinţă în domeniul culinar, iar noi sun- 
tem din ce în ce mai convinși că zahărul și grăsimile nu 
mai reprezintă viitorul, un minisos delicios și dietetic va 
face din mâncărurile noastre pregătite la grătar, la cup- 
tor, la abur sau en papillote un adevărat regal. O lingură 
de sos ușor vine cu un minimum de calorii și oferă un 
maximum de plăcere. „Faptul că e ușor nu înseamnă nea- 
părat că e fad sau plicticos. Dimpotrivă, îl face rafinat“, 
concluziona Marianne. 


CULTUL LEGUMELOR 


„Chiar şi unei frunze de salată îi sunt recunoscător, căci 
ea mă ţine în viață, transformându-se în sânge și în carne.“ 
ITSUO TSUDA, Dialogul tăcerii 

În Japonia, orice cămin tradițional are în sufragerie un 
tokonoma, un fel de firidă destinată expunerii a două opere 
de artă, în general un sul pictat și o compoziţie florală sau 
o statuetă. Dar câteodată, în locul florilor, se poate vedea 
un mănunchi de praz, o ridiche neagră cu frunze sau un 
dovleac. Aceste legume reprezintă și ele, în ochii japonezi- 
lor, lucruri demne de admiraţie și de respect. O doamnă în 
vârstă, care preda arta culinară, spunea cândva că ea lua 
întotdeauna legumele în palme, cu infinită blândeţe și dra- 
goste, căci nu voia să le „rănească“. Inutil de precizat că, 
atunci când le gătim, legumele trebuie tratate cu cea mai 
mare grijă... Gospodinele își folosesc toată priceperea 
pentru a obţine cel mai bun gust și pentru a le servi în mod 
estetic şi natural. O vânătă la grătar va fi prezentată sub 
forma sa iniţială, deși cuțitul a secţionat discret felii care să 
poată fi apucate, una câte una, cu vârful bețișoarelor. De 
asemenea, gospodinele din Japonia aleg întotdeauna un 
vas de ceramică, de gresie sau de sticlă, care va pune în 
evidenţă culoarea și forma legumelor. Ridichile albe cu 
oţet vor fi așezate într-un castronel negru, ghimbirul roz 
pe un platou din gresie pastel, algele ijiki confiate (strălu- 
citoare, într-o nuanță de maro-închis) într-un recipient a 
cărui culoare predominantă este bleumarinul mat. 


SĂ CĂUTĂM PERFECȚIUNEA ÎN CALITATEA 
INGREDIENTELOR ȘI ÎN GUST 


„De ce să nu mori 
Mușcând dintr-un măr 
Şi uitându-te la bujori?“ 
SHIKI MASAOKA, O sută șapte haikuuri 


Adesea avem tendința de a confunda ideea de calitate 
cu aceea de produs de lux. Or, cele două nu sunt neapărat 

sinonime. Aţi cules vreodată fetică, de sub zăpadă, pentru 
masa de prânz? Gustul și textura ei sunt excepționale și nu 
sunt de găsit nicăieri altundeva decât într-o grădină... 
O brânză obţinută din lapte proaspăt nu are nicio legătură 
cu varianta industrială, fabricată din lapte pasteurizat. 


Legumele proaspete ce provin dintr-o grădină de legume 


sunt incomparabile cu cele cultivate în sere și destinate 
consumului de masă. Și sunt cu atât mai sățioase! 


VOLUPTATE ȘI HRANA PENTRU SUFLET 


SIMŢȚURILE NOASTRE ȘI VOLUPTATEA 


SĂ NE ASCUȚIM SIMȚURILE 


„— Prieteni, să știți că azi eu sunt dirijorul. Vinurile, mân- 
carea, totul a fost gândit până în cel mai mic detaliu. Dacă 
am să vă dau un sfat, acela este să nu vă repeziţi asupra 
mâncării, mai ales la început. Cel mai bine este să gustați 
din toate. Mâncarea cea mai bună este întotdeauna cea 
care urmează. Așadar, încercați să vă mai păstraţi puţin 
loc în stomac. 


Adunarea, plină de veselie, a izbucnit în râs. 


- Să mănânce știe toată lumea, a continuat Zhu Ziye. 
Dar unii o fac mecanic, fără să-i intereseze gustul. Să 
apreciezi gustul unei mâncări este o treabă la fel de deli- 
cată ca aceea de a aprecia oamenii — ambele se bazează 
pe ani de experienţă.“ A 


LU WENEU, Viaţa și pasiunea unui gastronom chinez 


Viaţa e în perpetuă mișcare. Sănătatea noastră se îmbu- 


nătățește sau se înrăutățește de pe o zi pe alta. „Digerăm“ 
sau „metabolizăm” tot ce auzim, atingem, gustăm, miro- 

sim, percepem. Așadar să-ți expui simțurile la experiențe 
încântătoare și hrănitoare înseamnă tot sănătate. Când 
zona velopalatină din gură e păstrată trează, ea nu înce- 
tează să asimileze senzaţii noi. Texturile alimentelor, ale 
recipientelor, ale feţei de masă, aromele care se răspân- 
desc în gură şi în nări, felul încântător în care sunt prezen- 
tate farfuriile, fiorii de plăcere pe care îi simțim când 
ascultăm bulele de șampanie spărgându-se... nu vă mul- 
țumiţi să mâncaţi. Profitați de toate cele cinci simțuri cu 
care natura ne-a dotat. Creșteţi-vă plăcerea. Adesea, dacă 
mâncăm prea mult, este din cauză că nu alegem să mân- 
căm doar ceea ce ne place cu adevărat. 

Aşa cum am văzut în prima parte a cărții, ca să fim mai 
sănătoşi și să trăim mai bine, trebuie să mâncăm mai puţin. 


Dar, în acelaşi timp, trebuie să mâncăm cu mai multă plă- . 
_ cere, mai conștient. Asta implică mai multe aspecte: 


e să mâncăm rafinat; 

e să redefinim regulile convivialității; 

e să ne amplificăm chi-ul; 

* să construim o dietetică a spiritului; 

+ să nu disociem niciodată hrana de etică. 


Să mănânci și să-ți placă mâncarea, să știi cum și cu cine 
să o împarţi, toate astea ţin de o ucenicie și de o educație 
care trebuie să se continue până în ultima zi a vieților 
noastre. Plăcerea pe care ne-o procură simţurile se învaţă, se 
educă, se îmbogățește și ne transformă cu fiecare experiență 
nouă. Astfel reușim să învăţăm să trăim diferit. Așa cum se 
întâmplă, de exemplu, în mijlocul vegetației dintr-o gră- 
dină, unde, în ciuda absenței florilor, ochiul nostru este 
atras de fiecare frunză, de fiecare trunchi de copac, de fie- 
care piatră, de fiecare petic de mușchi, de paletele de nuanţe 
de verde, maro şi cenușiu, iar vălul nostru palatin poate 
descoperi plăceri noi într-o frunză de salată, într-o bobiță de 

caperă sau într-un melc. Mâncatul devine atunci o chestiune 
de gust în toate sensurile termenului. Marele bucătar Joel 
Robuchon spune că, dintre toate artele, cea culinară este 
singura care apelează simultan la toate simţurile. Nu întâm- 
plător, ocupațiile preferate ale oamenilor sunt mâncatul și 
amorul. Studii științifice au arătat că aceleași celule cerebrale 
sunt activate de hrană, de activitatea sexuală și de muzică. 
Așadar, ca să mâncăm puţin singurul imperativ este să mân- 
căm cu plăcere. Dacă ronțăim încet câțiva cartofi prăjiți, cât se 
poate de concentrați, nu ne vom fi pierdut timpul. 

Dar o masă bună nu înseamnă doar să mâncăm: 
înseamnă să ne dăm seama că putem să nu acceptăm orice 
aliment pe care-l avem la dispoziţie, ci să ne regalăm doar 
cu cele mai bune. Înseamnă, de exemplu, să spunem adio 
iaurtului cu 0% calorii din care am mânca șase borcănele 
odată și să savurăm un singur borcănel cu iaurt adevărat! 


GUSTUL ȘI LIMBA 


„Precaritatea simţurilor noastre nu permite fiecăruia 
dintre noi să fie conștient decât de o parte minimă din 
lumea aceasta.“ 

ALEXANDRA DAVID-NEEL 


Poate nu ne dăm seama, dar noi, oamenii, avem în 
cavitatea bucală în jur de șapte mii de papile gustative, 
situate, în principal, pe fața superioară a limbii, pe 
mucoasa vălului palatin și în partea din spate a cavității 
bucale. Există papile separate dedicate fiecărui gust în 
parte. Astfel, pe vârful limbii și în partea din faţă a margi- 
nilor ei simțim gustul dulce, pe partea din spate a limbii, 
gustul amar, pe marginile din spate și pe baza limbii, gus- 
tul acru. Gustul dulce se simte pe aproape toată suprafața 
limbii. Acesta este motivul pentru care apreciem în mod 

special o înghețată, dacă o lingem, și o bere, dacă o bem 
din sticlă. Gustul lor intră în contact direct cu papilele, fără 
să fie obturat de fundul unei linguri sau de pereții unui 
pahar. Bând supă dintr-un bol, pe care-l ducem la buze, 
percepem toată savoarea lichidului. De unde importanța 
recipientelor folosite, dar şi mărimea fiecărei înghițituri 
sau îmbucături. 


AUZUL 


„Nimic nu pătrunde în mintea noastră până nu e filtrat 
de simţuri.“ 
ARISTOTEL, Metafizica 


O castană explodând în jar sau un greier cântând cu 
frenezie înseamnă muzică? Dintre simţurile noastre, auzul 
este, în ceea ce privește alimentaţia, ultimul implicat. O 
minunată salată verde sau un castravete nu ne fac plăcere 
cu adevărat decât dacă ne crănțănesc între dinţi. Amatorul 
de bere apreciază și el șuieratul plăcut care se aude când 
își desface sticla. Și ce muzică divină produc bulele de 
şampanie care se lovesc de peretele paharului când urcă la 
suprafață! Amatorilor de ceai le place bolboroseala frunze- 
lor uscate când intră în contact cu apa fierbinte. O bucătă- 
reasă apreciază temperatura uleiului după sfârâitul prăjelii, 
„ascultă“ o stridie ca să-și dea seama dacă e proaspătă sau 
„ciocănește“ un pepene ca să vadă dacă e copt ori o pâine 
ca să ştie dacă a stat destul în cuptor. 

Prin extensie, pentru a îmbogăți atmosfera unei mese 
de calitate, trebuie să știm să alegem ce să oferim auzului, 
astfel încât să fie în acord cu restul contextului: tăcere? 
Muzică? Zgomotele naturii? Un fond de muzică chine- 
zească pentru pachețele de primăvară, muzică barocă pen- 
tru foie gras... totul e o chestiune de armonie și de gusturi! 

SIMŢUL TACTIL 


„Distingea, și cu câtă competenţă, cele mai subtile nuanţe ale 
pregătirii unei mese, apreciind în aceeași măsură textura 
lemnului din care era făcută masa, pânza din care era croită 
faţa de masă, dimensiunile șervetului, curbura unui pahar.“ 

HECTOR BIANCIOTTI, Ca urma păsării în aer 


Cine știe dacă succesul fast-foodului sau al sandvișuri- 
lor nu ţine, parţial, de faptul că le mâncăm cu mâna? Să 
duci alimentele direct la gură este una dintre satisfacțiile pri- 
mitive ale omului. Eu, personal, nu mai dau doi bani pe 
bunele maniere când am în faţă o porţie de cartofi prăjiți. Ce 
poate fi mai delicios decât să iei unul și să-l muști încet, ca să-i 
percepi cât mai intens gustul? lată un mod „dietetic permis“ 
de a-ţi oferi plăcere. În Japonia e obligatoriu să mănânci 
sushi-ul cu mâna. Unul dintre prietenii mei japonezi, pe care 
îl serveam cu varză de Bruxelles pregătită la abur, a luat 
instinctiv cu mâna această legumă necunoscută lui, savu- 
rând-o ca pe o căpșună mare. Cine, în fond, ar putea nega 
plăcerea supremă de a te hrăni direct cu mâna cu un rest de 
pulpă de pui rece, la miezul nopții, pe un colț de masă? 

Să hrăneşti cu mâna o ființă dragă sau un copil este un 
semn de intimitate, de iubire. Să mângâi curbura unui 
pahar de vin, să iei în palme un bol cald, să simţi un cub de 
gheaţă între buze... orice astfel de experienţă îţi poate face 
cunoştinţă cu senzaţii necunoscute până atunci. 

Eram odată, în Japonia, undeva, la ţară, și am intrat 
într-un bar, în a cărui vitrină luminată, din spatele tejghe- 
lei, se găsea o întreagă colecție de pahare. Printre ele am 
remarcat un Baccarat superb, incrustat cu un rubin enorm. 
Mirată, l-am întrebat pe patron ce e cu paharul respectiv, iar 
el m-a lămurit: „Unii clienţi preferă să bea din paharul lor. 
Proprietarul acestuia este un industriaș bogat. Dar nu 
comandă decât suc de portocale!“ Japonezii mai au un obicei 

delicios, care vizează bucuria simţurilor la masă: oshibori. 
Oshibori este un prosopel din bumbac, umezit și stors, care 
li se oferă clienţilor imediat ce se așază la masă la cafenea, la 
restaurant, în vizită la prieteni sau chiar în parfumerii. În 
general, e adus cald, la începutul mesei, și răcit cu gheaţă, la 
sfârșit, iar rolul lui e să te ajute să te reîmprospătezi: bărbații 
și-l trec peste față ușuraţi, femeile se mulțumesc să-și 
şteargă mâinile cu el. Prosopelele oshibori sunt uneori par- 
fumate cu esenţă de hakka, o plantă asemănătoare cu menta, 
foarte revigorantă. Primindu-ţi prosopelul realizezi cu plă- 
cere că masa va începe și uiţi cât ai clipi de oboseala zilei. 


SIMŢUL OLFACTIV 


„Îmi amintesc cu multă tandreţe de aroma pâinii care-mi 
era adusă la prânz, de parfumul brânzei de țară de la ora 
patru, de «cireașa» bunicii, de toate mirosurile sănătoase 
din dulapuri, din șifoniere și din grădină. O altă țară, care 
e țara din visele mele şi la care mă întorc mereu.“ 
ALAIN-FOURNIER, Corespondenţă 


Simţul olfactiv este acela care poate cel mai adesea e 
lăsat pe ultimul plan. Şi totuși cei care și-au pierdut această 
abilitate mărturisesc frecvent că și-au pierdut plăcerea de 
a trăi. Aroma pământului, a mării și a muntelui... toate 
aromele vieţii pot să ajungă în farfuria noastră, invitân- 
du-ne să respirăm viaţa, natura. Or, a respira înseamnă 
deja a te hrăni! Eliminarea mirosului mâncării înseamnă 
privarea corpului de o plăcere legitimă. Să inspiri înde- 
lung înseamnă să prelungești plăcerile mesei, să lași emo- 
țiile să te cuprindă, să tragi folos din tot ceea ce ai în 
farfurie. Unii specialiști în materie de slăbit ne recomandă 
să mirosim citrice dacă vrem să pierdem în greutate, căci 
parfumul lor funcționează pe același principiu cu cel de 

lavandă, care ne ajută să adormim, sau cu cel de iasomie, 
care ne ajută să ne trezim. O doamnă din America îmi 
povestea cândva că, seara, așteptându-și soțul acasă, dacă 
nu apucase să pregătească deja cina, punea pe grătar 
câteva cepe: ajuns în pragul ușii, soțul îşi închipuia că ea 
gătea de ore întregi. 


SIMŢUL VĂZULUI 


„Frumuseţea hrănește sufletul. Ceea ce alimentele sunt 
pentru corp, imaginile uimitoare, complexe și agreabile 
sunt pentru suflet.“ 

THOMAS MORUS, Îngrijirea sufletului 


Într-un studiu despre emoțiile pozitive, patru cercetă- 


tori americani, Jeannette Haviland-Jones, Holy Hale 
Rosario, Patricia Wilson și Terry R. McGuire!, au descope- 
rit că apreciem florile nu atât pentru valoarea lor simbo- 
lică, socială sau comercială, ci mai ales pentru efectul pe 
care îl au asupra emoțiilor celor care le primesc sau le con- 
templă. Florile frumoase nu doar că produc emoții pozi- 
tive imediate, ci ne modifică pe termen lung starea de 
spirit şi ne îmbunătăţesc memoria. Pe scurt, ne fac bine, 
datorită parfumurilor şi culorilor cu care sunt dăruite. 

Că e vorba de muzică, de poezie, de o clipă de contem- 
plare a unui cer vioriu, de nişte legume frumoase sau de 
un pumn de fructe de mare, tot ce introducem în corpul, în 
sufletul și în inima noastră ne hrănește. Hrana se devo- 
rează cu ochii, în aceeași măsură în care se degustă. Fru- 
mosul este ŞI el hrană. 


1,„An environmental approach to positive emotions: Flowers”, Evolution 
Psychology, vol. Il, 2005. 

SĂ NU ACCEPTĂM DECÂT UN GUST PERFECT 


CU CÂT MÂNCĂM MAI PUȚIN, 
CU ATÂT APRECIEM MAI MULT CEEA CE MÂNCĂM 


„Gusturile mele sunt simple: mă mulțumesc cu ce este 


mai bun.“ 
OSCAR WILDE 


Dacă mâncăm prea mult ca să fim fericiți, obținem 
exact rezultatul invers. Rareori plecăm mulțumiți de la un 
bufet rece sau de la un cocktail. Pentru că am mâncat mai 
mult decât puteam duce, ne-am îmbuibat şi atunci ne sim- 
țim și ghiftuiţi, și vinovați. În schimb, dacă ne dăm voie să 
mâncăm doar somon fume, câteva frunze de salată și să 
bem un pahar cu un vin alb, bun, vom obţine o stare de 
satisfacţie extraordinară, născută tocmai din efortul de a 
ne abţine. Îmi amintesc de o nuntă la care nu am mâncat 
decât foie gras — care, în general, japonezilor nu le place și 
nu-i interesează — și am băut șampanie. ÎN-o să uit nicio- 
dată această alegere a mea, care m-a ajutat să nu pun nici 
un gram pe mine și să evit o criză de ficat... 

Anticipaţi plăcerea de a mânca: cu cât așteptați mai 
mult să vă aşezaţi la masă, cu atât veţi mânca mai puțin. 
Mulţumiţi-vă cu cel mai mare deliciu din ceea ce vă este 
realmente necesar pentru a vă crea o stare de bine. Mai 
mult decât mâncarea, apreciaţi-vă propria înțelepciune, 
puterea de a vă abţine, detașarea. Odată ce veţi constata că 
nu există ceva mai simplu, vă veţi mira că nu aţi înţeles 
asta mai devreme. Când stomacul vostru va reveni la 
dimensiunile lui normale, nu va mai ţipa de foame și astfel 
veţi putea, în sfârșit, să vă mulțumiți cu puţin. Veţi obţine, 
dincolo de plăcerea de a mânca, pe aceea de a vă ști fru- 
gali. Această frugalitate se va extinde și în alte domenii ale 
vieţii. Această frugalitate va deveni... voluptate! 


SĂ DESCOPERIM CE NE PLACE CU ADEVĂRAT, 
CA SĂ NE PUTEM DISPENSA DE RESTUL 


„— Care este calea? întreabă discipolul. 
— Să vezi clar cum stau lucrurile, îi răspunde maestrul.“ 
HENRI BRUNEL, Basme zen 


Chiar şi o bucătărie așa-zis „săracă“ poate să atingă 
culmile rafinamentului. Alimentele naturale ne satură mai 
mult decât cele pline cu arome artificiale sau grăsimi. Însă, 
pentru mulţi, dacă spui alimente naturale, spui alimente 
anoste. Un pește prăjit cu un pic de suc de lămâie și câteva 
migdale este totuși un regal pentru cel care își oferă răga- 
zul să-l deguste. Există multe feluri de mâncare simple şi 
sănătoase pe care le apreciem fără să știm, pentru că nu 
le-am acordat niciodată atenţie cu adevărat. Să întocmești 
o astfel de listă e foarte important. Să pui pe hârtie mâncă- 
rurile preferate și să hotărăști să nu le mai mănânci decât 
pe acelea îți schimbă modul de a te hrăni. La fel de impor- 
tant e să notezi momentele și locurile în care îţi place să 


ARTA FRUGALITĂŢII ŞI A VOLUPTĂŢII 115 


a! 


savurezi mâncarea. Uităm prea des plăcerea unui iaurt cu 
piersici proaspete gustat într-o dimineață de vară sau pe 
aceea a unui terci fierbinte mâncat iarna. Dacă ne hrănim 
la voia întâmplării, după chef și în funcţie de cât suntem 
de obosiţi, nu mai alegem. Ne îndopăm ca să ne potolim 
foamea, însă ceea ce obţinem nu mai e plăcere, ci doar un 
sentiment de dezamăgire și de dezgust. Ceea ce ne deter- 
mină să ne îndopăm şi mai mult, în încercarea de a uita 
senzaţia respectivă. 


SĂ NE OFERIM RĂGAZUL DE A MÂNCA, 
SAVURÂND FIECARE ÎMBUCĂTURĂ 


„Dintre toate plăcerile, cele mai rare sunt și cele mai vii.” 
DEMOCRIT, Fragmente 


Ca un fruct frumos și apetisant, faceți din corpul vostru 
un templu al naturii. Oferiţi-vă răgazul de a-i permite să 
miroasă, să privească, să guste, să extragă din hrană tot ce 
are ea mai bun. Nu ceea ce mâncăm ne oferă plăcere, ci 
felul în care mâncăm. Mesele luate mecanic, în grabă, zgo- 
motul dimprejur sau atmosfera neprimitoare ne infuzează 
trupul și spiritul cu o stare de confuzie. Or, sănătatea şi 
starea de bine se bazează pe plăcerile simţurilor. Noi 
comitem abuzuri tocmai pentru că nu conștientizăm că, 
savurând o mâncare, ne oferim plăcere. 

În primul rând, trebuie să ne obișnuim să nu luăm 
decât o îmbucătură mică din mâncare și imediat să lăsăm 
tacâmurile deoparte. Trebuie să mestecăm îndelung, ca 
să putem să discernem diferitele gusturi care se etalează 
în această etapă. De ce să ne grăbim, de vreme ce plăce- 
rea de a mânca nu va dura mai departe de clipa prezentă? 
Odată ce hrana nu mai este în contact cu papilele gustative, 
ea devine o amintire; așadar să încercăm să prelungim 

plăcerea cât mai mult! De ce să nu încercăm să identificăm 
ce e moale, ce e crocant, ce e fondant, ce e dulce, ce e amar, 
ce gust ne rămâne în gură după ce am înghiţit... ? Ideal ar 
fi să ne concentrăm iniţial pe un singur aliment, apoi pe o 
combinație de două. Se completează? Se anulează? 

În Japonia, un fel de mâncare rafinat nu conţine nicio- 
dată mai mult de două sau trei ingrediente — nici măcar 
supele. Așadar e recomandabil să nu combinăm prea 
multe ingrediente diferite în farfurie sau în gură. Să savu- 
rezi cu adevărat un bob de strugure sau interiorul capului 
unui crevete e un lucru care se învaţă. De câte ori meste- 
căm o îmbucătură? Ţineţi minte: cu cât mestecăm mai 
mult, cu atât suntem mai în măsură să apreciem la justa 
valoare ceea ce mâncăm. Din același motiv nu vom mai 
simți nevoia să ne ghiftuim. Perfecţiunea e de găsit în 
moderație și în abţinere. 


HRANA ȘI EMOȚIILE 


„Când depășim măsura, cea mai mare plăcere devine cea 
mai mare neplăcere!“ 
SENECA, Despre liniştea sufletului 


Să mănânci nu înseamnă doar să consumi mâncare, ci 
şi să încerci diverse emoții. Altfel spus, bucătăria nu se 
explică, ci se simte. Atâtea emoţii sunt asociate gusturilor 
și parfumurilor! Adesea emoţiile ne hrănesc, ne satură 
sau, dimpotrivă, ne lasă flămânzi. Noi, oamenii, nu sun- 
tem simple mașini termodinamice care ingurgitează calo- 
rii, ci suntem ființe gânditoare, cu emoții. Este deci normal 
să alegem alimente care să ne inducă emoții pozitive, căci 
acestea sunt cele care ne satură. Gândiţi-vă la ceea ce sim- 
țiți în clipa când gustaţi ceva. De ce vă amintește, ce vă 
inspiră, ce vă evocă? Omul nu are nimic în afară de acest 

corp, iar el îi poate oferi multă plăcere. E ușor să ne îmbu- 
nătăţim calitatea vieții doar educându-ne simţurile. Cu un 
corp puţin antrenat, cu un ochi lipsit de sensibilitate, cu o 
ureche afonă, cu o boltă palatină needucată și cu simțuri 
subdezvoltate, viaţa e plictisitoare și tristă. Trăiţi momen- 
tul mesei ca pe unul important. Nu îl expediaţi. Se spune 
că trebuie să mesteci de treizeci de ori ca să trăieşti mult: 
amintirile plăcute revin în contact cu anumite feluri de 
mâncare. Acestea se pare că activează anume nervi din 
creier care altfel ar muri. Gerontologii știu acum, în mod 
ştiinţific, că pentru a trăi mult și bine, cel mai important 
este ca în viaţă să ai parte de plăceri. Ca să vă antrenați 
gustul, încercaţi sushi. Sushi, acest fel de mâncare servit 
sub formă de îmbucături unice, are cel puţin treizeci de 
varietăţi, care se schimbă în funcţie de anotimp: cu pește 
gras, în perioada iernii, cu scoici, cu anghile... Paleta de 
culori e infinită: diversele nuanțe de roșu ale tonului, 
rozul cărnii de crevete sau de doradă, albastrul macrou- 
lui sau al sardinei, albul pur ca zăpada al sepiei, verdele 
castravetelui... Cărnuri netede sau rugoase, fibroase sau 
moi, chiar și direcţia tăieturii fiecărei bucăţi și grosimea 
ei oferă senzaţii diferite. Şi apoi, orezul, la fel de variat 
precum pâinile occidentale. Echilibrul savant între dul- 
ceața lui și acreala oţetului, sarea și hreanul, gustul atât 
de japonez al sosului de soia, toate sunt parte din acel 
savoir-faire al unui adevărat chef. 


ELOGIUL FADORII 


„Înțeleptul savurează non-savoarea.“ 
LAO-TSEU 


Obiceiurile fiind o a doua natură, toate lucrurile cu care 
ne obișnuim își pierd din șarm. Teoria aceasta e valabilă și 

pentru plăcerea pe care ne-o procură mâncarea bună. La o 
masă, în general, trebuie să mănânci și sărat, și dulce ca 
să-ți potoleşti foamea — gustul sărat îţi face poftă de dulce, 
cel dulce, de sărat. Dar obișnuindu-ne să mâncăm cât mai 
„fad“ posibil ne reducem poftele și apreciem și mai mult 
fiecare gust. Cu cât asezonăm mai puţin o legumă, un pește 
delicios, un grătar savuros, cu atât descoperim gusturi 
mai subtile. De fapt, fiecare soi de măr, de pară, fiecare 
legumă are un gust diferit. Eliminând sarea şi condimen- 
tele, vom descoperi, încetul cu încetul, savori mai subtile; 
vom începe de asemenea să ne pierdem gustul pentru 
anumite alimente și să ne descoperim pofta de altele; ne 
vom regăsi astfel instinctul natural de a alege să mâncăm 
deopotrivă ceea ce e pe gustul nostru și potrivit pentru 
bunăstarea noastră fizică. Datorită transformării gustului, 
ni se vor dezvolta noi afinități elective. Pâinea integrală ne 
va procura mai multă plăcere decât pâinea albă, un pește 
de mare ne va bucura mai mult decât unul de crescătorie. 
Alimentele nu pot fi apreciate decât dacă simțurile, coman- 
date de creier, le caută. Din cauza acestei plăceri ascunse, 
japonezii practică o bucătărie care, la primul contact, poate 
părea fadă. Câteva picături de sos de soia și un vârf de 
cuţit de wasabi peste o mână de tăieţei de hrișcă neasezo- 
nați oferă un gust nebănuit! 

În gândirea chinezească, fadoarea este „valoarea neu- 
trului”. Aflată undeva, la limita inexistenţei, fadoarea ne 
oferă senzaţii noi; așa realizăm că restul aromelor ne 
copleșesc instantaneu, dar dispar la fel de repede. Fadoa- 
rea, în schimb, ne deschide gusturile, unul după altul. 
Secretul eficacității ei rezidă tocmai în discreţie. Fadoarea 
ne instalează pacea în suflet. 


APETITUL ȘI ESTETICA 


ALIMENTELE APETISANTE 


„Doar cei care tratează cu ușurință ceea ce lumea ia în serios 
pot să ia în serios ceea ce lumea tratează cu ușurință.“ 
LIN YUTANG, Despre importanţa vieții 


Fiecare dintre alimentele pe care le mâncăm ar trebui 
aşezat pe farfurie precum o bijuterie prețioasă etalată pe o 
frunză de salată verde sau o jumătate de coajă de lămâie 
(îndepărtați partea albă, din interior, pentru a face din jumă- 
tatea de lămâie un coșuleţ care să adăpostească salata de cre- 
veţi). Purpură, smarald, alb ca zăpada, oval, cizelat, longilin, 
rotund... natura ne oferă un uriaș evantai de culori, de forme 
şi de texturi! Câteva felii de tomate pe o farfurie turcoaz, o 
supă de linte într-un bol mic, negru, lăcuit, un ardei roșu 
peste albul unei bucăţi de pui, o teacă de mazăre nouă des- 
chisă pentru a lăsa vederii cinci boabe perfecte, iată arta natu- 
rii în farfuria noastră...! Să acordezi culoarea farfuriei cu 
aceea a mâncării, să te hrănești frumos, bine și sănătos, toate 
astea sunt parte din cele mai mari plăceri ale vieţii. Frumosul 


120 Dominique Loreau 


ne hrăneşte la fel de mult ca vitaminele. Din acest motiv ar 
trebui să ne pregătim mâncarea cu tot atâta grijă precum 
călugării tibetani care realizează cu infinită migală tablouri 
din nisip pe care le distrug odată ce le-au terminat. Să trăiești 
cu eleganţă înseamnă să ai tihnă, să rămâi concentrat pe ce 
este important, să acorzi prioritate unui număr restrâns de 
lucruri pentru a nu-ţi încărca inutil spiritul și viața. Amu- 
zaţi-vă și serviţi-le invitaţilor voştri castane tăiate în două 
pentru a fi savurate cu linguriţa, sfere mici decupate din 
pepene, pe care le așezați pe un bloc de gheață micuţ, în 
care sunt prinse câteva frunze verzi (pentru asta, folosiți o 
cutie goală de lapte de jumătate de litru), sardinele dintr-o 
cutie date la cuptor cu puţin pesmet și câteva picături de 
suc de lămâie. Jucaţi-vă, lăsaţi-vă conduși de inspirația de 
moment și nu pe cărțile de bucate. Losanjin, bucătar japo- 
nez de geniu, de la începutul secolului trecut, a avut o con- 
tribuţie marcantă la arta japoneză: era tot atât de genial ca 
olar și ca maestru bucătar renumit. El realiza, pentru fiecare 
dintre felurile de mâncare pe care le pregătea, vasele cele 
mai potrivite. Japonezii consideră că valoarea unei mese 
ţine pe jumătate de prezentare și pe jumătate de gust. 

Ce e simplu e și frumos. Ce e frumos e pur. Ce e pure 
eliberat de orice povară. Dacă sushi-ul a avut un asemenea 
succes mondial e pentru că preparatele acestea sunt deopo- 
trivă frumoase, savuroase, dietetice și ușor de consumat. 
Sunt, într-un cuvânt, de o minunată simplitate. 


MASA SAU PLATOUL: CUM SĂ POETIZĂM 
DETALIILE COTIDIANULUI 


„Când locuința este mică, când portofelul e subțire, iar masa 
e modestă, o femeie pricepută găsește un mijloc să facă 
ordine, să aranjeze lucrurile astfel încât ele să încapă frumos; 
tot ceea ce face femeia face cu grijă și cu artă. În ochii ei, să 

faci bine ceea ce ai de făcut nu e privilegiul celor bogaţi, ci 
dreptul tuturor. Acesta e scopul ei în viaţă, iar femeia 
demonstrează cum poți să-i dai locuinţei tale demnitatea și 
farmecul căminelor princiare. Dacă totul ar fi lăsat pe seama 
mercenarilor, ei nu ar putea să stăpânească această artă.“ 
CHARLES WAGNER, Viața simplă 


Fiecare masă gândită, preparată și servită este un act de 
creaţie. Micul ceremonial alcătuit din trei violete într-o vază 
liliput, o lumânare lângă pahar și un serviciu de masă asor- 
tat presupune puţine eforturi în comparație cu plăcerea și 
satisfacția pe care ne-o oferă pe parcursul mai multor ore. 
Tot ceea ce are legătură cu mâncarea trebuie să fie delicat — 
chiar şi atunci când e vorba doar de ceașca de cafea pe care 
o bem dimineaţa. Estetica, în general, și fiecare detaliu al 
cotidianului exercită puteri magice asupra moralului, psihi- 
cului şi fericirii noastre. Nu e nevoie să avem mult, ci să 
folosim cu stil, eleganţă și gust ceea ce avem. Totul, în jurul 
nostru, ar putea fi mai frumos; străzile, casele ori periile de 
păr. Dacă oamenii ar fi înconjurați de mai multă frumuseţe, 
ar simți mai puţin nevoia să consume, să distrugă, să câștige 
bani cu orice preţ. Când priveşti un apus de soare splendid, 
îți mai trebuie altceva? Frumosul îi face bine sufletului. ÎI 
face să crească; chiar şi o ustensilă veche de bucătărie, atunci 
când o iubești, poate să degaje, în ciuda modestiei sale, o 
încărcătură spirituală remarcabilă. Un tocător de lemn plin 
de tăieturi, de pete, cu marginile neregulate, poate simbo- 
liza fericirea unei vieţi întregi. 


CE MÂNCĂM ȘI FELUL ÎN CARE MÂNCĂM 
AU EFECTE ASUPRA VIEȚII NOASTRE 


„S-a afirmat că bucătăria japoneză nu e ceva care se mănâncă, 


ci ceva care se privește, iar, în acest caz, eu aș afirma că e 

ceva care se meditează! Acesta este, în realitate, rezultatul 
armoniei tăcute dintre lumina lumânărilor care sclipesc 
în umbră și reflexiile vaselor lăcuite.“ 

JUNICHIRO TANIZAKI, Elogiul umbrei 


O alimentaţie corectă, consumată în condiții adecvate, 
merge mână-n mână cu un corp și o minte sănătoase. Tot 
ceea ce e filtrat de simţurile noastre are efect asupra vieții 
noastre. Așadar, să te hrănești sănătos nu e doar o chestiune 
de alimentaţie sănătoasă. Trebuie să ai chef de viaţă, trebuie 
să vrei să fii fericit. Pentru ca hrana să fie corect asimilată de 
corp, ea trebuie mâncată încet, într-un ambient agreabil. 

Intensitatea luminii din locurile în care mâncăm ne 
afectează, de exemplu, sănătatea și dispoziţia. Unele tipuri 
de lumină ne liniștesc, altele ne fac nervoși, agresivi... Dacă 
a mânca sub clar de lună nu se numără printre obiceiurile 
noastre — pe vremuri, japonezii organizau sărbători întregi 
la lumina lunii, când aceasta era plină —, ar trebui să înţe- 
legem că scopul unor asemenea practici nu este doar o „plă- 
cere estetică”: ele sunt menite să-ți dea poftă de viaţă... Să 
mănânci frumos înseamnă deci să mănânci bine. Culmea 
acestei căutări vizuale ar putea să atingă paroxismul în 
frugala masă japoneză tradițională: fiecare fel de mâncare 
reprezintă, mai întâi, o încântare pentru ochi, la fel ca o 
operă de artă. 


MÂNCĂRURI UȘOR DE CONSUMAT CU ELEGANȚĂ 
„Despre gustul cireșelor și al căpșunilor trebuie să 
întrebăm copiii și păsările.“ 

GOETHE 


Chiar și când gătește ratatouille, una dintre prietenele 
mele își taie toate ingredientele în bucățele mici înainte de 

a le fierbe. În afara faptului că astfel fierberea durează mai 
puţin şi deci vitaminele se păstrează mai bine, prietena 
mea spune că gătește așa pentru că îi place să mănânce cu 
ușurință. Să le oferi musafirilor jambonul așezat în grămă- 
joare ușor de luat cu furculiţa, şi nu în felii mari, sau bucă- 
țile de carne tăiate pe măsura unei îmbucături, iată forme 
de politețe şi de curtoazie, ba chiar de atenţie față de tine 
însuţi. Cum să mănânci încet și elegant când trebuie să te 
chinui cu furculița ca să împăturești frunzele de salată 
întregi, cu riscul de a te murdări de vinegretă la gură? 
Dacă totul s-ar mânca uşor și curat, am mai avea nevoie de 
şerveţele la masă? Încă o dată, ce plăcere extraordinară să 
duci la gură, cu voluptate, o îmbucătură perfectă sau o lin- 
gură de mâncare catifelată, fără să mai fii nevoit să te lupţi 
cu codiţele frunzelor, cu oasele sau cu firimiturile...! 


MOUSSE SAU MÂNCAREA SUB FORMĂ DE SPUMĂ 


Unul dintre ultimele lucruri care-ţi poate rămâne în 
viață este plăcerea de a mânca. Când ești imobilizat 
într-un pat de spital, ce altă plăcere îți mai rămâne decât 
mâncarea? Însă e posibil să nu mai fii capabil să-ţi coor- 
donezi mișcările, să mesteci sau să înghiţi. În astfel de 
momente, pofta de viaţă ţi se evaporă încetul cu încetul. 
Încercând să le ofere pacienţilor un grad cât mai ridicat 
de autonomie și să le aline durerile, un spital japonez a 
găsit următoarea soluţie: mese adevărate, cu gustul ade- 
vărat al alimentelor, preparate splendid, sub formă de 
mousse (spumă), şi servite în ramekin-uri. Toate alimen- 
tele care-i plac unui japonez se regăsesc în varianta 
mousse. Chiar și celebrul takual, ridichea neagră murată, 
foarte crocantă. O spumă de orez peste care este așezat 
un strat de spumă de takuan îi dă pacientului impresia că 
are parte de o masă adevărată și că primește exact ceea ce 

mânca acasă sau în perioada copilăriei. Aceste gusturi îi 
trezesc amintiri și-o oferă o mare plăcere. 

Înainte de a-şi interna o rudă în spital, familiile au 
dreptul la o vizită ghidată prin instituţie și chiar la... o 
degustare! Ce idee minunată pentru toate persoanele care 
nu pot mânca decât alimente aflate la granița dintre lichid 
şi solid! Nu e nevoie decât de o mașină de tocat, un mixer, 
puţin gelifiant (agar agar, produs dietetic prin excelență), 
albușuri de ou (proteină ultrapură și hrănitoare), un strop 
de imaginaţie... și multă plăcere. O porţie de mousse de 
somon, de mousse de spanac sau de fructe... toate i-ar face 
poftă chiar şi unei persoane sănătoase tun! Acest spital, 
care şi-a decorat toţi pereţii cu tablouri, a creat chiar și un 
restaurant cu autoservire, ale cărui ferestre dau către parc. 
Pacienţii sunt duși acolo cu patul și pot sta liniștiți să-și 
savureze porția de mousse de cafea, de ceai verde sau de 
ciocolată. Astfel li se induce senzaţia că au evadat dintre 
pereții spitalului, iar ei sunt foarte fericiți. 


4 


CONVIVIALITATEA ȘI MESELE LUATE ÎN COMUN 


SACROSANCTELE MESE ÎN FAMILIE 


Să mănânci împreună cu alte persoane reprezintă un 
proces de comunicare, avându-și adesea originea în obice- 
iurile tiranice ale unui savoir-faire tradițional. Desigur, dacă 
mâncarea bună, este la fel de importantă precum somnul 
sau prietenii sinceri, să mănânci bine ar trebui să țină de o 
artă de a trăi și de a te bucura. Dar cum rămâne cu sacro- 
sanctele mese în familie sau cu ieșirile la masă cu prietenii? 
Dacă acum mâncăm mai puţin ca altădată, o masă bună și 
copioasă rămâne totuși un obicei extrem de important. 

Ce reprezintă totuși arta de a trăi? Să-ţi cinstești invitații 
oare nu înseamnă să le oferi mâncăruri delicate și rafinate și 
să-i lași să mănânce atât cât doresc ei, fără să-i forțezi — ori- 
cum oamenii tind să mănânce mai mult decât ar simţi nevoia 
din dorința de a nu încălca regulile pretinsei politeţi? 

Nu ar fi mai bine să aşezi pe masă porții mici, cu tot 
felul de mâncăruri, şi să-ţi inviţi oaspeţii să se servească 
după pofta inimii? O atmosferă caldă și o conversaţie 
agreabilă sunt bucurii la care toată lumea aspiră. Ne aflăm, 

din fericire, la sfârșitul unei generaţii hiperformaliste. Să 


sperăm că, de acum înainte, această manieră de a mânca 
va fi întâlnită din ce în ce mai des. 


SĂ NU TERMINĂM CU ORICE PREŢ MÂNCAREA 
DIN FARFURIE 


„Să inviţi pe cineva la tine înseamnă să-ți asumi responsa- 


bilitatea pentru fericirea acelui om atât timp cât el se află 


sub acoperișul tău.“ 


BRILLAT-SAVARIN 


Dacă gazda îţi umple farfuria până la refuz, e evident 
că tu nu vei fi capabil s-o goleşti. Acest obicei deranjant ar 
trebui să înceteze. Morala ne-a învățat că e păcat să lași 
mâncare în farfurie, că asta e o formă de risipă. Dar tot 
morala ne-a învăţat că să mânânci prea mult e un păcat — 
unul încă și mai grav: oare lăcomia nu e unul dintre păca- 
tele capitale? Trebuie să înțelegem că nu suntem obligați 
să mâncăm tot ce ne oferă gazda. Și nici să ne justificăm 
refuzul. Nu întotdeauna le putem face tuturor pe plac. 
Actul de a mânca ar trebui să depindă întotdeauna de cri- 
terii interne, să fie limitat de apetitul și de nevoile noastre 
din momentul respectiv. Nu ar trebui să ezităm să ne 
oprim din mâncat imediat ce ne simțim sătui. O prietenă 
neozeelandeză îmi spunea că mama ei a învățat-o de mică 


să se ridice de la masă atunci când încă nu se simţea pe 
deplin sătulă. În familia ei, era obligatoriu să lași mâncare 
în farfurie și era interzis să aduni resturile de alimente cu 
pâine. Chiar și cantitatea de dulciuri era limitată: prietena 


mea nu avea voie să savureze decât o singură bomboană 
pe săptămână. Michaela a devenit un manechin de succes 
și, chiar și azi, are idei foarte clare în ceea ce privește con- 
vivialitatea și mâncarea. 

Adevărata convivialitate reprezintă arta de a te ocupa 
de invitaţii tăi, de a acorda atenție confortului și plăcerii 
lor până în cele mai mici detalii și, mai ales, de a-ţi face 
invitaţii să simtă că prezenţa lor te bucură. Să fii o gazdă 
bună nu înseamnă să pui pe masă mâncare scumpă sau 
din abundență. Două feluri de brânză alese cu grijă și 
un singur vin de calitate vor lăsa invitaţilor o amintire 


de neuitat. 


APERITIVELE 


„O grădină micuță, smochine, brânză și, alături de tine, trei 
sau patru prieteni — asta însemna opulența pentru Epicur.“ 
NIETZSCHE, Călătorul 


lată prima mea masă alcătuită numai din aperitive, 
servită la Paris, de prietenul meu, Stephane; o cină pe care 
n-o voi uita niciodată datorită perfecțiunii ei atât dietetice, 
cât și estetice. 


e o omletă micuță cu ciuperci; 

+ un avocado feliat, etalat pe o farfurie albă, cu câteva 
felii de pâine Wasa, pe care Stephane m-a învățat să le 
fărâmiţez peste legume; 

+ două sfere de sfeclă roşie, o alternativă plăcută la tradi- 
ţionalele cubuleţe; 

+ o sosieră micuță cu vinegretă; 

e o farfurioară cu brânză de vaci și cu brânză de capră cu 
oregano, ambele sortimente cumpărate de la una dintre 
cele mai bune băcănii din cartier; 

e într-un bol, o salată minunată de kum-quat, struguri 
Muscat și nuci; 

* pahare de cristal de Saint-Louis și tacâmuri mici, de 
desert, marca Alessi, foarte fine și elegante, care se 

potriveau perfect cu farfuriile de desert vechi, pe care 
era servită mâncarea; 

e o față de masă veche, din bumbac alb, împăturită de 
câteva ori, pe un colţ al mesei lungi, de lemn, cu blatul 
decolorat; 

e tutunul a fost permis la masă, iar șampanie am avut 
după pofta inimii! 

e lumină difuză; 

e iar, pe fundal, Bela Bartok. 


E simplu să serveşti mâncare sărată pe farfurii de 


desert, să adaugi cristale și o față de masă albă, totul 
însoţit de o muzică frumoasă și de o lumină discretă. 
Aranjamentul e atât de festiv! 


IZAKAYA 


„Filozofia înseamnă să prezinţi în mod simplu lucrurile 
complicate și dificile. În ciuda unor cuvinte precum mate- 
rialism, umanism, transcendentalism, pluralism... filozo- 
fia este o artă de a trăi și nu înseamnă, de fapt, decât să 
mănânci, să dormi, să te întâlneşti cu prietenii, să te 
desparţi, să râzi, să plângi, să-ți îngrijești corpul, să-ţi uzi 
plantele şi să te uiţi cum cade vecinul de pe acoperiș.“ 
LIN YUTANG, Despre importanța vieții 


Unul dintre chelnerii de la „Petit Cluny“, de pe bule- 
vardul Saint-Germain, îmi spunea că japonezii comandă 
un singur fel de mâncare (de exemplu, o omletă), pe care îl 
împart la patru persoane, apoi o farfurie de cartofi prăjiți 


cu cârnaţi, din care ciugulesc împreună — reconstituie ast- 
fel propriul lor mod de a mânca, mod ce implică un simţ al 
convivialității simbolizat de acea unică farfurie. Pentru ei, 
gestul de a-ţi împărţi masa cu alți oameni are o valoare 

enormă, care lasă foarte în urmă actul de a te hrăni. În 
esenţă, să mănânci alături de alte persoane reprezintă cău- 
tarea plăcerii de a fi împreună. 

Japonezii au, pentru asta, un sistem foarte popular, un 
loc în care să te întâlneşti, să mănânci sau să nu mănânci, 
să bei și să petreci atât timp cât dorești împreună cu alte 
persoane: izakayya. 

După sushi, e posibil ca, într-o zi, izakaya să devină cea 
mai nouă modă din Occident. Asta pentru că ea reprezintă 
mijlocul ideal de a petrece o seară întreagă împreună cu pri- 
etenii, bând și mâncând, însă doar în cantități mici. La iza- 
kaya se poate mânca oricât de mult sau de puţin vrei. Acolo 
te întâlneşti cu alte persoane de dragul de a te întâlni — fie- 
care ajunge la ce oră vrea — și în niciun caz din dorința de a 
degusta mâncăruri demne de rafinamentul unui gourmet. 
Însă de vreme ce oamenii petrec acolo mai multe ore împre- 
ună, în general seara, până la urmă ajunge să li se facă 
și foame. Atunci, în funcţie de apetit, poți să comanzi 
patru-șase feluri de mâncare în cantități mici. Te saturi 
cu o mâncare fără pretenții şi fără să-ţi golești portofelul. 

De altfel, eu n-am înţeles niciodată cum poţi să savu- 
rezi cu adevărat o masă făcând conversație cu persoane pe 
care nu le cunoști în mod intim... În schimb, să împărtă- 
șești câteva ore cu prietenii adevăraţi, în jurul unor mân- 
căruri simple, este o reală fericire. Repet: importantă este 
plăcerea. Să nu-ţi baţi prietenii la cap, să-i lași să se hră- 
nească singuri, cu atât cât vor, înseamnă să le oferi liberta- 
tea de a alege. Înseamnă să transformi diferenţele dintre 
voi într-o nouă dimensiune a prieteniei. O tartină savurată 
într-o atmosferă veselă îţi priește mai mult decât cea mai 
delicioasă mâncare îndesată în stomac într-o atmosferă 
posomorâtă, acceptând compania altor persoane din 
nevoie sau din interes profesional. Pentru mine, nu există 
statut social și nici talente culinare care să valoreze mare 
lucru în lipsa convivialităţii. 

HRANA INVIZIBILĂ 


„Spiritul nu trebuie să cedeze niciodată în faţa trupului.“ 
GOETHE 


CE REPREZINTĂ O MASĂ? 


„Viaţa în sine ne forțează să ne determinăm valorile, viața 
în sine evoluează prin intermediul nostru atunci când ne 
determinăm valorile.“ 

NIETZSCHE, Amurgul idolilor 


În cele mai multe dintre societăţi, masa este un mod de 
a-ți asuma statutul social. Să vorbești despre „gastronomie 
de vârf” presupune să fi avut șansa de a compara și de a apre- 
cia tot felul de mâncăruri rare, deci costisitoare. Cei care sunt 
privaţi de această paletă de alegeri se hrănesc mereu cu ace- 
leași lucruri și sunt mai puţin dificili în privinţa gusturilor. În 
sfârșit, există oameni care se hrănesc cu foarte puţin dintr-un 
principiu etic; pentru ei, nevoia umană de hrană este legată 
nu numai de psihologie, ci mai ales de destinul spiritual. 

NAIKAN SAU HRANA CA DAR AL ALTORA 


„Să-l denigrez pe un altul? 
Îmi curăţ spiritul, 
Desfăcând teci de mazăre.“ 
OZAKI HOSAI 


Naikan este o formă de meditaţie folosită ca terapie pentru 
delincvenţi sau ca pratică spirituală în sanctuarele mistice. 
Naikan înseamnă „observare interioară“, iar secretul său este 
acela de a crea în practicant o conștiință specială prin simplul 
act de a-și aminti oamenii importanți din viaţa lui. 

Bazele acestei terapii au fost puse de Yoshimoto Ishin, 
membru al sectei Jodo Shinshu. El încuraja dragostea și 
sacrificiul de sine și insista asupra următorului aspect: cât 
de mult a folosit Buddha aceste virtuţi pentru a-i ajuta pe 
alţii să ajungă la Iluminare. Antrenamentul Naikan al pre- 
oţilor consta, între altele, din lungi perioade de post, de 
autoprivațiuni și de meditație. Toate astea, pentru a înţe- 
lege mai bine în ce măsură hrana și alte necesități ale vieții 
noastre au valoare și reprezintă darul altor ființe omenești. 


RUGĂCIUNEA DINAINTE DE MASĂ 


„Orezul e delicios 
Şi cerul albastru 
Atât de albastru.“ 
TANEDA SANTOKA 


Să spunem o rugăciune înainte de masă, să urăm cu 
sinceritate „poftă bună“ sau să ne împreunăm mâinile în 
semn de gratitudine înseamnă să fim conștienți de belșugul 
de care ne bucurăm. Acest gest conferă o anume demnitate 
mesei și ne permite să marcăm pauza dintre activitățile 

anterioare şi cele ulterioare. Masa capătă astfel valoarea 
recunoştinței noastre pentru timpul şi energia pe care alţii 
ni le-au dedicat. Gratitudinea e unul dintre elementele 
importante ale esteticii vieţii, un mod de a fi. 

Hrana generează sentimente ambivalente în funcţie de 
societate şi de viziunea despre lume. Sistemele religioase 
pot impune posturi sau festinuri, pot să valorizeze alimen- 
tele sau le pot dispreţui. Doar lăcomia este condamnată 
în toate religiile. Omul trebuie să știe să se controleze. 
Gandhi, în ciuda bogăției de gusturi a bucătăriei indiene, 
își exprima indiferența față de hedonismul gastronomic: 
„Mâncarea trebuie luată așa cum iei un medicament: fără 
să te întrebi dacă e bun sau nu la gust. Trebuie să mănânci 
atât cât are nevoie organismul. Să pui sare în mâncare, ca 
să-i amplifici gustul, ca să i-l modifici sau ca s-o faci mai 
puţin fadă, şi asta e o încălcare a regulilor vieţii.“ Protes- 
tantismul a condamnat, la rândul lui, sărbătorile şi ban- 
chetele. Chiar și un act atât de instinctiv precum cel de a 
mânca pentru a-ţi potoli foamea poate fi rafinat astfel încât 
să capete un sens cultural şi etic. 


HRANA SUFLETULUI 


FILOZOFIA DIETETICĂ 


Filozofia dietetică este valabilă în toate domeniile 
existenţei: putem încerca să obținem bucurie din orice 
experiență (drumuri zilnice, obiceiuri vestimentare, 
primele gânduri la trezire...). 

Ocaziile de a ne recupera potenţialul de fericire sunt 
foarte numeroase. 

Chinezii, maeștrii „alimentaţiei medicinale“, consi- 
deră că, dacă vrei să ai grijă de sănătatea ta, trebuie să ai 
gusturi moderate, să-ți alungi neliniștile, să-ți tempe- 
rezi dorinţele, să-ți înfrânezi emoţiile, să ai grijă de forța 
ta vitală, să-ți măsori cuvintele, să ignori tristeţea și 
greutăţile vieţii, să eviţi să iubeşti prea mult sau să 
urăști prea tare, să-ţi liniștești ochii și urechile, să fii cre- 
dincios regimului tău interior; cum ar putea fi bolnav 

EREMIȚI ȘI MISTICI 


„Fiecare îmbucătură este un mijloc material de a-ţi con- 
duce viaţa către spirit, căci, odată cu hrana, noi încorporăm 
în noi înșine ceea ce ochiul nu poate vedea, elementele 
sănătăţii, forței și liniștii.“ 

MULFORD, Selecţie din scrierile lui Prentice Mulford 


Pentru unii oameni, o masă alcătuită din pâine, tomate 
şi apă proaspătă poate să reprezinte un adevărat festin. 
Alţii nu pot să stea o oră fără să se întrebe ce vor găti 
pentru următoarea masă. 

Mâncatul e aşadar mai mult decât o funcţie corporală: e 
o funcţie ce ţine de domeniul sacrului. La taoiști, așa cum 
ni-i descria John Blofeld în Yoga, porți spre înțelepciune, prima 
regulă alimentară este să mănânci frugal: alimente de bază 
însoţite doar de legume preparate cu suc de fasole verde și 
puţină carne sau un pește, ambele asezonate cu plante aro- 
matice culese de la munte (ciuperci, muguri de bambus, 
castane, fructe de pădure, nuci...) Discipolilor nu le era 
interzis niciun aliment, însă, cum mulţi dintre ei aveau 
cunoștințe avansate de medicină tradițională chineză, ei 
ştiau care sunt elementele hrănitoare și ce e mai bine să eviți 
a pune pe masă. Toate țelurile lor mergeau mână-n mână cu 
căutarea drumului spre o viaţă foarte lungă, o viaţă în care 
să se bucure de o sănătate perfectă și pe parcursul căreia să 
fie capabili să-și conserve un soi de vigoare cvasijuvenilă. 
Scopul lor suprem era acela de a-și ascuţi spiritul până la a 
deveni „nemuritori“ și la a-și abandona corpul ca pe o haină 
veche, care i-ar fi incomodat în clipa în care ar fi fost pregă- 

tiți să ajungă în castelele de jad clădite în nori. 

Taoiştii evitau cu grijă orice exces, inclusiv ascetismul. 

Și noi ar trebui să procedăm la fel, având în vedere 
interesul exagerat care e acordat mâncării în zilele noastre. 

Asta nu poate duce decât la anxietate, o stare de rău fizic 
şi mintal, care acţionează ca o otravă lentă. 


Eremitul din Tailaoshan 


„Puterile mele supranaturale, puterile mele magice? Să 
scot apă din fântână și să aduc lemne.“ 

P'ANG YUN (780-811), Extras din Basme Zen, 

de HENRI BRUNEL 


Într-o zi din anul 1989, pe o cărare de munte din China, 
un bărbat îl însoțea pe Bill Porter, autorul cărții Calea 
celestă, plecat în căutarea eremiţilor care trăiesc în zilele 
noastre în Taiwan. Porter avea drept ţintă peștera unui 
călugăr de optzeci și cinci de ani. Acesta din urmă alesese 
calea pustniciei în 1939, după ce visase că spiritele munte- 
lui îi cereau să devină protectorul lor. Sătenii și discipolii îi 
duceau puţinul de care avea nevoie. Călugărul nu mai 
coborâse de pe munte de cincizeci de ani şi nu ştia nici 
măcar numele președintelui Mao, pe care scriitorul îl tot 
pomenea. În timpul întâlnirii din peșteră, bătrânul i-a 
explicat lui Porter de ce avea el trebuinţă. 


„Nu de multe: 
— Puţină făină 
- Puțin ulei 

— Sare 


- Cam o dată la cinci ani, o pătură nouă şi câteva haine.“ 

Peter Matthiessen (născut în 1927) 

Naturalist și romancier american, cofondator al Revue 
de Paris, uneori pescar profesionist și căpitan de vas char- 
ter, apoi preot zen budist, Peter Matthiessen a pornit, în 


perioada de doliu cauzată de decesul soţiei sale, la un tre- 

kking de patru sute de kilometri prin Himalaya. A luat-o 
în direcția Shey Gompa, o mănăstire budistă a sectei 
Kagyu, ridicată pe un platou tibetan. Spera ca, într-o zi, să 
vadă fantomaticul leopard de zăpadă și să găsească maes- 
trul încă și mai fantomatic pe care sufletul său îl căuta. 
A povestit că, vreme de o lună întreagă, pe Muntele de 
Cristal s-a hrănit cu: 


e cârnaţi, 


e biscuiţi, 
* cafea. 


Apoi, odată rezervele epuizate, cu: 


e zahăr, 

e ciocolată, 

e brânză la conservă, 
e unt de arahide, 

+ sardine. 


Când și acestea s-au terminat, s-a mulțumit cu: 


* orez amar, 

e făină integrală, 

e linte, 

e ceapă, 

câțiva cartofi, fără unt. 


Dar era binecuvântat, spunea el, cu multe bucurii zilnice: 


murmurul prietenilor seara, 
e focul făcut cu lemnul unor plante frumos mirositoare, 
e o hrană grosieră și fără gust, 

luarea câte unei decizii o dată. 


ARTA FRUGALITĂŢII ŞI A VOLUPTĂŢII 


Raymond Carver (1938-1998) 


Poet şi autor de proză scurtă, adesea numit Cehov al 
Americii, era prietenul și companionul poetei Nancy 
Gallagher, care a relatat ceea ce el numea „legea lui Car- 
ver“: „Să nu păstrezi lucrurile pentru un viitor îndepărtat, 
ci să foloseşti cât mai bine ceea ce ai în tine în fiecare zi a 
vieţii.” La vârsta de cincizeci de ani, doctorul l-a anunţat 
pe Carver că avea să moară curând de cancer. Într-unul 
dintre ultimele sale poeme, „condamnatul” se întreabă 
dacă a obţinut tot ce dorea de la viață. „Da, îşi răspunde el, 
m-am simţit iubit pe acest pământ.“ Carver a continuat să 
scrie şi să-şi facă planuri, să spere. După moartea lui, 
Gallagher i-a găsit o „listă de cumpărături“ în buzunarul 


unei cămăși. 


„Ouă, 

Unt de arahide, 
Ciocolată caldă, 
Australia? 
Antarctica?“ 


RYKKYU ȘI BUCĂTĂRIA KAISEKI 


În japoneză, kaiseki înseamnă „piatră caldă“ și vine de 
la obiceiul străvechi al călugărilor budiști de a-și pune pie- 
tre calde pe burtă ca să-și potolească foamea. Această teh- 
nică, devenită mai târziu un tip de bucătărie extrem de 
frugal şi rezervat elitelor, nu se practica pentru a alunga cu 
totul foamea, ci pentru a le reaminti călugărilor de simpla 
plăcere de a mânca și de rolul hranei în existența lor. 

Viaţa pare să ne îndepărteze din ce în ce mai mult de 
aspiraţiile noastre spirituale. Grijile, problemele, munca 
ne cufundă prea profund în lumea materială. Astfel, 

viaţa ajunge să ni se pară greu de dus. Şi chiar așa și 
este, de vreme ce obligaţiile devin mai importante decât 
aspiraţiile și idealurile noastre, decât pofta noastră de 
viață. Înțelegem atunci că nimic din ceea ce mâncăm nu 
are prea mare importanţă. Înainte de toate, la masă tre- 
buie să-i oferi corpului „vitamine de suflet“, substanţele 
care să ne stimuleze buna dispoziţie sufletească. Până la 
urmă, nu acestea contează mai mult pentru digestie 


decât vitaminele? 


SHOJIN RYORI, BUCĂTĂRIA PENTRU TRUP ȘI SUFLET 


În japoneză, Shojin Ryori înseamnă „bucătărie pentru 
progresul spiritual și pentru devoțiune“. Ea are drept 
scop progresul spiritual al adepților săi prin intermediul 
actului de a-ți prepara singur mâncarea și de a o ingera. 

Antrenamentul pentru acest tip de bucătărie cere din 
partea practicantului un simţ al efortului total, ca și o per- 
fectă stăpânire de sine, două calități elementare și esenţi- 
ale în budismul zen. E vorba de a alege alimente de sezon 
şi modalităţi diferite de a le prepara, e vorba de gustul 
ingredientelor, de o economie a gesturilor și de precizie. 
Prin toate acestea se manifestă prețuirea vieţii în general, 
căutarea unei și mai profunde armonii cu restul lumii și a 
unui acord perfect cu tine însuți. 

Shojin Ryori e un adevărat antrenament întru sim- 
plitate și frugalitate (în templele zen, chiar și cojile legu- 
melor trebuie folosite), e o activitate cu caracter sacru. 
Dar mai înseamnă și să faci din banal o experiență 
extraordinară, care să-ți ofere o voluptate sigură. În 
practica acestei bucătării, să toci un nap nu este mai 
puţin important decât să citești o carte sau să meditezi. 
Estetica, morala, etica, sănătatea, economia, toate rezultă 
din Shojin Ryori. 


ARTA FRUGALITĂŢII ŞI A VOLUPTĂŢII 


Principiile bucătăriei Shojin: 
e calitatea ingredientelor 
e aranjarea alimentelor pe culori, în funcție de anotimp 


e risipa este interzisă 


Aceste principii au avut o mare influență asupra 
bucătăriei japoneze în general. Hrana şi tot ce are legă- 
tură cu ea trebuie respectată la fel de mult ca viața. 
Această bucătărie este practicată în scopul purificării tru- 
pului şi a spiritului. Să echilibrezi calităţile alimentului 
în funcţie de anotimp, să incluzi în pregătirea fiecărei 
mese cele cinci tehnici de gătit — fiert, pe grătar, călit, la 
abur şi la foc mic —, să servești mâncare în cinci culori — 
verde, galben, roșu, alb și negru - și cu cinci gusturi — 
sărat, dulce, acru, amar, picant -, să practici cele cinci 
virtuţi — credință, memorie, meditaţie, energie și înțelep- 
ciune —, iată ce ar trebui să reprezinte cumpărarea ingre- 
dientelor, gătitul, servirea şi ingerarea mâncării pentru 
orice persoană preocupată de familia ei și de ea însăși, 
pentru orice persoană care caută să onoreze cât mai bine 
viața care i-a fost dăruită. 

Pentru că viața modernă a devenit prea confortabilă, 
susţine budismul zen, ne-am îndepărtat treptat de mediul 
nostru natural și de aprecierea anotimpurilor. Încetul cu 
încetul, am uitat de vântul ușor care adie printre ramurile 
copacilor şi de razele blânde ale soarelui. Să privești ver- 
dele unui copac, culoarea unei flori sau zborul unei păsări 
nu-ţi impune o atenţie specială și nici nu reprezintă o pier- 
dere de timp: astfel ne recăpătăm sănătatea, care e temelia 
tuturor celorlalte binecuvântări de care avem parte în 
această viață. Gesturile acestea înseamnă, în esenţă, să-ţi 


hrănești „echilibrul“. 

SĂ NE HRĂNIM SPIRITUL 


„Lucrul cel mai important în practica spirituală este 


hrana: când mâncăm, cum mâncăm, de ce mâncăm.” 


Un maestru budist 


Contrar a ceea ce se crede, să-ţi hrănești trupul nu e 
suficient ca să-ți menţii vitalitatea. Nu atât corpul trebuie 
să ţi-l hrănești, cât energia, dinamismul interior. Boala este 
o slăbire a energiei. Adesea, tocmai teama de a ne îmbol- 
năvi creează un blocaj interior. Nu poți obţine de azi pe 
mâine accesul la seninătate, de care depind sănătatea și 
longevitatea. Stresul, un cuvânt recent care exprimă, din- 
colo de agitația excesivă, ceea ce ne tulbură și ne dezorga- 
nizează vitalitatea, este exact contrariul „hranei vieţii“. 
Hrana (cu un termen mai larg, regimul) ar trebui să aibă 
drept scop îmbunătățirea capacității de a ne dezvolta și de 
a ne păstra potenţialul vital. Din acest motiv ar trebui să 
nu mai ținem cont de lumea întreagă, de lucruri, de griji. 
Trebuie să ne impunem să căpătăm o independenţă abso- 
lută, în care tumultul lasă loc liniștii. Căci liniştea conservă 
şi „hrănește“ viaţa. 


HRANA PENTRU CHI 


SĂ NU CĂUTĂM FERICIREA CU ORICE PREȚ 


„Începutul înțelepciunii este să anulezi distanța dintre 
fericire şi nefericire, pentru a le topi pe amândouă într-o 
globalitate și o stare de perpetuă schimbare unice." 

ZHU ANGZI 


Căutarea fericirii este o risipă de energie — cine spune 
căutare spune încercare de a poseda ceva, în cazul de față, 
fericirea. Şi cine spune fericire subînțelege nefericire. Să te 
hrănești devine un proces de rafinare, o transformare care 
se desfășoară la distanţă de căutarea fericirii și de dorința 
de a „poseda“ (nu doar în sens material). Dar civilizația 
lucrează împotriva satisfacției pe care o aduce pacea. 
Să-ţi dorești fericirea cu orice preț implică o luptă conti- 
nuă, care, împinsă mereu mai departe, devine inaccesibilă. 
Ca să obţii această seninătate trebuie să nu ai niciun scop, 
să rămâi mereu cât mai relaxat şi mai atent posibil, să 
eviți apatia şi imobilitatea și, mai ales, să-ţi hrănești echi- 
librul (yin și yang), evitând orice presiune. Să te întrebi 

tot timpul „de ce“ și să cauţi sensul vieţii, pentru orientali, 
reprezintă o pierdere de energie. 


SĂ CĂUTĂM SĂ FIM SĂNĂTOȘI, 
CA SĂ NE PROTEJĂM CHI-UL 


„Unii eremiţi... se întâmplă să mănânce o dată pe zi, o 
dată la trei zile sau chiar o dată pe săptămână. Atât timp 
cât pot să-și hrănească energia interioară, se simt bine și 
nu au nevoie de mâncare. Pot să mediteze o zi, două, o 
săptămână sau chiar mai multe.“ 

BILL PORTER, Calea celestă 


Chi-ul (suflu, energie) este reprezentat în grafiile vechi 
chinezeşti prin aburul care se ridică deasupra orezului și 
care evocă natura hrănitoare a acestuia. Funcţia tuturor 
ființelor vii (plante, animale, oameni) este aceea de a se 
hrăni. Ceea ce face omul diferit de celelalte ființe este fap- 
tul că el lasă la o parte aspectul nutrițional și gândeşte ca 
să ajungă la cunoaștere. 

Profitați de energiile naturii, ale artelor, ale iubirii, ca 
să vă întăriţi corpul, spiritul, inima. Observaţi natura, ea e 
plină de învățăminte și de frumuseţe: natura vă va ajuta. 
Să te hrănești nu e doar o experienţă vitală, aceea de a-ţi 
întreține corpul, ci înseamnă și să-ți dezvolți, să-ți rafinezi 
spiritul. Vocaţia fiinţei noastre este singura noastră res- 
ponsabilitate. Ea rezidă în grija cu care ne întreținem și ne 
dezvoltăm potenţialul de viaţă cu care suntem învestiţi și 
în încercarea de a-l crește deplin. Recuperaţi-vă forțele pe 
măsură ce le consumați, întăriți-vă capacităţile, ascuţiţi-vă 
simţurile curățându-vă trupul de toate apăsările și de 
toate toxinele. Debarasaţi-vă de orice element străin care 
vă pricinuiește o pierdere de energie, care vă acaparează 
viaţa și vi-o risipește. Astfel veţi putea să vă menţineţi 

vitalitatea și... să nu mai îmbătrâniți. Daţi prioritate 
non-epuizării destinzându-vă, însuflețindu-vă viaţa și 
înnoind-o. Doar dobândind o stare de totală indepen- 
denţă, chiar și față de trecut şi de viitor, putem să înlocuim 
tumultul cu liniștea. Or, aceasta din urmă hrăneşte viața. 
Trebuie să-ţi hrănești nu doar viața organică, ci și pe cea 
senzorială și pe cea spirituală ca să te dezvolți, ca să accezi 
la un grad mai înalt de conștiință, ca să te animi și să 


depășești apatia spiritului și prostia. 


Concluzie 


„Divinul e o altă hrană a sufletului.“ 
PLATON 


Dacă veţi mânca mai puţin, dar mai bine, perspectiva 
voastră asupra lumii și asupra a ceea ce vă înconjoară se 
va metamorfoza într-o conştiinţă mai profundă, în acte 
mai cumpănite și mai juste, într-un respect mai mare pen- 
tru natură, pentru ceilalți și chiar pentru sine. 

Ar trebui să profităm de hrană întru scopuri vizând mai 
întâi o sănătate fizică mai bună, o mai mare bucurie și o mai 
mare ușurință de a trăi. Ar trebui să eliminăm pentru tot- 

- deauna ceea ce, până acum şi pentru mulţi dintre noi, era 
sinonim cu privaţiunile, regimul, caloriile, excesul ponderal, 
boala, comportamentele compulsive, stresul sau lipsa de uni- 
tate interioară. Mâncând mai puţin și mai bine, în final veți 
ajunge să vă hrăniţi cel mai mult cu „vitaminele de suflet“. 


lată prima carte de bucate din istorie. Ea datează din 
1330 şi a fost scrisă de un medic de la curtea mongolă. 


„Cel care vrea să-și îngrijească sănătatea trebuie să fie 
moderat în gusturi, să alunge neliniștile, să-și tempereze 

dorinţele, să-și înfrâneze emoțiile, să aibă grijă de forța sa 
vitală, să-și măsoare cuvintele, să privească relaxat și suc- 
cesul, şi insuccesul, să ignore tristeţea şi greutățile vieții, 
să-și îndepărteze ambițiile nemăsurate, să evite să 
iubească prea mult sau să urască prea tare, să-și liniş- 
tească ochii și urechile și să fie credincios regimului său 
interior. Cum poate fi bolnav cel care nu-și oboseşte min- 
tea și nu-și tulbură sufletul? De aceea, cel care vrea să-și 
hrănească natura, trebuie să mănânce când îi e foame și să 
nu-şi umple stomacul cu prea multă mâncare, trebuie să 
nu bea decât atunci când îi e sete și să nu-și umple stoma- 
cul cu prea multă băutură. Trebuie să mănânce puțin și la 
intervale mari, nu prea mult şi nu prea constant. Trebuie 
să caute să-i fie puţin foame când a terminat de mâncat și 
să mănânce puţin când îi este foame. Să fii sătul face rău 
la plămâni, iar foamea dăunează energiei vitale.“ 

LIN YUTANG, Despre importanța vieții 


LISTA LISTELOR, 
NU PENTRU UZUL PERSOANELOR GOURMET, 
CI PENTRU ADEPȚII... SEMIBUCĂTĂRIEI 


lată, așa cum îmi place mie, o listă a listelor: liste care 
îmi ușurează viaţa și pe care mi-ar plăcea să le ofer tutu- 
ror celor pe care îi văd că folosesc, pentru o simplă supă 
cu legume, o oală sub presiune enormă, un blender și o 
farfurie adâncă. Ca să gătești pentru tine sau pentru două 
persoane, un set de bucătărie cu ustensile de bună cali- 
tate, dar compacte, multifuncţionale și performante, 
reprezintă cea mai logică soluţie. Prea multe persoane, 


din ignoranță sau din dezinteres, nu gătesc simplu, prac- 


tic şi economic. lată deci: 


lista ingredientelor de bază și a produselor proaspete 
ale semibucătăriei, care îți permit să realizezi TOATE 
REŢȚETELE INDICATE; 

lista cantităților care trebuie consumate de persoană, pe 
tipuri de alimente (de înmulțit cu numărul convivilor); 
lista ustensilelor de bucătărie și a veselei necesare 
pentru aceste rețete; 

câteva tehnici de bază ca să gătești simplu. 

LISTA INGREDIENTELOR DE BAZĂ 
ȘI A PRODUSELOR PROASPETE 
ALE SEMIBUCĂTĂRIEI CARE ÎŢI PERMIT 
SĂ REALIZEZI TOATE REȚETELE INDICATE 


Cumpărături făcute din supermaket 
sau dintr-un magazin bio 


Dacă nu vă faceți decât o dată pe lună provizii de pro- 
duse care se păstrează — condimente, lapte, apă, vin... —, 
luaţi în considerare posibilitatea de a grupa la un loc toate 
cumpărăturile, pentru ca ele să vă fie livrate acasă. În 
Franţa, de pildă, acest serviciu este gratuit când cheltuiţi 
în magazin mai mult de o sută de euro. Tehnica asta vă va 
da impresia că trăiţi... o viață de castelan! 


Condimente și alte produse care dau gust mâncărurilor 

* Ulei de măsline: e bun și la salată, și la gătit 

+ Ulei de susan (o sticluță) 

» Oţet balsamic 

e Oţet de vin alb (o sticluţă) 

e Muștar 

* Piper 

e Sare 

e Zahăr sau miere 

e Concentrat de supă (vită şi pește) 

+ Ghimbir la tub și proaspăt 

+ Miso (la tub, la borcan, roșu sau alb) 

+ Câteva mirodenii (amestec colombo, curry, cimbru, 
dafin, amestec cinci condimente, pudră de usturoi sau 
aioli, boia sau pastă de ardei) 

e  Castraveţi acri 

e Maioneză 

e Plante aromatice uscate sau proaspete 

Pastă de susan 

Seminţe de susan (susanul este unul dintre alimentele 
cele mai bune pentru sănătate. Chinezii îl consideră un 
elixir al vieţii!) 

Seminţe de pin 

Sos de stridii 

Un tub de frișcă (singura abatere de la regulile sacro- 
sancte ale dieteticii. Dar e atât de glamour!) 


Alimente de bază 

Paste 

Orez 

Pâine prăjită (Wasa, biscuiţi bio etc.) 

Făină 

Tăieţei de soia 

Maizenă (sau, mai bine, kuzu japonez, un adevărat 
elixir pentru sănătate) 

Quinoa 

Legume uscate (linte, fasole boabe) 

Unul sau două pachete de supe chinezești instant (lamen) 
Prune uscate și nuci 


Conserve și altele 

Tomate la cutie 

Ton la cutie 

Ciuperci la cutie 

Ciuperci uscate (hribi, shiitake...) 
Sardine 

Porumb 

Sos de roșii la tub 

Pateu la cutie 

Prune sau caise uscate 


Băuturi 
Vin 
Ceai 

Tizane 

Cafea 

Apă 

Un alcool tare (de exemplu, whisky sau rom pentru 


grog) 


Cumpărături de la piață, 
o dată sau de două ori pe săptămână 


Produse care cresc în pământ 

Cartofi 

Ceapă 

Usturoi (facultativ) 

Lămâi 

Plante aromatice (trei sau patru feluri cel puţin, pre- 
cum frunze de arpagic, coriandru, mărar, pătrunjel...) 
Trei feluri de legume (roșii, galbene, verzi) 

Una sau două varietăţi de fructe 


Proteine 

Pește sau carne 

Ouă 

Lapte 

Unt 

Smântână la cutie 

Parmezan, o bucată întreagă (îl radeți singuri, atât cât 
aveţi nevoie) 

Unul sau două tipuri de brânză veche, care se păstrează 
bine (de capră sau cu mucegai) 

Brânză proaspătă 

Bacon (bucată sau felii) 

Jambon (bucată, pentru salate) 


Pâine 

LISTA CANTITĂȚILOR CARE TREBUIE CONSUMATE 
DE PERSOANĂ, PE TIPURI DE ALIMENTE 
ȘI PENTRU O SINGURĂ PORȚIE 
(DE ÎNMULŢIT CU NUMĂRUL CONVIVILOR) 


Desigur, apetitul oamenilor este diferit, iar aceste măsuri 
sunt pentru un apetit mediu. Ele vă pot servi drept ghid, 
ca să nu cumpăraţi cantități prea mari de alimente și ca să 
vă puteți planifica necesarul pentru o săptămână. Esti- 
mând corect cantitatea necesară de alimente, evitaţi risipa, 
acest inamic al economiei. Prea mult sau prea puţin sunt 
două obstacole majore în viaţă. 


Carne sau pește: între 125 și 150 g (luaţi în considerare 

ceea ce nu folosiţi, adică oasele sau grăsimea, și adăugați 

la calcul 50 g) 

e Scoici Saint-Jacques: 2 

e Midii: 300 g 

e Raci:2 

e Sparanghel: 6 

+ Mazăre verde: 200 g (din care 100 g sunt tecile) 

+ Fasole verde, broccoli, varză de Bruxelles, spanac...: 100 g 

+ Fasole boabe: 50 g 

e Linte:80g 

e Paste, tăieţei: 45 g, nefierte, sau, dacă e vorba de spaghete, 
cât puteți cuprinde între degetul mare și arătător, iar, pen- 

tru tăieței, o jumătate de ceașcă; sau 60 g de paste proaspete 

Orez: 35 g (un sfert de ceașcă, înainte de fierbere) 


LISTA USTENSILELOR DE BUCĂTĂRIE 
ȘI A VESELEI NECESARE PENTRU ACESTE REŢETE 


Această listă este de ajuns pentru una sau două per- 
soane (şi chiar și pentru un număr mai mare, dacă gătiți 
mai multe feluri de mâncare, în cantități mici). 


ARTA FRUGALITĂŢII ŞI A VOLUPTĂŢII 


Pentru prepararea mâncărurilor 

Un tocător 

Un cuţit bine ascuţit 

O cană gradată de 200 ml (sau un pahar de muștar, dar 
să fie același de fiecare dată! O cană de inox gradată 
este ideală și e utilă și când vrei să prepari un sos, să 
baţi un ou, să dizolvi puţină făină... E obiectul pe care 
ar trebui să-l avem mereu la îndemână.) 

O pereche de beţișoare pentru gătit și o furculiță 

Trei castroane ușoare, pentru amestecarea ingredientelor, 
de 400, 600 și 800 ml (din inox, plastic, aluminiu, sticlă) 
O salatieră de inox de 2 ], dar foarte uşoară (ca să 
spălaţi frunzele de salată, să înmuiați prosoapele...) 

O strecurătoare mică (utilă și la decongelatul sau răcirea 
alimentelor) 

O răzătoare cu patru feţe 

O mașină mică de tocat pentru compoturi, sosuri, 
piureuri 

O spatulă/lingură de lemn 

Hârtie absorbantă 

Şase prosoape din tifon (32x32 cm) 

Un cuţit curbat pentru citrice, pepeni... (se mulează pe 
curbura fructelor şi ocupă atât de puţin spaţiu!) 

O foarfecă de bucătărie pentru ierburi aromatice, 
frunze de praz, aripioare de peşte, bucățele de carne... 
O râșniţă de sare și una de piper: în felul acesta știți 
exact ce cantitate utilizați și puteţi evita excesele 

Un tirbușon de somelier (cu care se pot deschide și 
cutii de conserve) 


Cele cinci obiecte obligatorii pentru gătit 

O oală cu fund gros şi capac (eu folosesc una marca 
Cromargan, din oţel inoxidabil, 18x10 cm) 

O cratiţă ovală de fontă (eu am una marca Staub, 
dimensiunea nr. 1, neagră) 


Dominique Loreau 

O tigaie cu capac greu și ermetic (ideal, din sticlă), cu 
diametrul de 20 cm şi margini de 5 cm (se folosește și în 
cuptor!) 

O crăticioară cu cioc şi capac (16 cm în diametru, 6 cm 
înălțime) 

Un coș de bambus pentru oala cu fund gros sau o altă 
piesă adițională pentru gătitul la abur (fabrica Cristel 
produce astfel de piese adiționale de o excelentă calitate) 


Pentru păstrarea alimentelor 

Folie de celofan 

Hârtie de ziar (pentru anumite legume) 

Borcane de sticlă (pentru făină, seminţe) 

Un coșuleț de nuiele în care să ţineţi condimentele și 
mirodeniile 

Câteva cutii de plastic ermetice 


Pentru mâncat 

Un platou dreptunghiular 
O farfurie mare (pentru farfuria unică, pentru o masă 
completă sau pentru o tartă dulce, rotundă, precum 
Galette des Rois) 

Un domburi (castron mare, lăcuit, de 600 ml) 

Un bol de supă (200 ml) 

Un bol de orez (200 ml) 

Câteva ramekin-uri, cupe sau castroane micuţe, de 
dimensiunile unei jumătăţi de lămâie, a unei jumătăți 
de portocală, a unei jumătăți de grepfrut 

O farfurioară de desert 

Beţișoare sau o furculiță de desert, dar NU CUŢIT 
(totul este tăiat dinainte) 

Un coş metalic pentru pâine, tacos, biscuiţi pentru ceai... 
O lingură mică 

O lumânare decorativă și o floare mică 


CÂTEVA TEHNICI DE BAZĂ 
CA SĂ GĂTEȘTI SIMPLU ȘI UȘOR 


CUM SE FOLOSEȘTE RĂZĂTOAREA 
CU PATRU FEȚE 


O răzătoare de oţel cu patru fețe înlocuiește multe gad- 
geturi de bucătărie. 

Partea cea mai fină se foloseşte pentru coaja de citrice, 
nucşoară, parmezan foarte tare... 

Răzătoarea medie este foarte utilă ca să transformi o 
felie de pâine uscată în pesmetul necesar la un pește 
preparat pane sau un fel de mâncare gratinat (se poate 
şi congela). 

Răzătoarea mare e perfectă pentru mozzarella, pentru 
cartofi, când vrei să-i prepari sub formă de chifteluțe, 
pentru morcovii din salate sau pentru dovleceii din care 
prepari bulete. 

În sfârșit, fanta: e ideală ca să tai felii fine de parmezan 
sau de Roquefort congelat, pentru salată, ori de Cheddar, 
pentru pâine prăjită. Fanta taie și legumele sub formă de 


rondele de aceeași grosime. 

LEGUMELE 


„Oamenii de pe muntele de la vest 
Ştiu să fie fericiţi: 
O supă bună cu pepene 
Şi muguri de bambus prăjiți 
După semănăturile de primăvară“. 


SU DONGPO (1037-1101) 


Legumele sunt adesea considerate garnitură pentru 
carne și peşte. Dar merită să fie tratate cu mai multă 


consideraţie. 
Pregătirea legumelor la abur 


Folosiţi o strecurătoare sau un coșuleț de bambus pe 
care le fixaţi peste o oală cu 2 cm de apă (apa nu trebuie să 
atingă legumele). 


Pregătirea legumelor cu frunze 
(spanac, varză, frunze de broccoli...) 


Se spune că gătitul la wok este cel mai sănătos și mai 
rapid. Dar wokul este voluminos, deci dificil de folosit, de 
spălat şi de depozitat. O tigaie mică, dar suficient de 
adâncă, îndeplinește practic aceeași funcție. Ca să gătească 
legumele cu frunze, chinezii au o tehnică foarte simplă, 
sănătoasă și rapidă: e suficient să „arunci“ frunzele, încă 
umede după spălat, în ulei preîncălzit cu usturoi şi să pui 
imediat capacul. Frunzele vor fi învăluite de uleiul fier- 
binte, care le cauterizează suprafaţa și le păstrează toate 
vitaminele. Se pot pregăti astfel sfecla roșie, spanacul, 


varza, salata verde etc. 

Prepararea tuberculilor 
(morcovi, cartofi, anghinare japoneză, napi...) 


Pe piaţă se găsesc legume așa-zis „vechi“, precum topi- 
namburul sau anghinarea japoneză; acestea se pot găti, 
pur și simplu, la abur sau fierte, după care se curăţă și se 
servesc precum cartofii, cu un pic de unt, de smântână sau 
puţin ulei de măsline și de fleur de sel. Un strop de brânză 
cu mucegai poate face din aceste legume o mâncare 
regească. 

Legumele care cresc sub pământ, precum morcovii sau 
napii, pot, în schimb, să fie consumate rase, în formă 
crudă. Se spune de altfel că, dacă sunt gătite, devin dulci și 
mai puţin dietetice — conţinutul lor de zahăr creşte sensi- 
bil. Dar, dacă vreţi să le preparaţi, ţineţi-le în apă rece 
înainte de a aprinde focul. Altfel, vor fi gata la exterior și 
crude în interior! Înțepaţi-le cu furculița, ca să verificaţi 
dacă mai trebuie lăsate pe foc. 


Resturi de legume ? O mică tempura 


Dacă vă rămân tot felul de legume, modul cel mai 
„luxos“ de a le găti este să le tăiați pe toate la aceeaşi 
dimensiune (0 îmbucătură), să le tăvăliți într-un aluat ca 
de clătite, dar fără ouă, pe care l-ați răcit în frigider, și apoi 
să le prăjiţi într-o tigaie mică în care aţi pus puțin ulei. Veţi 
obţine astfel o tempura savuroasă. Chiar și frunzele de 
pătrunjel, preparate astfel, sunt un deliciu. Dacă vreţi să 
faceţi din tempura un fel de mâncare complet, puteți să 
deschideţi o cutie cu sardine și să le pregătiți în același fel. 
Un bol de orez şi un sos (cantităţi egale de sos de soia și 
supă de pește — aceasta din urmă se prepară din concen- 
trat de supă de peşte), în care să înmuliați bucăţile de tem- 
pura, sunt completarea perfectă. Secretul unei tempura 
excelente este următorul: un ulei foarte proaspăt și ușor 

sau un amestec de două uleiuri (de exemplu, ulei de susan 
şi ulei de floarea-soarelui). 


Prepararea orezului japonez fără oală electrică 
(într-o oală cu fund gros) 


Deoarece sunt o minimalistă, unul dintre cele mai fru- 
moase cadouri pe care l-am primit vreodată a fost secretul 
orezului preparat în stil japonez, fără ustensila care se 
găsește obligatoriu în orice cămin japonez: o oală electrică, 
specială pentru gătitul orezului, dar care e mult prea volu- 
minoasă și inestetică pentru gustul meu. Fără ea, este 
aproape imposibil să gătești orezul astfel încât boabele 
fierte să nu se dezintegreze, ci să rămână întregi și lucioase 
ca niște perluțe. lată deci secretul: 


* ooalăcu fundul gros, mică (16-20 cm în diametru) 

* o bucată de folie de aluminiu de calitate (groasă, ca să 
nu se rupă) 

+ orez de California (dacă nu puteți să găsiţi orez japo- 
nez), cel care se apropie cel mai mult de numeroasele 
varietăți japoneze (dintr-o ceașcă de boabe uscate 
rezultă, după fierbere, patru boluri medii de orez). 


Spălaţi orezul până când apa rămâne limpede. 

Puneţi orezul în oală și acoperiţi-l cu apă, depăşind 
boabele cât grosimea unui deget. 

Acoperiţi oala cu bucata de folie de aluminiu, pe care o 
strângeţi bine în jurul marginilor, astfel încât aburul să 
rămână în recipient. 

Puneţi oala pe aragaz și lăsaţi orezul la fiert, vreme de 
45 de minute, la foc mic (sau la treapta 3, dacă aveți plită 
cu inducţie). Orezul astfel preparat este ideal pentru 
bulete (onigiri), sushi sau pentru a fi mâncat cu bețișoarele. 
Îşi păstrează parfumul, iar textura e perfectă. 

Prepararea cerealelor (într-o oală cu fund gros) 


Ouinoa, această minusculă bijuterie incaşă 

1/3 pahar de quinoa 

1/4 pahar de apă 

Căliţi boabele de quinoa în puţin ulei, apoi adăugați 
apa; acoperiţi oala și lăsaţi-le să fiarbă la foc mic. 

În prealabil, înainte de a pune quinoa la fiert, puteţi să 
coaceți o ceapă pe grătar. 

Lăsaţi apa să clocotească vreme de 3 minute, ameste- 
când boabele constant, apoi lăsaţi-le să fiarbă la foc foarte 
mic, încă 15 minute. 


Mămăligă (într-o oală cu fund gros) 

1/4 ceașcă de mălai 

1 lingură de unt 

1 lingură de parmezan ras 

1 lingură de busuioc tăiat mărunt 

Fierbeţi mălaiul în echivalentul unei cești cu apă, 
10 minute. 

Apoi adaugaţi untul, parmezanul și busuiocul. 


Prepararea leguminoaselor (într-o oală cu fund gros) 


Linte roșie și verde 
Turnaţi în oală cantitatea de linte dorită şi de trei ori 
aceeași cantitate de apă, ușor sărată. Fierbeţi 20 de minute. 


Năut și fasole uscată 

Puneţi într-un recipient cantitatea de năut sau de fasole 
dorită și de trei ori aceeași cantitate de apă. Lăsaţi boabele 
la înmuiat o noapte. A doua zi, puneţi boabele în oală, cu 
aceeași cantitate de apă din seara precedentă, și fierbeţi-le 
20 de minute. 

Tehnică de bază pentru prepararea supei (într-o cratiţă) 


Căliţi o jumătate de ceapă în puţin ulei. Adăugaţi legu- 
mele și rumeniți-le. Deasupra turnaţi apă şi, dacă doriţi, 
un cub de concentrat de supă. După ce legumele au fiert, 
pasaţi-le. 

Pentru o supă mai groasă (iarna), puteţi să folosiţi 
legume proaspete împreună cu legume uscate (linte, năut, 
mazăre). Această supă va reprezenta ea singură o masă 
completă delicioasă. 


Mâncărurile de preparat în cratița de fontă 


Dacă aveţi o astfel de bijuterie, rețetele sunt inutile. 
Există astfel de cratițe şi de dimensiuni foarte mici, pen- 
tru una sau două persoane, și toate sunt magice: orice ai 
găti în ele, e imposibil să „ratezi“. Principiul e simplu: 
căliți carnea, peștele sau legumele în puţin ulei, adău- 
gaţi apoi peste ele un pahar cu supă (din concentrat), cu 
vin sau cu apă. În cazul în care gătiți cu carne, adăugaţi 
în cratiţă şi una-două legume. Și, cu asta, mâncarea e 
gata: este suficient să duceţi cratiţa la masă și să ridicați 
capacul ca să dezvăluiți surpriza. Câteva paste rămase 
de la o altă masă, o bucată de carne tăiată cubuleţe şi o 
roșie se pot transforma într-un festin demn de un mare 
maestru bucătar! 


Multiplele soiuri de vinegretă 


Baza vinegretei e reprezentată de sare, piper, o lingu- 
riță de muștar, o lingură de oțet la trei linguri de ulei. Însă 
voi puteţi înlocui oţetul cu suc de lămâie, puteţi adăuga 
brânză proaspătă, brânză Brie, ceapă verde, pătrunjel, ier- 
buri aromatice, ceapă tăiată julien, ardei etc. 

Congelarea 


În mod evident, congelarea alimentelor este o tehnică 
benefică, dar și mai indicat este să congelați doar ceea ce 
v-a rămas în plus de la masă. Produsele congelate nu 
rezistă o eternitate. Eu congelez, în special, ceea ce gătesc 
în cantităţi pentru 4 sau 6 persoane și întotdeauna în porții 
individuale. Orezul pregătit în stil japonez, în particular, 
se congelează și decongelează foarte bine, cu condiţia să 
fie congelat la câteva ore după ce a fost preparat. La fel și 
pâinea... Brânza congelată, fiind mai tare, este excelentă 
când vreţi s-o dați pe răzătoare. Câteva bucăţi de friptură 
congelate sau mazărea congelată se pot dovedi și ele 
foarte practice. 


CA SĂ NU MURDĂRIȚI PREA MULTE VASE... 


Fierbeţi cutiile de conserve deschise, după metoda 
bain-marie. 

Crăticioara cu cioc, acoperită, vă poate fi de folos când 
vreţi să scurgeţi legumele și pastele: nu mai aveţi nevoie 
de strecurătoare. 

Fierbeţi spaghetele în tigaie, scurgeți-le ajutându-vă de 
capac, apoi adăugaţi garnitura. 


dă Si d al all a 


ÎN CEEA CE PRIVEȘTE REȚETELE 


DIN ACEASTĂ CARTE... 


Toate rețetele care urmează sunt reţete la care eu 
apelez zilnic, pe care le-am cules din diverse ţări și pe care, 
dacă a fost nevoie, le-am adaptat la ingredientele care sunt 
ușor de găsit în Occident (ingrediente pe cât posibil 
sănătoase, bio, fără conservați sau aditivi chimici). 

Niciuna dintre reţete nu presupune folosirea vreunui 
aparat electric și nici măcar a cuptorului. Toate se prepară 
cu cele cinci ustensile de bucătărie pe care le-am descris în 
„Lista listelor“ (o oală cu fund gros, o cratiţă de fontă, o 
tigaie, o crăticioară cu cioc, un coş de bambus sau o piesă 
adițională oalei pentru gătitul la abur). 

Așadar, rețetele sunt foarte simple, în majoritate sunt 
dietetice și toate implică folosirea ingredientelor deja 
pomenite mai devreme. În plus nu sunt decât ingredien- 
tele proaspete. 

Proporțiile indicate sunt pentru o persoană. Dacă gătiţi 
pentru două persoane, trebuie să dublaţi cantitățile. 

La modul ideal, aș fi preferat să nu precizez nicio 
măsură, căci consider că fiecare trebuie să înveţe să folo- 
sească ingredientele în funcţie de gustul și de apetitul 

propriu. Dar, ca să simplific totuși lucrurile, m-am limitat 
la următoarele măsuri și abrevieri: 


O cană de 200 ml.......... 1C 
O lingură cecene 1 Lg 
O linguriţă... nene 1 lg 


LEGUME SIMPLE 


Vinete 

Secretul japonezilor, pentru a păstra savoarea vinetelor, 
este să le taie pe lungime, în felii de 1 cm grosime. Puteţi 
apoi să gătiți feliile în tigaie, cu puţin ulei. Când vinetele 
s-au înmuiat, opriţi focul și asezonaţi-le cu câteva picături 
de sos de soia şi cu ghimbir ras (în unele magazine, se 
vinde la tub). 


Salată caldă 

V-a mai rămas puţină salată verde? Într-o tigaie, căliți o 
șalotă în puţin ulei, apoi adăugați și frunzele de salată. 
Preparatul mai poate fi garnisit cu câteva semințe de pin. 
Salata mai poate fi combinată și cu bacon tăiat cubuleţe. 
Dacă locuiţi singuri, o salată întreagă este greu de consu- 
mat înainte să se ofilească... Așadar această reţetă e foarte 
utilă pentru a evita risipa. 


Broccoli 
Inflorescenţele se gătesc la abur. Se adaugă unt și semințe 


de pin. 


Sfeclă roşie cu amestec de condimente colombo 

100 g de sfeclă roșie, 1/2 Lg pudră de colombo 

Spălați şi tăiaţi sfecla roșie în bucăţi de 1 cm, iar frunzele 
tocaţi-le. Puneţi bucăţile de sfeclă și frunzele tocate într-o 

tigaie cu puţin ulei și căliți-le timp de 5 minute. Odată ce 
bucăţile de sfeclă devin translucide, adăugaţi pudra de 
colombo, plus piper şi sare după gust. Serviţi preparatul 
de sine stătător, într-un ramekin, sau ca garnitură la o 
bucată de carne. 


Ardei gras cu usturoi și ulei 
Tăiaţi un ardei în fâșii groase, după ce i-aţi scos seminţele şi 
l-ați spălat. Căliți fâșiile în puţin ulei de măsline, cu usturoi. 


Salată de linte roșie cu șalotă 

Deschideţi o conservă de linte, turnați boabele într-o 
strecurătoare și spălați-le cu apă din belșug. Puneţi lintea 
într-un recipient, adăugaţi o vinegretă și o șalotă tocată. 


Spanac cu brânză de capră 

Spălaţi bine spanacul. Căliți o ceapă, apoi adăugaţi în 
tigaie frunzele de spanac încă umede. Când frunzele s-au 
înmuiat, adăugați brânza de capră și o brânză proaspătă, 
cremoasă. Amestecaţi ușor. 


Morcovi cu smântână 
Căliți morcovii în tigaie, cu puţin ulei, până se înmoaie 
lejer. Serviţi-i cu smântână și pătrunjel tocat. 


Salată de praz 

Tăiaţi un fir de praz în segmente de 15 cm. Fierbeţi sau 
gătiți la abur segmentele. Când s-au înmuiat puţin, aşe- 
zaţi-le pe o farfurie și stropiţi-le cu puţin oţet. Se mănâncă 
imediat, cât sunt călduţe. 


Spanac şi bacon congelate 
Spanacul și cubulețele de bacon se pun într-o tigaie bine 


încinsă, fără ulei și fără sare. Se amestecă din când în când. 

Legume verzi cu sos de stridii 

Spanac, frunze de sfeclă, varză, varză chinezească... Căliţi 
puţin usturoi în ulei de susan, având grijă ca usturoiul să 
nu se ardă, căci devine amar. Adaugaţi legumele încă 
umede după spălare. Amestecaţi puţin, stingeţi focul și 
acoperiţi tigaia. Căldura va înmuia legumele în câteva 
clipe. Asezonaţi cu puţin sos de stridii chinezesc, diluat 
într-o lingură de apă (ca să nu abuzaţi de sare). 


Salată de morcovi rași cu stafide 
Radeţi o jumătate de morcov și adăugaţi o vinegretă de 
lămâie (se înlocuieşte oţetul cu suc de lămâie). Preparatul 


se garniseşte cu câteva stafide. 


Trio elegant: sparanghel, cartof la abur, bucheţel de broccoli 
Preparaţi la abur un fir de sparanghel, un cartof şi un 
buchețţel de broccoli. Trioul se asezonează cu ulei de 
măsline, sare și piper. 


Tije de broccoli cu susan prăjit 

Tăiaţi tijele de broccoli în rondele fine și căliți-le în tigaie. 
Adăugaţi un sos alcătuit din: sos de soia, ulei de susan, un 
vârf de cuţit de zahăr și seminţe de susan alb (prăjite puţin 
în tigaie, fără ulei, pentru mai mult gust). 


Frunze de țelină cu scrob 

Căliți puţin în tigaie frunzele de țelină, apoi preparați 
scrobul. Adăugaţi sare și piper, după gust, şi serviţi frun- 
zele călite și scrobul pe aceeași farfurie. 


Cartofi fierți în coajă 
Gătiţi cartofii, cu tot cu coajă, la abur. Serviţi-i tăiați în 
patru, cu ierburi aromatice şi puţin unt, smântână sau 


maioneză. 

Napi la abur 

Gătiţi la abur două rondele de nap, pe care apoi le căliți 
ușor în tigaie. Adăugaţi sare și piper după gust, smântână 
și un praf de nucșoară. 


Dovleac în cratița de fontă 

Tăiaţi dovleacul în cuburi cât o îmbucătură (3 cm). 
Puneţi-le în cratița de fontă, cu puţină apă, puţin zahăr și 
câteva picături de sos de soia. Opriţi focul înainte ca 
bucăţile să fie prea fierte și să se dezintegreze. 


SUPE ȘI CIORBE GĂTITE ÎN CRATIŢĂ 


Ciorbă chinezească 

Fierbeţi un bol de apă cu 1/2 lg de cub de concentrat de supă, 
diluați 1 lg de maizenă și încorporaţi. Bateţi un ou, răstur- 
nați-l în supă și amestecaţi-l cu o furculiță la suprafaţa lichi- 
dului cald. Decoraţi cu o plantă aromatică tocată. 


Ciorbă rafinată cu mărar 

Căliți în crăticioară câteva cubuleţe de bacon sau de șuncă 
împreună cu un sfert de ceapă tocată. Adăugaţi un bol de 
apă și o jumătate de cartof tăiat cubuleţe. Când cartoful 
este fiert, adaugaţi puţin mărar tocat. 


Supă cu porumb sau mazăre 

Pasaţi 2/3 dintr-o cutie mică de porumb, adăugaţi o cană 
de lapte cald, piper și sare, apoi restul boabelor de porumb. 
Încălziți supa astfel obținută. Porumbul poate fi înlocuit 
cu mazăre. 


Supă-cremă de legume 
Baza oricărei supe-cremă este cam aceeași: se pune puţin unt 


sau ulei într-o cratiţă încălzită, se călesc câteva legume sau 

fructe (varză, ceapă, cartofi, pere, napi, morcovi, dovleac, 
sparanghel, ciuperci...). Se asezonează după gust (de pildă, 
cu puţin piure de tomate). Totul se pasează. Pentru ca supa 
să devină mai cremoasă, se adaugă 1 Lg de smântână. 


Supă cu crab 

Fierbeţi un crab mic, întreg, în 1 C de apă. Când crabul a 
fiert, tăiaţi carcasa pe jumătate. Adăugaţi în supă o lingu- 
riță de pastă de soia (miso) și frunze de arpagic tocate. 
Serviţi supa într-un bol lăcuit. 


Supa de miso 

Miso 

Brânză tofu (tăiată cubuleţe sau rasă fin) 

Puţină supă de pește 

Puneţi cuburile de tofu și, eventual, alte două ingrediente 
(la alegere dintre alge wakame, o ciupercă shiitake, 1/8 
ceapă sau 1/8 frunză de varză, toate tocate la aceleași 
dimensiuni) în 1 C de apă, apoi adăugaţi o linguriţă de 
miso. Pentru un gust mai pronunțat, mai puteți adăuga 
un vârf de cuţit de concentrat-pudră de supă de pește. 
Decoraţi cu frunze de arpagic tocate. 


Supă julien 

1/4 morcov 

1/2 cartof 

1 frunză de praz 

Daţi pe răzătoare cartoful și morcovul, tocați mărunt frunza 
de praz și fierbeți totul în apă. Consumaţi preparatul ca 
atare, după ce l-aţi asezonat (sare, piper, unt sau smântână). 


Curry de cocos vegetarian 

1 Lg de pastă de curry verde 
1/2 C de lapte de cocos la cutie 
1/2 C de cartofi dulci 

1/2 C de legume diferite (broccoli, morcovi, dovlecei, 
fasole verde...) 

Într-o cratiţă, încălziţi pasta de curry amestecând-o vreme 
de un minut. Adăugaţi cartoful dulce și laptele de cocos, 
plus 1/4 C de apă. Acoperiţi cratiţa cu capacul, așteptați ca 
lichidul să dea în clocot, micșoraţi focul și lăsaţi preparatul 
să fiarbă încet, până când cartoful dulce e aproape pătruns. 
Adăugaţi restul de legume și fierbeți totul încă 5 minute. 
Când cartoful dulce aproape s-a transformat în piure, 
preparatul e gata. 


FELURI DE MÂNCARE GĂTITE 
LA FOC MIC ÎN CRATIȚA DE FONTĂ 


Pachețele de vită 

Înveliţi un ou fiert tare într-o felie subţire de jambon crud, 
apoi într-una de jambon de Bayonne, iar la final într-o 
bucată subţire de escalop de vițel. Pacheţelul astfel obținut 
legați-l cu sfoară alimentară. Rumeniţi-l ușor în puţin ulei. 
Adăugaţi o cantitate mică de apă în aceeași cratiţă și lăsați 
pacheţelul să fiarbă la foc mic, 40 de minute. Când prepa- 
ratul e aproape pătruns, puteţi adăuga, dacă doriţi, câteva 
ciuperci sau o altă legumă. 


Bolul pentru zile cu zăpadă 

1/4 C de năut 

1 C de apă 

Un vârf de cuţit de concentrat de supă 

1/4 ceapă tocată 

1 bucată de jambon fume cu os 

1/2 morcov 

1/2 crenguţă de ţelină 

Clătiți năutul cu apă, apoi puneți-l în cratiţă, alături de restul 
ingredientelor, cu excepția morcovului și a țelinei. Lăsaţi 

totul să fiarbă la foc mic, 40 de minute. Eliminaţi osul, mărun- 
țiți carnea și adăugaţi morcovul şi țelina. Lăsaţi totul să fiarbă 
în continuare la foc mic, încă o jumătate de oră. 

Savuraţi bolul cu biscuiţi săraţi sau cu o felie de pâine 
integrală. 


Porc cu caramel 

Într-o cratiţă, caramelizaţi 1/4 C de zahăr. Când cristalele 
încep să capete o nuanță roșcată, adaugați 100 g cuburi de 
piept de porc proaspăt și amestecați bine. Acoperiţi carnea 
cu apă şi adăugaţi două ouă fierte tare. Asezonaţi cu puţin 
sos de soia, anason stelat și ghimbir ras. Consumaţi prepa- 
ratul cald sau rece, cu orez. Îl puteţi păstra la frigider mai 
multe zile. E ideal pentru un o bento. 


Porc cu tomate 

În cratiţă, rumeniţi ușor o bucată de cotlet de porc. Adău- 
gaţi usturoi şi două sau trei tomate mici, din conservă, și 
puţină apă. Lăsaţi preparatul să dea în clocot, micșoraţi 
focul și lăsaţi-l să fiarbă potolit două ore şi jumătate. 
Înainte de a-l servi, adăugaţi puţină smântână şi lăsați 
sosul să se îngroașe la foc iute. 


Curry de vită 

Într-o cratiţă, rumeniţi câteva bucățele de carne de vită. 
Adăugaţi sare și piper, după gust, apoi apă cât să acopere 
carnea, 1/2 C de năut uscat şi 1/2 C de cubuleţe de dovleac. 
Diluaţi puţin praf de curry în apă și încorporați pasta obţi- 
nută în preparatul din cratiţă. Lăsaţi totul să fiarbă 40 de 
minute, la foc mic. 


Supă de vită 

1 os de vită pentru supă 

Plante aromatice: oregano, dafin, pătrunjel, rozmarin, 
coriandru, cimbrișor 

1 ceapă tocată 

1/2 C legume tăiate cubuleţe (morcovi, ţelină...) 

Fierbeţi totul până când carnea se desface de pe os. Strecu- 
raţi supa. 


MÂNCĂRURI CALDE GĂTITE ÎN TIGAIE 


Calamar cu unt şi lămâie 
Rumeniţi 80 g de calamar tăiat în segmente în puţin unt. 
Adăugaţi suc de lămâie, sare și piper. Serviți cu pătrunjel. 


Orez cantonez 

Căliţi în tigaie 1/2 ceapă, apoi daţi-o deoparte. Preparați 
un scrob şi dați-l deoparte. Rumeniţi 1 C de „orez vechi“ 
(orez fiert anterior și ţinut la rece cel puţin 24 de ore), 
apoi încorporaţi ceapa și scrobul. Adăugaţi sare și piper, 
după gust. 


Omletă cu carne tocată 

Amestecaţi un ou bătut cu carnea tocată. Adăugaţi sare și 
piper, după gust. Rumeniți omleta pe ambele părți, până 
capătă o nuanţă aurie. 


Friptură cu muştar 

În loc să rumeniți friptura sau carnea tocată în ulei, gătiți-o 
într-o lingură de muștar cu boabe. Rezultatul e delicios! 
Muștarul cu boabe îi dă cărnii o textură interesantă. 


Galette de cartofi 

Radeţi un cartof pe răzătoarea mare. Scurgeţi bine cartoful 
ras. Strângeți-l în palme, astfel încât să formeze o supra- 
față compactă, asemănătoare cu o chiftea plată. Prăjiți 
această „chiftea”“ în tigaie, pe ambele fețe. Apoi asezonaţi-o 
cu sare și piper, după gust. 

Iwvashi no kobayaki 

Luaţi o sardină, secţionaţi-o pe jumătate, curățați-o pe 
interior şi tăvăliți-o prin maizenă. Prăjiţi sardina în tigaie. 
„Trataţi-o“ apoi cu un sos, la alegerea voastră — sos de soia, 
sake, sos dulce. Serviţi-o cu orez, în care aţi adăugat susan 
prăjit și lamele de nori (o algă). 


Sparanghel cu bacon 

Fierbeţi două fire de sparanghel. Apoi tăiaţi fiecare fir în 
câte trei bucăţi. Înveliţi cele șase bucăți rezultate în felii 
subțiri de bacon, pe care le fixaţi la capete cu scobitori din 
lemn. Rumeniţi sparanghelul cu bacon în tigaie. 


Pește în pesmet 

1 file de pește șters cu un prosop de hârtie, astfel încât 
să nu mai fie umed; fileul se sărează și se piperează, 
după gust. 

1 Lg de pesmet (pâine veche dată pe răzătoare sau 1 Lg de 
mălai îngroșat cu un pic de făină). 

Prăjiţi fileul la foc mic. Asezonaţi-l cu suc de lămâie, sos de 
roșii sau pesto de busuioc. 


Tigaie cu praz şi ciuperci 

Într-o tigaie cu puţin ulei, puneţi câteva ciuperci proaspete 
sau din conservă, spălate și tăiate felii, și partea albă a 
unui fir de praz. Puteţi adăuga un iaurt, pentru o textură 
mai catifelată. 


Omlete diverse 
Roșii, ceapă, jambon, spanac, creveţi... 


Pave de somon prăjit 

120 g de somon proaspăt 

Prăjiţi bucata de somon, cu pielea în jos, fără s-o întoarceți. 
Asezonaţi-o cu suc de lămâie, sare grunjoasă şi puţin ulei 

de măsline. Pave-ul e delicios alături de un fir de praz 


pregătit la abur și stropit cu vinegretă! 


Omletă cu dovlecel ras 
Radeţi 1/2 dovlecel, scurgeţi bine dovlecelul ras și ameste- 


caţi-l cu un ou bătut. Omleta se prepară normal, în tigaie. 


Galette de carne tocată și cartof zdrobit 

Amestecaţi carnea tocată, cartoful fiert și zdrobit cu furcu- 
liţa și 1/2 ceapă tocată. Modelaţi amestecul cu mâna, sub 
forma unei chiftele plate, pe care o prăjiți pe ambele părți 


în tigaie. 


Omletă cu carne tocată și tăieței de soia 

Hidrataţi o mână de tăieţei de soia într-un bol cu apă 
caldă. După o jumătate de oră, tocaţi tăiețeii în segmente 
de câte 2 cm, pe care le amestecați cu un ou bătut și cu car- 
nea tocată. Asezonaţi cu puţin nuoc-mâm, cu sare și zahăr. 


Preparați omleta în tigaie, rumenind-o pe ambele fețe. 


Omletă albă cu spanac 

Preparaţi un scrob doar din albușul unui ou. Daţi scro- 
bul deoparte. Căliți ușor câteva frunze de spanac, ase- 
zonate cu sare și piper. Serviţi frunzele astfel preparate, 
garnisindu-le cu scrobul de albuș, ale cărui perluțe 


amintesc de mimoza albă. 


Ratatouille 
Căliţi 1/2 ceapă. Adăugaţi o roșie tăiată felii, 1/4 dovlecel 
(sau castravete) tăiat rondele. Asezonaţi cu usturoi, sare, 


piper și parmezan ras. 

SALATE RECI 


Salată de vară cu creveţi 

20 de creveţi mici, roz 

1/2 grepfrut tăiat în 4 felii 

1/2 avocado tăiat cubuleţe 

Serviţi salata cu o „vinegretă albă“ (1 lg de maioneză ames- 
tecată cu puţin lapte) sau cu un „sos simplu“ (părți egale 
de suc de lămâie şi apă). 


Cocktail de creveţi 
Serviţi creveții garnisiţi cu maioneză și ketchup. 


Salată de creveţi și portocală 

Bucăţi de portocală 

Creveţi decorticați 

Sos: iarbă lămâioasă (citronella), alune tocate, nouc-mâm, 
oţet de orez 

Serviţi salata în coaja unei jumătăți de portocală. 


Tartar de tomate cu busuioc 

(bucuriile tartarului fără carne) 

3 tomate 

1/2 șalotă 

Puțin busuioc 

Usturoi 

Sare și piper 

Decojiţi tomatele, tăiaţi-le și zdrobiţi-le cu furculița, având 
grijă ca pulpa astfel pregătită s-o adunați în „grămăjoare“. 
Adăugaţi restul ingredientelor şi lăsaţi „grămăjoarele“ să 
se răcească în frigider 2 ore. 


Hering afumat cu cartof 

Amestecaţi puţin hering (sau păstrăv) afumat, zdrobit 
în prealabil cu furculița, cu un cartof copt, o șalotă tocată 
și puţin ulei de măsline. 

Salată rece de spaghete 

Amestecaţi cubuleţe de jambon, rondele de castravete și 
pastele fierte. Salata se garnisește cu un sos (ulei, oțet de 
vin, boia de ardei iute, suc de portocale, frunze de busuioc, 
usturoi, sare și piper). 


Salată de varză 

Fierbeţi câteva frunze de varză, apoi stoarceţi-le bine, ca să 
eliminați toată apa, tocaţi-le în fâșii subțiri și amestecaţi-le 
cu sare, maioneză, porumb (din conservă) şi jambon. 
Serviţi această salată imediat. 


Salată „3 zaruri“ 

Aveţi nevoie de un „zar“, deci un cub, de jambon, unul de 
codiță de țelină şi unul de măr. Garnisiţi cu miez de nucă 
şi o „vinegretă albă” (1 Lg maioneză, 1 Lg lapte). 


Salată de andivă cu brânză Roquefort 

Amestecaţi fâșii fine de andivă cu nuci și un sos alcătuit 
din 1 Lg de brânză Roquefort mărunțită, muștar, ulei de 
măsline și zeamă de lămâie. 


Salată de țelină şi grepfrut 
Mărunţiţi 1/2 codiţă de elină și tăiați în cubuleţe 1/2 grepfrut. 
Serviți salata cu un sos preparat din ulei, oțet alb și sare. 


Salată de somon fume cu tomate 

Așezaţi pe o farfurioară o bucăţică de somon fume alături 
de puțină ceapă tocată julien și câteva rondele de tomate. 
Asezonaţi cu puţin ulei de măsline și sucul de la o jumă- 
tate de lămâie. 


Salată de linte sau năut 
Serviţi-o cu o șalotă tocată, pătrunjel tocat și vinegretă. 

Peşte cu fond 

Preparaţi un fond vegetal (o supă concentrată vegetală — o 
cantitate de apă în care lăsaţi la fiert timp îndelungat o ceapă 
întreagă şi un bouquet garni, o legătură aromată alcătuită din 
câteva fire de pătrunjel, câteva fire de cimbru și câteva frunze 
de dafin), cufundați peștele în apa clocotită și lăsaţi-l la fiert, 
la foc mic, vreme de 4-5 ore. Vasul pe care îl folosiți trebuie 
neapărat să fie acoperit cu capacul. Când peștele e gata, îl 
puteţi servi cu corail de poisson (un sos concentrat, obținut 
prin fierberea în apă, timp îndelungat, a câtorva scoici Saint 
Jacques), cu un sos de unt cu lămâie sau cu puţină maioneză 
în care aţi înglobat o șalotă tocată. 


Salată de vrăbioară de vită 

125 g de felii foarte subțiri de vrăbioară de vită, pregătite 
pe grătar în prealabil și apoi răcite, pe care le însoțiți cu o 
selecţie de crudități variate, asezonate cu puțin ulei de 
măsline, suc de lămâie și mărar tocat. 


Salată de varză crudă 

Tocaţi 1/10 varză crudă, la care adăugaţi un ou fiert tare, 
puțin porumb și/sau orez și 1/2 Lg de maioneză ameste- 
cată cu 1/2 Lg de iaurt. 


Salată de cartof 

Un cartof fiert zdrobit grosier, 1 ou fiert tare mărunţit, 1/4 
castravete mic tăiat în rondele fine, 1/2 Lg de maioneză și 
1/2 Lg de lapte sau iaurt. 


SOSURI, DIP-URI, MURĂTURI 
Ghimbir murat 
Fierbeţi 1 Lg de rondele foarte fine de ghimbir. Adaugaţi 


apoi 3 Lg de oțet de orez, 2 Lg de zahăr și puţină sare. 

Răciţi preparatul. Strecuraţi-l, iar ghimbirul păstraţi-l la 
frigider, într-un borcan de sticlă, cel mult o săptămână. 


Reţetă japoneză pentru varză murată, varză chinezească murată, 
castravete sau vinete (tsukemono) murate — toate se servesc cu 
orez japonez sau se introduc în meniul pentru „o bento“ 

Luaţi una sau două frunze de varză chinezească (o 
puteți înlocui cu restul legumelor pomenite) pe care le 
tocaţi, fideluță. Introduceţi frunzele astfel pregătite 
într-o pungă de plastic împreună cu ardei cayenne şi 
puţină sare. Amestecaţi toate ingredientele și puneţi 
punga în frigider, 2 ore. 


Diverse vinegrete pentru crudități 

La rețeta de vinegretă simplă, puteţi adăuga brânză 
proaspătă, iaurt, lapte proaspăt, un ou fiert tare și fărâmițat 
cu furculița, suc de lămâie, capere... toate combinaţiile 
sunt posibile. Un secret de chef. pentru un plus de gust, 
puteți adăuga în compoziţie o cantitate foarte mică de 
miere sau de dulceaţă, o bucăţică dintr-un fruct, un vârf 
de cuţit de pateu de anșoa... 


Sos bulgăresc pentru somon fume, ton, castraveți 
Iaurt, suc de lămâie și muștar. 


Vinegretă albă 
Amestecaţi 2/3 iaurt cu 1/3 maioneză. 


Dip cu ceapă 
1 Lg de smântână proaspătă 
3 Lg de concentrat de supă de ceapă. 


Sos cu brânză Roquefort (pentru andive) 
Luaţi 1 Lg de brânză proaspătă cremoasă și 1 lg de brânză 
Roquefort fărâmițată și amestecați-le cu câteva nuci măci- 
nate, oțet și frunze de arpagic tocate. 

Sos brazilian pentru friptură de vită sau antricot la grătar 
(shirasco) 

2 Lg de sos de soia 

1 căţel de usturoi zdrobit 

Suc de lămâie 

Lăsaţi la marinat o noapte. E un sos delicios... 


Goma ae (sos cu susan) pentru varză, spanac, sfeclă, castraveți, 
cartofi pai, fasole verde... 

Măcinaţi sau zdrobiţi 2 Lg de semințe de susan (prăjite 
fără ulei în tigaia acoperită), apoi amestecaţi-le cu 1 Lg de 
unt de susan, 1/2 Lg de sos de soia şi 1 Lg de zahăr. Puteţi 


înlocui susanul cu alune de pădure sau nuci. 


Unt cu usturoi 

Unt moale 

1/2 căţel de usturoi zdrobit 
1 lg suc de lămâie 

Puțin pătrunjel tocat 


Dulceaţă de ceapă (pentru friptura la grătar) 

1 ceapă tocată 

1 Lg de oţet balsamic 

6 Lg de zahăr brun 

2 Lg de ulei de măsline 

Căliţi ceapa în ulei, adăugaţi oţetul și zahărul, amestecați 
şi lăsaţi preparatul să fiarbă la foc mic până ce ajunge la 


consistenţa unei dulceți. 


Sos pentru cartofi pregătiți la abur 

1/2 Lg de smântână 

1/2 Lg de brânză cremoasă 

1 Lg de frunze de ierburi aromatice 

Sos vinegretă cu miere 

2 lg de miere 

1,5 Lg de muștar de Dijon 

2 Lg de oţet (de preferinţă de vin alb) 
1/3 C de ulei de măsline 


Sos bechamel 

1 Lg de unt 

1 Lg de făină sau maizenă 
1/2 C de lapte 

Amestecaţi făina cu untul topit la foc mic și adăugaţi încet 


laptele. Lăsaţi preparatul pe foc 2 minute, amestecând 
continuu. 


Sos pentru carne la grătar, peşte... 

Luaţi câteva legume (tomate sau broccoli, ciuperci, vinete 
decojite...), fierbeți-le, pasaţi-le, adăugaţi sare, piper, usturoi 
şi puţin ulei de măsline. Puteţi îngroșa sosul cu 1 lg de mai- 
zenă sau făină de arorut (făina de arorut este excelentă pen- 
tru sănătate. Japonezii o ingerează pe post de medicament). 


Humus 

150 g de boabe de năut 

1/2 căţel de usturoi zdrobit 

1 Lg de suc de lămâie 

1 Lg de pastă de susan 

Mixaţi toate ingredientele sau zdrobiţi boabele de năut cu 
furculița și amestecaţi-le cu restul ingredientelor. 


Sos thailandez (pentru salata cu tăieței de soia, chiftele de 
legume...) 

1 Lg de zahăr 

1 Lg de suc de lime 

4 Lg de nuoc-mâm 

Ardei iute proaspăt, tocat (facultativ) 

DESERTURI 


Pară cu vin 

Fierbeţi o pară tăiată în două în 1/4 pahar de vin roşu. 
Dacă e nevoie, adăugaţi puţin zahăr şi scorțișoară. 

Serviţi cu frișcă la tub. 


Salată de fructe cu kumquat 
5 bucăţi de kumquat tăiate în două, câteva nuci, 5 stafide 
Muscat tăiate în două, sucul unei jumătăți de portocală. 


Compot de mere şi de pere 
Fierbeţi într-o crăticioară 1/2 măr și 1/2 pară. Mixaţi sau 
zdrobiţi fructele cu furculița și parfumaţi-le cu scorţişoară. 


Prune uscate cu mirodenii 

5 prune uscate 

30 ml de vin roşu 

1 Lg de zahăr 

1/4 baton de scorţişoară 

Fierbeţi lichidul la foc mic, apoi adăugaţi prunele. Lăsaţi la 
fiert încă 20 de minute. 


Cea mai simplă prăjitură din lume 

1/4 pahar de unt de arahide 

1/4 pahar de zahăr pudră 

1P2 ou 

Amestecaţi ingredientele, formaţi prăjiturile şi rumeniţi-le 
pe ambele părţi într-o tigaie, la foc mic. 


Mousse de ciocolată 

Secretul: ouăle trebuie să fie foarte proaspete, iar când le 
batem spumă trebuie să adăugăm un vârf de cuţit de sare. 
Dacă nu aveţi un mixer electric, puteţi folosi unul manual 
şi să bateţi ouăle într-un recipient înalt și îngust. În conti- 
nuare, urmăriţi reţeta clasică. 

Pară poșată cu ciocolată 

1 pătrăţel de ciocolată neagră 

50 g de smântână proaspătă 

1/2] de cafea solubilă 

Topiţi împreună cafeaua și ciocolata, amestecând din când 
încând. Turnaţi ciocolata lichidă peste o pară poșată 
(decojită, tăiată în 4, curățată de sâmburi și cufundată în 
apă clocotită 2 minute). 


Piersică garnisită cu suc de portocale 

Introduceţi piersica în apă clocotită pentru câteva secunde. 
Lăsaţi-o apoi să se răcească și decojiți-o. Tăiaţi-o în jumătate 
și garnisiţi-o cu suc de portocale și mentă tocată. 


Biscuiți cu nucă de cocos 

1/4 cutie de lapte condensat 

30 g fulgi de cocos 

Cu ajutorul unei lingurițe, formați din acest amestec 
biscuiţii. Rumeniţi-i la foc mic, în tigaia pe care o acoperiţi 
cu capacul, până când capătă o ușoară tentă aurie. 


Banană flambată 

Tăiaţi banana pe lungime. Așezaţi jumătăţile într-o tigaie 
cu foarte puţin ulei. Peste ele, presărați zahăr. Rumeniţi 
jumătăţile pe ambele părți, apoi flambaţi-le cu vin. 


Tartă tatin fără aluat 

Tăiaţi un măr în felii de 1 cm. Topiţi într-o cratiţă 2 Lg de 
zahăr. Când zahărul începe să bolborosească, adăugaţi în 
cratiţă 2 Lg de unt, apoi feliile de măr. Lăsaţi preparatul 
15 minute la foc mic, amestecând încet, din când în când. 


Fructe roşii de Crăciun (Răte Griilze) 
Fierbeţi în puţină apă 150 g de fructe roșii proaspete sau 
congelate (cireșe fără sâmburi, coacăze roșii, zmeură sau 

coacăze negre, afine, căpșuni). Adăugaţi 1 Lg de zahăr 
pudră și 1/2 lg de maizenă diluată în puţină apă. Când 
lichidul începe să se îngroașe, opriţi focul. Serviţi fructele 
cu frișcă sau cu o cupă de îngheţată. Decoraţi-le cu puţină 
mentă tocată. 


GUSTĂRI 


Cutie cu sardine calde 
Serviţi sardinele încălzite în cuptor pe felii de baghetă prăjite. 


Tartine cu sardine 

Luaţi o cutie cu sardine, scoteţi-le din ulei, scurgeţi-le, 
spălaţi-le și uscaţi-le cu un prosop de hârtie. Zdrobiţi-le cu 
o furculiță și amestecaţi-le cu puţin unt. Cu pasta astfel 
obținută se pregătesc tartine cu biscuiţi săraţi. 


Pâine, ulei de măsline şi parmezan 

Amestecaţi într-un ramekin 2 Lg de ulei de măsline, sare, 
piper și 2 Lg de parmezan ras. Savuraţi preparatul împre- 
ună cu pâine. Se potrivește de minune și cu o cupă de 


șampanie înainte de masă (taie și foamea). 


Jambon fume cu parmezan 
Turnaţi puţin ulei pe jambonul fume, apoi pudraţi-l cu 


parmezan ras. 


Creveţi cu Ricard 

Căliți o șalotă tocată în puţin ulei, adăugaţi crevețţii și puţin 
piper. Când creveţii și-au schimbat culoarea, flambaţi-i 
cu puţin Ricard — o linguriţă —, apoi adăugaţi smântână 
şi serviţi-i. 

Un cârnat, o frunză de varză şi un cartof 

Puneţi la fiert, 4 minute, într-o cană de apă, o frunză fru- 
moasă de varză și un cârnat. Scurgeţi frunza de varză şi 
cârnatul și serviţi-le împreună cu un cartof preparat la 
abur și garnisit cu un vârf de cuţit de muștar. Mai adău- 
gaţi o bere bună și aveţi în față un adevărat regal! 


Orez şi icre de somon 

Acoperiţi un bol mic de orez fierbinte, pregătit în stil 
japonez, cu 2 Lg de icre de somon proaspete și cu alge 
nori verde-smarald, tăiate în fâșii foarte fine. 


Melci fără cochilie 

Spălaţi 100 g de melci din conservă sau de la borcan. 
Rumeniţi-i într-o crăticioară, adăugându-le smântână, 
usturoi și pătrunjel. Serviţi melcii calzi, alături de felii de 
baghetă încălzite în cuptor. 


BOLUL UNIC (SAU BOLUL-MASĂ) 


Bo bun vietnamez 

Marinaţi 120 g de carne de vită tăiată fâșii într-un sos alcă- 
tuit dintr-un căţel de usturoi, câteva fire de iarbă lămâioasă 
(citronella) tocate și 4 Lg de nuoc-mâm. Daţi 1/3 morcov 
pe răzătoarea mare, adăugaţi câteva frunze de salată și 
câteva frunze de mentă tocate. Înmuiaţi într-un castron cu 
apă caldă o mână de tăieţei chinezești sau de tăieţei de 
soia. Scurgeţi-i de apă, tocaţi-i, apoi prăjiţi carnea într-o 
tigaie. La final, amestecați toate ingredientele și serviţi 
preparatul cu alune tocate. 


Pad thai 
Înmuiaţi în apă caldă tăieței de orez. Scurgeţi-i. Sotaţi 


câteva fâșii de carne de vită sau câteva felii de brânză tofu. 

Adăugaţi în tigaie și usturoi. Daţi ingredientele acestea 
deoparte. În aceeași tigaie, prăjiți câteva legume (ger- 
meni de soia, germeni de ceapă). Preparaţi o omletă sub- 
țire, care să poată fi tăiată în fâșii. Daţi-o şi pe ea deoparte. 
Prăjiţi tăieţeii, adăugaţi nuoc-mâm, zahăr, oțet, condi- 
mente, suc de lime, alune tocate, apoi ingredientele 
preparate anterior: legumele, omleta, carnea. (Puteţi să 
înlocuiţi carnea cu creveţi, iar omleta „cu scrob.) 


Spaghete cu sos de nuci 

Fierbeţi spaghetele și câteva fire fragede de sparanghel, 
amestecați cu usturoi, nuci măcinate, sare, piper și ulei de 
măsline. 


Pot au feu 

Fierbeţi 150 g de carne de vită slabă în cratița de fontă şi 
un morcov împreună cu un cartof în oala cu fund gros. 
Serviţi totul într-o castron mare. Acompaniați cu sauce 
gribiche. 


Paste cu brânză de oaie proaspătă şi spanac 
Paste 

Brânză de oaie proaspătă 

Usturoi, busuioc, pătrunjel 

Sare și piper 

Serviţi cu puţină brânză feta fărâmiţată. 


Paste cu crab 

Smântână 

Coajă de lămâie 

100 g carne de crab 

Preparaţi carnea de crab, împreună cu smântâna și coaja 
de lămâie, la foc mic, într-o cratiţă. Amestecaţi acest sos cu 
pastele calde. 

Oyako don (bol de orez cu pui și ou) japonez 

50 g de carne de pui tăiată în cuburi de 2 cm 

1/2 ceapă tăiată în bucăţi groase de 1/2 cm 

3 cm de frunze de praz 

1 ou 

1 bol de orez 

Pentru sos: 

1 Lg de sos de soia 

1 Lg de zahăr pudră 

1 lg de dashi sau apă și concentrat de supă 

Fierbeţi ceapa și prazul într-un polonic de apă asezonată 
cu concentrat de supă, apoi adăugaţi carnea de pui, zahă- 
rul și sosul de soia. Acoperiţi cratița și lăsați preparatul să 
fiarbă în continuare. Odată ce carnea de pui s-a pătruns, 
turnaţi un ou bătut la suprafaţa lichidului și urmărind 
marginea cratiţei. Puneţi din nou capacul. Când oul e 
aproape închegat, stingeţi focul, acoperiți cratiţa și lăsați 
omleta să se pătrundă complet. La final, ar trebui să aibă 
un aspect aerat. Serviţi preparatul într-un bol mare cu 
orez. Ca să aveţi parte de o masă completă, puteți adăuga 
și două fire de sparanghel tăiate în segmente. 


Paste rapide 

Cât timp pastele se fierb, căliți în tigaie, la alegere, bacon, 
roşii uscate, creveţi, ciuperci sau avocado. Serviți prepara- 
tul într-un bol, pudrându-l cu parmezan ras. 


Paste cu creveţi și avocado 
100 g de paste 

50 g de creveţi mari fierți 
1/2 de avocado copt 
Puțin ardei iute 

Ulei de măsline 

Sare şi piper 

O BENTO 


Tot ceea ce mâncăm la o masă normală este perfect 
utilizabil într-un o bento, cu excepţia alimentelor lichide. 
O treime dintr-un o bento tradiţional e reprezentată de 
orez preparat în stil japonez (a se vedea rețeta descrisă 
anterior), însă tinerii japonezi din zilele noastre au adaptat 
conţinutul o bento-ului după moda occidentală (salate, 
sandvișuri pătrate...) 


În principiu, o bento-ul conţine o porţie de mâncare 
provenită de la cina din ziua precedentă și alte câteva ali- 
mente, cât o îmbucătură, care au fost congelate tocmai cu 
scopul de a fi folosite în o bento. Alimentele acestea conge- 
late sunt păstrate separat, fiind învelite în folie de plastic 
sau în frunze de praz, ca să-și păstreze gustul nealterat. 
Doar orezul trebuie pregătit proaspăt, imedit după trezire, 
şi pus în o bento, cald, înainte de plecarea de-acasă (prepa- 
rarea orezului în stil japonez se realizează în 40 de minute). 
Însă, dacă aveţi cuptor cu microunde sau un orez prefiert, 
care e gata în 8 minute, puteți merge și pe varianta aceasta. 


Exemple de alimente care pot acompania orezul: 
e carne rece 
+ o felie de portocală 
e un castravete cornișon 
e una sau două verze de Bruxelles 
e un crevete mediu 
* un sfert de cartof fiert 
e un sfert de ou fiert tare 
* o îmbucătură de omletă cu carne tocată 
e ocastană 
e un sparanghel tăiat în 3 segmente 
* o bucăţică de brânză 
* o îmbucătură de pește prăjit 

e douănuci 

* puţin jambon 

e o lingură de budincă de cod nesărată și amestecată cu 
cartofi și șalotă, totul asezonat cu vinegretă. 

e câteva bastonașe de țelină, de morcov crud... 

* mazăre proaspătă gătită în teacă, fasole verde... 

e o mini-galette de linte 

+ fulgi de somon care se presară peste orez. (Se prăjește 
puţin somon, până devine suficient de uscat ca să poată 
fi fărâmiţat. Somonul astfel preparat se păstrează într-un 
borcan, în frigider, cel mult o săptămână.) 

+ bulete de carne sau de piept de pui reci 

* fâșii de ardei roșu copt 

e un bucheţel de broccoli 

* semințe de susan 

* ciuperci 

* un sfert de cartof dulce 

* 1/2 de ardei copt, umplut cu omletă cu jambon, și age 
dogu rolls (rulouri de foi de tofu proaspete) umplute cu 
fasole verde, enoki și morcovi tăiaţi bastonașe 

e anghilă afumată 

e o lingură de fasole uscată în vinegretă 

* spanaccu susan 

+ calamar cu sos de tomate 

e o bucăţică de halibut prăjit 


Totul este permis... Ceea ce contează este să folosiți 
ingrediente de sezon, variate și proaspete. 

CÂTEVA MENIURI DE O BENTO ADAPTATE... 
Un o bento de vară: tabouleh de pui, stafide, morcov ras sau 
salată de orez sau paste (maioneză și legume tăiate fin) cu 


jambon sau peşte rece (fulgi de somon fume, păstrăv afumat...) 

Un o bento de iarnă: tonkatsu. Tonkatsu este un cotlet de 
porc pane tăiat în feliuțe subțiri (1 x 5 cm) și asezonat cu 
un sos siropos pe bază de soia și miere, care se găseşte 
în băcăniile japoneze. Tonkatsu bento este foarte popular. 
Cotletul tăiat în felii acoperă complet orezul. 


O salată de cartofi gătiţi la abur şi zdrobiți cu furculița, cu 
un ou tare şi rondele de castravete asezonate cu puțină 
maioneză, sare și piper. 


Alături de orez, un bucheţel de conopidă cu maioneză, un 
peşte-porcușor fript, 1/2 de ou preparat omletă împreună cu 
doi creveţi, o roșie cherry, 5 păstăi de mazăre cu bob mare, 
bucățele de somon prăjit, o umeboshi, o caisă în saramură. 


Un strat de orez acoperit de un altul alcătuit din 1/3 scrob, 
1/3 teci de mazăre verde tăiate în romburi și prăjite în tigaie 
cu puţin unt şi piper și 1/3 carne tocată prăjită și stropită 
cu un sos făcut din 1 Lg de sos de soia și 1 Lg de zahăr. 


SANDVIȘURI 


Adevăratul sandviş englezesc 

Pâine neagră, castravete, cremă de brânză sau somon fume 
(6x 6 cm). 

SAU 

Pâine albă, jambon fums, ou fiert tare, maioneză, creson, 
brânză Cheddar, muștar (aceleași dimensiuni). 


Idei de sandvișuri 

Sandviş cu morcov ras, brânză, salată verde şi maioneză. 
Sandviş cu bacon, salată și felii de tomate bine scurse. 
Somon fume amestecat cu cremă de brânză (sau mascar- 
pone) și salată verde. 


186 Dominique Loreau 


Pita cu morcov ras şi carne rece 

Luaţi o pita și secționaţi-o cu un cuţit astfel încât să creați 
un „buzunăraş“ în care introduceţi o salată preparată din 
morcov ras, un ou fiert tare și zdrobit cu furculița, maio- 
neză și o bucată de carne rece tăiată în cubuleţe. 


Pita cu somon 

O pita 

Puțin somon fume 

Smântână groasă 

Creson 

Umpleţi pita cu cele 3 ingrediente așezate în straturi 
succesive. 


În încheiere, iată brunch-ul meu de vis... 


* un ou de găină proaspăt, fiert 2 minute și 45 de 
secunde, servit cu bastonașe de pâine încălzite în cup- 
tor și acompaniat de o porţie de unt Breton cu fleur de sel 
de Guerande; 

e o tomată de grădină cu vinegretă servită separat (4 ier- 
buri aromatice, piper alb și negru, un ulei produs din 
fructele unor măslini bătrâni de cel puţin patru sute 
de ani, care are o culoare aproape verde-fosforescent — 
acest ulei poate fi cumpărat din magazine); 

* apă plată rece, dar nu ca gheaţa (14 grade C); 

* otizană din plante naturale, uscate în casă, infuzate 
4 minute. 


Nu vi se pare că asta e culmea voluptății? 


CUPRINS 

Câteva tehnici de bază ca să gătești simplu și ușor .....154 
În ceea ce privește reţetele din această carte................ 161 

aJAVoiR-VIVAE” * 


O colecţie de formare şi rafinare a personalităţii, ă la legere, fără nicio 
declaraţie de intenţie programatică. 

Enciclopedii şi alte lucrări capabile să corecteze micile imperfecţiuni şi să 
răspundă la marile întrebări cu graţie, umor şi inteligenţă, pentru cititorii 


care îşi caută bucurii oneste într-o lume a speranţelor amânate. 

„O grădină mică şi câteva smochine, 
puțină brânză și, alături, trei sau patru 
prieteni — asta era opulenţa lui Epicur.“ 


NIETZSCHE, Călătorul 


Dominique Loreau, 
la Editura Baroque Books & Arts: 


ARTA SIMPLITĂȚII 


ARTA ESENȚEI 


MICUL INFINIT 


IUBEŞTE PLOAIA, IUBEŞTE VIAȚA 


ARTA DEA PUNE LUCRURILE 
LA LOCUL LOR 


ARTA LISTELOR 


NCARE, MÂNCARE! MÂNCARE? 


PETIT SAU ESTETICĂ? 


Consumerism și cumpătare, răsfăţ și abţinere, trup și spirit, 
plăcere și ab on, abundență şi graţie și rafinament. 


Pe scurt, echilibru, respect de sine şi fericire. 


„Când depășim măsura, cea mai mare plăcere devine ce: 


mai mare nep lăcere!“ 


„Şampanie... Eu beau când sunt fericită şi când sunt tristă. 
Uneori beau când sunt singură. Când sunt în societate, o con- 
sider obligatorie. Cochetez cu ea când nu mi-e foame și beau 


până mi se face. Altfel, nu beau deloc — decât dacă mi-e sete." 


LILY BOLLINGER 

